
UVOD 


Bibliotekom ili knjižnicom naziva se veća ili ma- 
nja zbirka knjiga, sređena po nekom principu tako, 
da se može iskorištavati, a namijenjena upotrebi ma- 
njeg ili većeg broja čitača. Sama riječ »biblioteka« 
grčkog je porijekla; sastavljena je od riječifuf4lov 
biblion, što znači: knjiga i riječi91xn, theke, što znači 
otprilike: spremište. Biblioteka.je dakle spremište, 
čuvalište knjiga. Hrvatska riječ »knjižnica« zabilje- 
žena je prvi put, čini se, u doba reformacije, u pro- 
testantskom prijevodu »Proroka« (1564.). 

Za svaku je knjižnicu nužno dvoje: 1) da sabire i 
čuva knjige, 2) da svoje blago sredi i obradi tako, da 
se ljudi mogu njime koristiti. Ako su knjige nabaca- 
ne bez reda i mogućnosti orijentacije u njima, takva 
se zbirka knjiga ne može nazvati knjižnicom. 

Značenje knjižnica u kulturnoj povijesti čovje- 
čanstva vrlo je veliko. Čuvajući knjige, te najvažnije 
spomenike pisane kulture i omogućujući ljudima, 
da se njima koriste, knjižnice su učinile tokom sto- 
ljeća neocjenjivih usluga civilizaciji i kulturi čovje- 
čanstva. Ali dok je s jedne strane razvoj kulture i ci- 
vilizacije bio omogućen postojanjem pisanih spome- 
nika i knjižnica čuvarica spoznaja prošlih generaci- 
ja, dotle su s druge strane same knjižnice uvijek bile 
odraz kulturnog stupnja svoga vremena. Shvaćanje 
uloge knjižnica nije u svim vremenima bilo jednako. 
Ono se razvijalo i mijenjalo prema datim historij- 
skim prilikama i okolnostima. Uloga, koju su one vr- 
šile u određenom društvu, možda bolje nego bilo 
koja druga pojava karakterizira kulturne prilike i te- 
žnje dotičnog društva. Život njihov uvijek je bio usko 
povezan s najraznovrsnijim čimbenicima društvenog 

života, isto tako s ekonomskim i socijalnim kao i s 
kulturnim i političkim pojavama. Radi toga se povi- 
jest knjižnica ne smije smatrati nečim izoliranim, iz- 
van ostalog društvenog zbivanja, već je treba uvijek 
promatrati u sklopu svih ostalih pojava, kao sastav- 
ni dio opće povijesti čovječanstva. 

Povijest knjižnica bavi se istraživanjem o postan- 
ku i sudbini pojedinih knjižnica, o ulozi, koju su one 
odigrale u sredini, u kojoj su postojale, o zaslugama, 
koje imaju za izgradnju kulture pojedinaca, skupina, 
pojedinih naroda i čovječanstva uopće. Osim toga 
ona ulazi u unutarnji život samih knjižnica pa ispi- 
tuje njihov način poslovanja, postupke sabiranja, ču- 
vanja i uređenja pojedinih knjižnica. Ovi postupci 
nisu nipošto bili jednaki u svim vjekovima, već su se 
mijenjali prema vrsti pisaćeg materijala i prema obli- 
ku knjige kao i prema vrstama i namjeni sakuplje- 
nih knjiga. 
bro doći u njegovu radu. Ono će mu pomoći da se ko- 
risti iskustvima i dostignućima prošlih generacija i 
da se čuva njihovih pogrešaka. Ono će osim toga pri- 
donijeti, da s mnogo više ljubavi i smisla pristupi 
čenje svoga rada svijestan doprinosa, koji na ovom 
sektoru čini za opće kulturnu izgradnju kako naše ze- 


mlje i našeg naroda, tako preko njega i svega osta-- 


log čovječanstva. 

Da bismo međutim mogli pratiti i pravilno ocije- 
niti razvoj knjižnica kroz vjekove, potrebno je da se 
prethodno bar u najglavnijim crtama upoznamo s 
dvjema drugim važnim kulturnim pojavama, koje su 
najuže povezane s knjižnicama i njihovim životom, 
bez kojih uopće ne bi ni bilo knjižnica. Te su pojave: 
pismo, to najznačajnije sredstvo sporazumijevanja 
među ljudima, i knjiga, rezultat i proizvod ljudske 
svijesti, ljudskih ruku i pisma. 

. Što je pismo, kako je ono nastalo, kako se razvi- 
jalo, koje su najvažnije vrste pisma, kako je izgleda- 
la knjiga kroz stoljeća, kako se izrađivala, na kakvom 
se materijalu pisala, kako je došlo do otkrića pomič- 
nog tiska, kako se on razvijao kroz vjekove, sve su 


..vo 


dino na taj način moći da sagleda u pravoj i jasnoj 
slici i ostale probleme iz povijesti knjižnica. 


KRATAK PREGLED POVIJESTI PISMA 


Razni načini sporazumijevanja među ljudima. 
Postanak govora. 


Ljudi se služe čitavim nizom različitih sredstava, 
da se .sporazumiju među sobom. Na prvome mjestu 
i najvažnije sredstvo jest govor (usmena riječ), a 
onda njezin vidljivi lik — pismo. Osim toga ljudi 
upotrebljavaju još mnoštvo drugih načina i sred- 
stava u ovu svrhu. Ta različita sredstva upotreblja- 
vaju isto tako kulturni kao i primitivni narodi. S 
mnogima od tih sredstava susrećemo se u svako- 
dnevnom životu, znamo dobro, što ona znače, a pri 
tome i ne mislimo, da su to ustvari zamjene za 
govorni ili pisani tekst, kojim nam se obično saop- 
ćuje neki sadržaj. Evo nekoliko takvih sredstava 
međusobnog sporazumijevanja: različiti znakovi od 
drva, kamena, metala i sl., zastave, slike, razni zvu- 
kovi, svjetlosni znakovi, pokreti tijela i t. d. Među 
ova sredstva spadaju također uzlovno pismo, t. zv. 
kipui ili quipos, kojim su se služili stari stanovnici 
Perua, zatim t. zv. wampuni, pismo od nanizanih lop- 
tica, zrnja, školjki, komadića metala i sličnih pred- 
meta, kojim su se služila indijska plemena u Sje- 
vernoj Americi, naši raboši i rovaši (zarezotine i 
znakovi u drvu) i t. d. Ali od svih nabrojenih sred- 
stava za sporazumijevanje svakako su najvažniji go- 
vor (jezik) i njegov vizuelni lik — pismo. Zato nam 
se ovdje na prvom mjestu postavlja pitanje, što je 
zapravo govor, i kako su ljudi počeli da govore. 

O postanku govora postoje različita mišljenja po- 
čevši od nenaučnog shvaćanja Biblije do modernih 
teorija o oponašanju zvukova u prirodi, o spontanim . 

zvukovima i t. d. Rezimirajući teorije i rezultate is- 
traživanja pojedinih istaknutih modernih učenjaka, 
današnja napredna nauka o jeziku (lingvistika) dovo- 
di početak i razvoj govora u najtješnju vezu s radom 
i radnom djelatnosti čovjeka. Drži se, da je prvo spo- 
razumijevanje ljudi bilo pomoću gesta, pokreta ruku, 
a tek, kad su ruke postale zauzete radom, da su ljudi 
. za sporazumijevanje upotrebili druge organe, koje 
su mogli kretati (jezik, usta). Sam govor počeo je kri- 
kovima, kod kojih glasovi nisu bili artikulirani (t. j. 
nisu bili jasno odijeljeni suglasnici i samoglasnici). 
Pojedini krik značio je cijelu rečenicu. S razvitkom 
rada ljudi su postepeno naučili govoriti ne samo is- 
prekidanim glasovima, već povezanije. Podjela rada 
dala je poticaj daljnjem razvoju mišljenja i govora. 
Razvija se sposobnost izražavanja odvojenih misli i 
pojmova i konačno javlja se govor neovisan o radu. 

Donedavno se u nauci o jeziku mislilo, da je u po- 
četku bio jedan zajednički prajezik ili najviše neko- 
liko jezičnih skupina, iz kojih se razvilo mnoštvo ka- 
snijih govora. Danas se međutim razvoj jezika zami- 
šlja u obliku piramide, koja stoji na svojoj osnovici 
ili, drugim riječima uzima se, da je u početku posto- 
jalo veliko mnoštvo sitnih, međusobno izoliranih pri- 
mitivnih jezika, koji su se tek tokom vremena sjedi- 
njavali u veće skupine: plemenske, međuplemenske 
i narodne jezike. Prema ovome bi t. zv. jezične poro- 
dice nastale tek kao rezultat ovoga spajanja. 


Postanak pisma 


Poslije govora najvažnija pojava u kulturnoj po- 
vijesti čovječanstva nesumnjivo je pismo. To je naj- 
značajnija tekovina, koju je stekao čovjek tokom 
svoga razvitka. Bez pisma se ne da ni zamisliti ljud- 
ski napredak. Pismo je omogućilo čovjeku da sačuva 
svoje misli od zaborava, da zabilježi iskustva pojedi- 
naca i generacija i da ih preda daljim generacijama. 
Zato je s pravom rečeno, da je pismo glavni nosilac 

kulture. Ono je luč, koja nam osvjetljava tamne pu- 
tove daleke prošlosti čovječanstva. Ima i drugih spo- 
menika, koji su veoma značajni, ali nam oni ne go- 
vore ni izdaleka tako jasnim govorom kao pisani spo- 
menici. Zbog toga je s punim pravom povijesna na- 
uka uzela kao jedini kriterij, gdje svršava prethisto- 
rija, a počinje historijsko doba jednog naroda, poja- 


* vu prvoga pisanog spomenika o tom narodu. 


; Pismo je važno i u mnogim drugim pogledima za 
život pojedinih naroda. O značenju njegovu za podr- 
žavanje narodne svijesti dovoljno je da spomenemo 


: slučajeve vizigotskog pisma i naše glagoljice. 


Postavlja se pitanje: kako i kad je nastalo pismo. 
Ni na ovo pitanje ne može se decidirano odgovoriti. 
Kao većina kulturnih fenomena sigurno je, da ni 
pismo nije rezultat otkrića jednoga dana, nego 
plod dugoga razvitka i sazrijevanja ljudske misli i 
prakse. 

Biološki je utvrđeno, da je kod ljudi, kao i kod 


* mnogih životinja (na pr. majmuna, papiga i dr.) uro- 


den veoma jak nagon za imitiranjem, oponašanjem. 
Jedan od oblika toga nagona jest čovjekova potreba 
za likovnim prikazivanjem onoga, što mu je osobito 
zapalo. za oko ili zaokupilo njegovu pažnju (dokaz: 
spontano šaranje i erikaranje male djece, nesvijesno 
črčkanje odraslih.od nervoze i sl.). Poticani ovim na- 
gonom, ljudi su vrlo rano u toku svoga razvitka po- 
čeli izražavati svoje misli pomoću raznih crteža. N aj- 
starije sačuvane takve crtarije padaju u paleolitik ili 


«starije kameno doba (doba Krapinskog čovjeka). 'Te 


su crtarije sačuvane u spiljama, a znanost ih zove 
petroglifi ili »znaci na kamenu«. Osobito su poznati 
crteži iz spilja kod Altamira u Španjolskoj, iz raznih 


*“ spilja u južnofrancuskoj pokrajini Dordogne, pa oni 


iz Jamtlanda u Švedskoj. Starost se ovih crteža cije- 
ni na 40.000—25.000 godina. Paleolitski petroglifi 
odaju često vanredne slikarske talente i velik smisao 
za realističko prikazivanje životinja. Slične crtarije 
susreću se i poslije paleolitika gotovo u svim epoha- 

ma prethistorijskog doba, a i kod današnjih primitiv- 
nih naroda. Ovi su crteži najvećim dijelom za nas 
zagonetke, iako ima više pokušaja da se protumače. 
Dok se neke od tih crtarija drže pukom igrarijom, 
črčkanjem, koje je zadovoljavalo čovječju potrebu za 
igrom, za zadovoljenjem njegovih crtačkih sklonosti, 
dotle se neke već mogu shvatiti, da su crtane u svrhu 
saopćivanja nečega drugim osobama. Prema tomu ovi 
bi posljednji crteži predstavljali prvi početak pisme- 
nog saopćivanja t. zv. slikovno ili piktografsko pi- 
smo. Ovo je pismo neka vrst »priča u slikama«. Poje- 
dina slika ili crtarija prikazuje čitavu misao, a niz 
slika, niz događaja. Slikovno pismo bilo bi dakle prvi 
stadij pisma, koje čovječanstvo poznaje. Ovo se pi- 
smo pojavilo u različito doba na različitim točkama 





SLIKOVNO PISMO 
. "I. zv. kekinovin indijanskih plemena Čipeva. 


naše zemlje potpuno nezavisno jedno od drugoga. 
Zbog toga je ono na raznim mjestima vrlo različito. 
Ali, kolikogod nemaju ta pisma historijski jedinstven 
početak, sva ona imaju stanovito nutarnje logičko 
jedinstvo, naime podvrgnuta su svuda više ili manje 
istim zakonima razvoja, ma da nisu sva prošla sve 

faze ovog razvoja. Evo otprilike razvojnog toka sva- 
kog pisma, koje se javilo samostalno i razvijalo spon- 
tano bez drugih utjecaja: o 

Najprije se pojavi slikovno pismo, u kom slika ili 
znak (t. zv. piktogram) označuje cijelu rečenicu. To- 
kom vremena, iz generacije u generaciju, uslijed če- 
šće upotrebe, pojedine slike postaju konvencionalni 
opće usvojeni znakovi. Kako bi preciznost u crtanju 
oduzimala previše vremena, slika se pomalo svodi 


* samo na poteze, koji su neophodno potrebni, da se 


predmet prepozna. Umjesto da se crtaju sve linije 
jednog predmeta, slika se pojednostavnjuje i ograni- 
čava samo na nekoliko poteza. Tako nastaju novi 
znakovi, koji ne predočuju sve detalje predmeta, ne- 
go daju samo njegovu osnovnu ideju, njegove kontu- 
re. Za razliku od piktograma, koji su čiste slike, ove 


nove pojednostavnjene slike zovu se ideogrami. 


Novi znak nije više slika — priča, već znak za odre- 
đeni pojam. Kažemo, da je pismo ušlo u svoju drugu 
fazu i postalo pojmovno ili ideografsko pismo. Ideo- 
grami su, kao što smo rekli, za pisanje jednostavniji, 
a budući da su i oni konvencionalni, razumljivi su 
svakome, tko ih jednom nauči. Kod obje ove faze pi- 
sma govor ili riječ nije nimalo važan element. Izgo- 
vor tu ne igra nikakvu ulogu. Zbog toga piktografsko 
i ideografsko pismo mogu čitati bez poteškoće i ljudi, 
koji govore različitim jezicima. Pojedini naime na- 
rodi jednako shvaćaju ove znakove, iako ih svatko 
čita na svoj način. Kažemo stoga, da su slikovno i 
pojmovno pismo internacionalna ili univerzalna pi- 
sma. Uopće, kad bi uspjelo sastaviti kakav praktični 
jednostavni sistem znakova na ovoj bazi, to bi pismo 
moglo postati zajedničkim cijelom čovječanstvu. (Ta- 
kvi su na pr. internacionalni znakovi: brojke, note, 
kemijske formule i sl., njih svatko čita na svoj način 
i svi razumiju o čemu se radi). U novije doba bilo je 
više pokušaja, da se stvori takvo internacionalno pi- 
smo t. zv. pasigrafija. Među autorima nalaze se i dva 

naša čovjeka: Stjepan Ivičević iz Makarske (1801— 
1871) i njegov suvremenik Mojsije Paić iz Zemuna. 


Velika nesličnost između ideograma i predmeta, * 


koji je on predstavljao, dovela je s vremenom dotle, 
da je ideogram lako postao predstavnik skupine gla- 
sova t. j. riječi ili imena odnosnog predmeta. Kaže- 
mo: ideogram se pretvorio u fonogram. Kad se to u 
pismu dogodilo, ljudi su počeli upotrebljavati odno- 
sni znak svuda, gdjegod su htjeli izreći tu glasovnu 
skupinu, bez obzira o kom se predmetu radilo (isp. 
glasovne rebuse!) Na ovaj način pojmovno pismo stu- 
pilo je u treću fazu t. j. pretvorilo se u fonografsko 
ili fonetsko pismo. Znakovi su se sad počeli upotre- 
bljavati ili: 1) kao znakovi za cijelu riječ (verbalni fo- 
nogrami), 2) kao znakovi za pojedine slogove (silabič- 
ki fonogrami), 3) ili kao znakovi samo za pojedini 
glas (alfabetski fonogrami). Ovaj treći slučaj, kad 
pismeni znak dolazi kao predstavnik pojedinog gla- 


sa, predstavlja posljednji i najsavršeniji oblik pisma. | 


— to je naše današnje alfabetsko pismo! 

Ovo bi otprilike bio spontani razvoj svih sistema 
pisanja, koja su se javila na raznim točkama našega 
globusa neovisno jedan o drugom. Što se sva pisma 
nisu jednako razvila, već su neka ostala na višim ili 
nižim fazama razvitka, tomu su bili uzrokom razli- 
čiti razlozi. Navodim pet najvažnijih sistema, koji su 
odigrali osobitu ulogu u kulturnoj povijesti čovječan- 
stva. Iz tih su se pisama naime razvila sva ostala va- 
žnija pisma Staroga i: Novoga svijeta. To su: 1) sli- 
kovno pismo američkih indijanskih plemena, 2) ki- 
nesko pismo, 3) klinovo pismo, 4) egipatsko pismo i 5) 
kretsko pismo. 


Stikovno pismo dovela su do najsavršenijeg izra- | 


za razna plemena američkih Indijanaca: Čipevi, 
Odžibve, zatim Azteki (stari stanovnici Meksika), 
Maya u Srednjoj Americi pa Irokezi i Huroni u Sje- 
vernoj Americi. Pismo Azteka i Maya nije još de- 
šifrirano, dok se irokeški i huronski wampumi znadu 
čitati. I Eskimi su se služili slikovnim pismom. 

I kinesko je pismo u početku slikovno (Ku-ven), 
danas je ono ideografsko, a razvilo je i mnogo fono- 
grama. Tokom svoje duge povijesti Kinezi su upo- 
trebljavali do 100.000 znakova, danas djeca uče u 
školama oko 5.000 znakova, a obrazovanom čovjeku 
potrebno je 5.000—8.000 znakova. Za čitanje postoje 
trovrsni rječnici, u kojima su znakovi poredani po 
obliku, po zvučnoj vrijednosti ili po sadržaju. Iz ki- 
neskog pisma razvilo se japansko i neka druga pisma 
na Dalekom Istoku. Jedan od najpoznatijih pokušaja 
da se kinesko pismo pojedhostavi jest abeceda džiu- 
ci-ma od 40 znakova (1918). God. 1950. donesen je za- 
ključak da se uvede latinica. 

KINESKO PISMO 
Wang sung čie-li... (konac 19] st.) 

Klinovo pismo jedno je od najvažnijih pisama 
Prednje Azije u Starome vijeku. To je prvo poznato 
internacionalno pismo, jer se njim služilo 15 različi- 
tih naroda. Razvilo se u dolini rijeke Eufrata i Ti- 
grisa iz još starijeg slikovnog pisma Sumerana i Aka- 
dijaca, stanovnika Babilonije. Na oblik ovoga pisma 
utjecao je pisaći materijal (glina). Najstariji spome- 


«nici klinovog pisma idu otprilike u 3.900 g. prije n. 
€. Klinovo se pismo u nauci obično dijeli u: a) Meso- 

potamijsko — najstariji oblik oko 560 znakova), b) 

elamsko, koje je silabičko i c) staroperzijsko — polu- 

silabičko polu alfabetsko (41 znak). Klinovo je pismo 

u Novome vijeku (1846) prvi dešifrirao engleski ofi- 

cir Henry C. Rawlison (1810—1895). 

KLINOVO PISMO 
Opis pada Samarije (8. st, pr. n. e.) 


Egipatsko je pismo mlađe od babilonskog, jer prvi 
egipatski pisani spomenici potječu otprilike iz 3.300. 
godine prije n. e. Egipatsko je pismo slikovno, ali je 
vrlo rano prešlo u ideografsku fazu, a počelo uvoditi 
i fonograme (24 znaka). Međutim Egipćani su kao 
konzervativan narod uz fonograme zadržali i ideogra- 
me. Zbog slikovnih elemenata ovo je pismo vrlo de- 

EGIPATSKO PISMO (hijeroglifi) 
Iz »Priča o kralju Keopsti« (oko 1700. pr. n. €) 

korativno. Razlikuju se tri tipa egipatskog pisma: a) 
hijeroglifi, to je potpuno slikovno, monumentalno 
pismo, koje se ne piše, već se slika ili uklesuje, b) 
hijeratsko pismo, pismo jednostavnih oblika, pisano 
pismo i c) demotsko pismo, vrlo nepravilno, pismo 
poslovnog svijeta. D&€motsko se pismo razvilo počev- 
ši od 7. st. prije n. e. iz hijeratskog pisma. Egipatsko 
je pismo također dešifrirano u 19. st., a dešifrirao ga 
je Francuz Jean Francois Champollion (1790—1832). 

Uz Babiloniju i Egipat, dva žarišta kulture u Sta- 
rome vijeku na Bliskom Istoku, postojalo je još va- 
žno treće žarište — otok Kreta u Sredozemnom mo- 
ru. Kreta je bila središte kretske ili minojske kultu- 
re (vrhunac između 2.200—1.500. g. prije n. e.) Na 
Kreti su nađena tri pisma: jedno slikovno i dva line- 
arna. Prema najnovijim teorijama kretsko je pismo 

KRETSKO LINEARNO PISMO 

Fragment natpisa iz Knosa (oko 1400. pr. n. €.) 


.vrlo važno, jer su Feničani preuzeli upravo ovo pi- 


smo i od njega stvorili svoje fonetsko pismo, koje su 
dalje predali Grcima, a preko njih svim ostalim kul- 
turnim narodima na Zapadu. Na dešifriranju kret- 
skog pisma s uspjehom je radio u najnovije vrijeme 
češki orijentalist Bedfich Hrozny. 

Najvažnija alfabetska pisma: feničko, grčko, latinsko 
i slavensko pismo 


Historijski je utvrđeno, da su Feni- 
čani, mali trgovački narod s obala 
današnje Sirije, bili oni, koji su većini naroda Sta- 
roga svijeta donijeli fonetsko pismo. Ali Feničani 
nisu bili izumitelji, nego samo usavršitelji i razna- 


Feničko pismo 


šači ovog pisma. Na pitanje, odakle su Feničani pre- | 


uzeli svoje znakove, postoje danas u nauci dva glavna 
odgovora: 


1) da su Feničani preuzeli svoje pismo iz kretskog 
linearnog pisma (svi se fenički znakovi nalaze i u 
kretskom pismu, zajednička im je linearizacija, a jed- 
naki i nazivi samih slova), 


2) da su Feničani dobili svoje pismo s brda Sina- 
ja. Utvrđeno je, da se u tom kraju upotrebljavalo po- 
sebno pismo, nastalo na bazi egipatskih hijeroglifa 
(24 egipatska fonograma čitana prema semitskim ri- 
ječima). God. 1916. prvi put su izdani natpisi ovog sta- 
rosinajskog pisma. Kao dokaz, da je feničko pismo na- 
stalo iz starosinajskog, uzima se to, što se svaki znak 
feničkog alfabeta može izvesti iz egipatskih znakova. 

Teško je reći, koja od ovih dviju teorija pogađa 
pravu istinu. Svakako su Feničani kao poslovni lju- 
di preuzeli onaj sistem znakova, kojim im je naj- 
više odgovarao i djelomično ga prilagodili svojim po- 
trebama. Kako fenički alfabet nije bio svećenička 


tajna, što je na pr. bio slučaj kod ostalih starih na- 


8 


roda, nego je nastao iz potrebe da trgovci zapišu svo- 
je račune, zato se u tom pismu slova prvi put defini- 
tivno oslobađaju svojih slikovnih elemenata i popri- 
maju najjednostavnije oblike, da se »lako pamte, 
brzo pišu i lako čitaju«. Fenički alfabet javlja se is- 
todobno s malim razlikama još i kod Židova i Moabi- 
ta. Drži se, da je mogao nastati najkasnije oko 1500. 
god. prije n. e. (Zlatno doba feničke kulture i njiho- 
ve najveće ekspanzije traje od 1000.—800. god. prije 

n. €.). Iz feničkog pisma.razvila su se na Istoku razli- 
čita orijentalna pisma: staroaramejsko,. punsko i sta- 
rohebrejsko. Iz staroaramejskog pak razvila su se po- 
sredno ili neposredno druga kasnija orijentalna pi- 
sma kao: pehlevi, arapsko, sirsko, kvadratno hebrej- 
sko, razna indijska pisma, mongolsko i dr. 


Najznamenitiji narod Staroga vijeka 
na Zapadu, koji je dobio od Feničana 
fonetsko pismo, bili su Grci. Kod su sa Grci upo- 
znali s pismom, ne možemo danas sa sigurnošću 
kazati (10., 9. ili 8. st.?) Prvi grčki natpisi potječu 
tek iz 7. stoljeća prije n. e. U 6. stolj. bilo je pismo 
kod Grka već u punoj upotrebi. Grčki alfabet u po- 
četku nije bio jedinstven, već je postojao veći broj 
varijanata, ali se one sve mogu grupirati u dva tipa: 
a) istočnogrčki ili jonski i b) zapadnogrčki ili halkid- 
ski alfabet. U ovom posljednjem dolazili su na pr. 
znakovi F, L, koje jonski alfabet nije upotrebljavao, 
a neki su se znakovi drukčije izgovarali (H=h, ane € 
X=ks, a nehi dr.) Kako fenički alfabet (22 znaka) 
nije imao posebne znakove za vokale, Grci su uveli 
genijalnu novost time, što su suvišne feničke znako- 
ve uzeli, da njima pišu svoje vokale. Tako su oni prvi 
došli do savršenog alfabeta, u kom se svaki glas ozna- 


Grčko pismo 


"čavao nekim znakom. Današnje grčko pismo potječe 


od jonskog alfabeta, koji je bio službeno uveden u 
Atenu 433. god. prije n. e. Dugo vremena pisali su: 
Grci samo velikim slovima (t. zv. uncijala). Potreba 
brzog pisanja u svakidašnjem životu stvorila je kod 
Grka manje pravilna t. zv. kurzivna slova (najstariji 
spomenici iz 4. st. prijen. e.). U 9. st. n. e. upotreblja- 
vaju se kurzivna slova gotovo isključivo, dok uncija- 
la dolazi vrlo rijetko (samo za naslove i početke po- 
jedinih riječi). 

Grčko je pismo veoma značajno za slavenske na- 
rode, jer.su se iz njega razvila nacionalna slavenska 
pisma: glagoljica i ćirilica, i to glagoljica iz kurzive, 
a ćirilica iz uncijale. 

Iz grčkog su se pisma razvila i sva 
pisma, koja susrećemo kod pojedi- 
nih naroda u Italiji u Starom vijeku. Među njima 
najvažnije je od svih svakako latinsko pismo ili lati- 
nica. Kada su Rimljani preuzeli svoja slova od Grka, 
da li direktno od njih ili preko Etruščana, ne znamo, 
ali to se zbilo svakako: poslije 7. stoljeća prije n. e. 
Najstariji poznati latinski natpisi jesu: Lapis niger 
(Crni kamen) i Fibula Praenestina (Prenestinska 
ili Numeriusova kopča), oba iz 6. ili 5. stoljeća. 
Od 300. god. prije n. e. do danas nije se red i broj 
latinskih slova u cjelini mijenjao. Jedino su u toku 
vjekova pojedini narodi, koji su prihvaćali latinicu 
za svoje pismo, uvodili katkada za pisanje osebujnih 
glasova svoga jezika posebna nova slova, načinjena 
od postojećih latiničkih slova i raznih dijakritičkih 
znakova. Tako se latinica prilagođavala za pisanje 
modernih jezika. Na ovaj način nastala je 1830. god. 
današnja naša hrvatska latinica. Stvorio ju je Ljude- 
vit Gaj (posebni znakovi: č, €, dž, lj, nj, š, Ž.). 

Sve do izuma štampe, dakle kroz cijeli Stari i 
Srednji vijek, kako je poznato, knjige su se pisale 
rukom. U toku ovih stoljeća latinsko je pismo pro- 
šlo cijeli niz različitih načina pisanja (oblikovanja) 
svojih slova. Paleografija ili nauka o starim pismima 
grupirala je ove različite načine pisanja latinice u 
pet velikih vremenskih perioda: : 

1) latinička pisma iz vremena rimske države 

2) nacionalna pisma ranog Srednjeg vijeka 

3) karolinska minuskula ili karolina (8.—12. st.) 

4) gotička minuskula ili gotica (13.—15. st.) 

5) humanističko pismo i moderna latinica. 

Među pisma »rimske dobi« ubrajaju se: a) kapita- 
la. To su velika pravilna slova, kojima su se služili 
Rimljani već od najstarijih vremena na svojim nat- 
pisima (epigrafsko pismo), rjeđe u knjigama. Posta- 
jala su dva tipa kapitale »četvrtasta« i »prosta«. Vrlo 
je malen broj knjiga pisanih u cjelini jednom ili dru- 


Latinica 

.gom kapitalom. U knjigama se ona upotrebljavala 


većinom za naslove i početna slova (inicijale). Kapi- 
talom su pisani i najstariji naši sredovječni natpisi iz 
doba hrvatskih narodnih vladara (9.—11. st.) 

Drugo pismo »rimske dobi« bila je b) uncijala ta- 
kođer pismo »velikih slova«, samo su kod njega po- 
jedini potezi nešto zaobljeni. Uncijalno pismo dolazi 
u Rim tek s kršćanstvom (najstariji spomenik iz 290. 
g. n. e.). Na promjenu oblika slova sigurno je utjecalo 
osim ugledanja u grčku uncijalu pisaći materijal i 
pribor, koji se u ovo doba mnogo upotrebljava (pa- 
pirus, kalamus). Uncijala dolazi samo u knjigama, 
dakle to je »knjižno pismo«, a upotrebljava se do 8. 
Bt. n.e. 

Treći način pisanja latiničkih slova u doba rim- 
ske države (od 1. do 3. st. n. e.) bila je c) rimska kur- 
zivna majuskula. To su također velika slova, samo 
brzih poteza, vrlo nepravilna svaki im potez stoji 
sam o sebi (pismo svagdanjeg života. Isp. voštane 
pločice, Pompejske grafite.). Osim ove kurzive razvi- 
la se još jedna druga vrst kurzivnog pisma, a to je d) 
rimska kurzivna minuskula. U ovom pismu uz veli- 
ka dolaze i mala slova, javljaju se početni i završni 
potezi na slovima i dolazi do međusobnog spajanja 
slova. Ovo je pismo vrlo teško za čitanje. Rimska 
kurzivna minuskula najvažnije je starorimsko pismo, 
jer su iz njega proizašla gotovo sva kasnija sredo- 
vječna latinička pisma. I naša mala latinična slova, 
koja danas pišemo, potječu također indirektno iz 
ovog pisma. Ovim se pismom. pisalo od 3/4. do 8/9. st. 
n. e. Rimska kurzivna minuskula bila je u. Srednjem 
vijeku pismo isprava, a u knjigama dolazi najviše u 
bilješkama i dodacima. ' 

Na početku Srednjeg vijeka javlja se posebni oblik 
rimskog pisma t. zv. poluuncijala. Ona je nastala iz 
rimske kurzivne minuskule i uncijale. I ovo se pismo 
upotrebljava najviše za bilješke, ali dolazi i u knji- 
gama. Poluuncijalom se piše najviše na britanskim 

otocima (Irci), a otud je, pod nazivom inzularno pi- 

smo, prešla ona i na evropsko kopno. (6.—8. st.) 
Sva ostala pisma, koja su se javila u ranijem Sred- 

njem vijeku nastala su na bazi rimske kurzivne mi- 

1) prophčtai aima Erakleous Romaijoi phiefrei oid — Grčka 
unicijala (6. st.) 

2) Protarche tina l6gon mćlleis para Philčbou dechesthai — 
Grčka minuskula (9. st.) 

3) (Hae)ret et interdum gremio fovet, inscia Dido — Četvr- 
tasta kapitala (4. st. n. €.) ' 

4) Herodotus historiarum scriptor agnoscitur-Herodotus his 
— Uncijala (5. st.) 

5) quantum Supra Scripto emptori interfuerit huic vendi- 
tioni traditi — Rimska kurzivna minuskula (6. st.) 

6) nisi forte in eo quod ait: Filius primogenitus — Polu- 
uncijala (6. st.) 

nuskule s većim ili manjim preinakama ili kaligrafi- 
ranjem njenih slova. Budući da ta pisma upotreblja- 
vaju samo pojedini narodi i pojedini krajevi, nazi- 
vaju su ona u nauci obično »narodna ili nacionalna 
pisma«. Među nacionalna pisma ubrajaju se: visigo- 
tica u Španjolskoj (8.—12. st.), beneventana u Južnoj 
Italiji (8.—18. st.) i Dalmaciji (10.—13. st.), merovin- 
gica u Francuskoj na dvoru Merovinga i prvih Kar- 
lovića (7.—8. st.), te t. zv. prekarolina u jednom di- 
jelu Italije, Francuske i Njemačke (7.—8. st.). Za An- 
gloirce uzima se inzularno pismo kao njihovo nacio- 
nalno pismo. ' 

Od sviju nacionalnih pisama za nas je najvažnija 
beneventana, jer se ona, kao što smo rekli, upotre- 
bljavala i kod nas, iako ne u hrvatskoj dvorskoj kan- 
celariji. Po izgledu svome beneventana je uglato pi- 
smo, karakterističnih izlomljenih crta i djeluje vrlo 
slikovito. Širitelji ovog pisma bili su benediktinci. 
Najljepši dalmatinski rukopis pisan beneventanom 
jest Većenegin evangelijar iz 11. st. 


= 
7) sed tribulos avaritiae congregavit. Nam propterea ait 
scrip — Prekarolina (7. st.) o 
8) de his quae in prefato privilegio seu in praeceptis ipsius 

filii nostri Karoli ex — Kurijala (9. st.) i 

9) et ipse Ie(su)s erat tringi — Inzularno pismo (7. st.) 
i(n) penitencie fletu iacentem erigas et iustifices ataq(ue) 
ad — Beneventana (11./12. st.) 

10) est regalis potestas illis tuicionem inperciat duorum ne- 
cessitas conprobatur — Merovingica (8. st.) : 

11) d(eu)s cete grandia et omne(m) anima(m) vivente(m) 
atq(ue) motabilem quam produxerant — Karolina (9. st.) 

12) studia Aug(us)tin(us) i(n)genio (ve)l scie(n)tia sua vicit. 
Na(m) ta(n)ta sc(ri)psit ut dieb(us) ac nocti(bus) n(on) 
solu(m) sc(ri)b(er)e lib(ro)s ei(us) q(ui)sa(uam) s(ed) n(ec) 
leg(er)e — Knjižna gotica (14. st.) 

13) cu(m) armatis (e)t armat(ur)a decent(er) munitis n(ost)ros 
elegim(us) et ac — Kurzivna gotica (14. st.) 

14) nu(n)c manet. Ad quas mnotationes pu | blicas accedit 
et(iam) studiosor(um) voluntas — Humanistica (16. st.) 

Odvojeno stoji kurijalno pismo ili curiala, koja 
se upotrebljavala na papinskom dvoru (8.—12. st.), a 
odlikovala se kaligrafskim tendencijama i veoma 
produženim potezima slova iznad i ispod osnovne 
crte. ' 

Na bazi spomenutih nacionalnih pisama, a u pr- 
vom redu na bazi prekaroline nastalo je na prijela- 
zu iz 8. u 9. st. novo važno sredovječno pismo t. zv. 
karolina (8.—12. st.) Karolina je minuskulno pismo. 
Vrlo je dobro čitljiva, jer su joj slova pravilna i kali- 
grafska. To je pismo dobilo ime po Karlu Velikom, 
ali ne zato, što bi ga on uveo i njime pisao (Karlova 
dvorska' kancelarija piše inzularnim pismom), već 
zato, što je njegova država, koja je obuhvatila velike 
dijelove srednje, zapadne i južne Evrope, omogućila 
opću proširenost ovoga pisma. Karolinom se mnogo 
pisalo i kod nas. . 


U 12. st. slova karoline postaju sve više uglata, 
da se na koncu toga stoljeća pretvore u novo pismo 
— goticu. Gotica je prema tome direktni nastavak 
karoline. Glavna joj je karakteristika uglatost slova. 
Pojava ovog pisma ide usporedo s razvojem novog 
gotskog stila u likovnim umjetnostima. Ovo se pi- 
smo vrlo brzo proširilo po cijeloj Evropi. Njenom ši- 
renju osobito su pridonijela novoosnovana sveučili- 
šta i novi crkveni redovi (franjevci, dominikanci). 
Goticom se piše od 13.—15. st. Razlikuju se tri vrste 
gotice: a) liturgična (dolazi u kantualima i drugim li- 
turgijskim knjigama), b) knjižna (dolazi u knjigama 
različitog sadržaja, a razlikuje se prema zemljama, 
u kojima je pisana: litera Bononiensis, litera Parisi- 
ensis, litera Germanica) i.c) kurzivna gotica (pismo 
svagdašnje porabe, isprava, pisama i t. d., vrlo teška 
za čitanje). Iz rukopisnih knjiga prijeći će gotica u 19. 
st. i u tiskane knjige (fraktura). 

Kao reakcija na nečitljivost gotice, a u duhu te- 
žnja novoga humanističkog pokreta, javlja se u dru- 
goj polovici 14. st. novo pismo t. zv. humanistica. 

Ona je ustvari ponovo uvedena u život talijanska ka- 
rolina 11. i 12. st. (otud kasniji naziv za ovo pismo 
u tiskanim knjigama antiqua). Humanističko pismo 
uvode Petrarca, Boccaccio i dr. Humanistika poste- 
peno potiskuje goticu iz većine evropskih zemalja. 
Ipak se gotica zadržava u protestantskim zemljama 
još dugo vremena uglavnom iz vjerskih i politič- 
kih razloga (u Njemačkoj na pr. sve do danas). Pod 
utjecajem humanističkog pisma uz neke elemente 
gotice, razvilo se od 16. st. na ovamo naše današnje 
kurzivno latiničko pismo. | 


. Slavenski narodi dobivaju potkraj 9. 
Blavensko pismo; početkom 10. st. posebna svoja na- 
rodna pisma: glagoljicu i ćirilicu. Kao što je rečeno 
oba ova pisma nastala su iz grčkog pisma i to: gla- 
goljica stilizacijom grčke kurzive, a Ćirilica iz grčke 
uncijale, obje: s dodatkom još nekoliko novih zna-- 
kova za slavenske glasove, za koje u grčkom alfa- 
betu nije postojalo odgovarajućih slova. Kao izu- 
milac glagoljice abično se spominje Sv. Ćiril, koji 
ju upotrebio ovo pismo za svoj prijevod crkvenih 
knjiga na staroslavenski jezik. Među izumiteljima 
ćirilice navode se: Sv. Čiril, učenik Ćirilov episkop 
Kliment (otud naziv ,klimentica*), njegov učenik pre- 
zviter Konstantin pa čak i sam bugarski car Simeon 
Veliki. ' 

Već od 10. stoljeća ustupa glagoljica ispred ći- 
rilice, pa od 12. stoljeća nalazimo glagoljicu jedino 
još kod Hrvata, gdje dobiva svoj specifični uglati 
oblik (»uglata glagoljica«) i gdje se od druge polo- 
viće 14. stoljeća formira i kurzivna glagoljica. U po- 
jedinim krajevima Hrvatske upotrebljavalo se gla- 
goljsko pismo i u javnom i privatnom životu sve do 
početka 19. st. Njom se pišu natpisi, isprave, zakoni, 
notarske knjige, matice, pisma i t. d. U crkvi je osta- 
la u upotrebi u nekim krajevima sve do naših dana. 

Čirilsko se pismo mnogo više proširilo od glago- 
ljice pa se još i danas upotrebljava kao narodno pi- 

GLAGOLJICA (ustav i kurziva) 
Početak vinodolskog zakona sastavljena 1288. 





ota oka ngjime 
Vori bok 


ša E 
pom m priv o mi 
dr fehedl grape 4 


(Va ime) božie amen. Let g(ospod)nih č. s. o. z. (= 1288) 
indicio pravo, dan e (= 6) miseca jenvara. V' vrčme krala 
Ladislava, preslavnoga krala ugrskoga, kralestva nega leto 
: e. na deset(e) (= 16). 

Va vrime ubo velikih muži gospode Fedriga, Ivana, Leonarda, 
Duima, Bartola i Vida, krčkih, vinodolskih i modruških knezi. 
Zač do(vo)le kr(at) videšči ludi ki bludešči svoih starii(h i 
is)kušenih zakon zato ubo edin 





smo sedam slavenskih naroda. Posebnom vrsti ćirili- 
ce, t. zv. bosančicom, pisali su nekad i Hrvati. Osim 
toga ćirilicom se služi danas još veći broj finougrij- 
Skih, turskih i nekih drugih azijskih naroda u sklo- 
pu SSSR, a do prije stotinjak godina upotrebljavali 
su je i Rumunji. Kod pisane ćirilice razlikuju se tri 
vrste pisma: a) ustav ili uncijala, (to su pravilna ve- 
lika slova, pismo, koje se upotrebljavalo u svečanim 
crkvenim knjigama), b) poluustav ili poluuncijala 


(pismo manje pravilno od uncijale) i c) kurziva (pi- 


smo svakidašnje upotrebe). Čirilica je kod pojedinih 
naroda tokom vremena doživjela stanovite reforme, 
tako: u Rusiji 1708. god., kad je Petar Veliki uveo t. 
zv. građansku azbuku i ponovo 1917.,za vrijeme Ok- 
tobarske revolucije, kod Srba 1818. (reforma Vuka 
Karadžića), kod Makedonaca 1945. poslije Oslobođi- 
lačkog rata it. d. 

ČIRILIČKO PISMO (ustav) 
Suprasaljski rukopis (11 st.) 


M rkcanh Ma maKS- MA RTENHKETAA TO HPHNEA: : 
TAKN ABREAATRENA JE PIVBOTHKNA 
RT OAJACTI O FSARLUHH BRAM AT PA 4 
#OAHHITOHH METAK: TB TAABBIEH REBRA 
(EMEXHTHHNpAOENA &BRB: KK ROFALUTA 
HNLIH sraarniHR tr HATHHINSABHA ZA 
HT LAA NHASK E TTO ĆA GA LUANHHM RAJEBI CK 

UTAK PO HRTBEPRAPHREHA ABTAKACAR 


ad 
ran DOZI asanazananatai GL NAN EP Si fis 


Mčseca marta k. z. (= 26) močenije s(ve)taago Irinea, Egda 

nrav? blag s' dobroč'stijem v'zdrast' bol'šiih žalae strah" božii 

priimet'. Tgda v'se ježe v' sem/žitii prčobidev?' k'občštanyih? 

blagyih' prietiju podvizajet' se da jaže poslušaniim' aky 
sošta verojo tvrdoje vide v'ždela. 


BOSANČICA 
Iz »Statuta poljičkog« sastavljena oko 1400 
(Prijepis iz 17 st.) 


£!. aoc «og gHže vonffa Kd em Sida e € 
Vesi o aefiskac Psjnjko o<rm ELA 
nofegi eaoovanj srjčteej vije je SVEVI, 
Todor kpa kla: 
brije eon fitco < fog Jeka ora voanffaše 
ro cam. 
| 


Nego samo ako bi biho čovik na smarti tere ima dice veće - 
ali naslidnikov, komu i negovo ostaie, tada ie volian sve o 
toga učiniti; nego samo niie triba da jednomu mimo drugoga 
sve na smarti oide, a drugoga uhili, nego onako, kako ie 
dostoino i podobno, toi rekući na smarti; da koliko u dobru 
životu čovik ie volian svoiim svim. 
\ 

KRATAK PREGLED POVIJESTI KNJIGE 
Pisaći materijal 


Povijest pisaćeg materijala sastavni je dio povi- 
jesti knjige. O raspoloživoj količini i kvalitetu ovo- 
ga materijala ovisio je uvijek u znatnoj mjeri razvoj 
pismenosti i knjige. Tokom stoljeća, otkada su ljudi 
pronašli pismo, pisalo se na najraznovrsnijim mate- 
rijalima. »Čudo je, na kakvom su sve različitom i 
mnogovrsnom materijalu ljudi pisali«, kaže glasoviti 
osnivač paleografije i diplomatike Mabillon. 

Među materijalom za pisanje razlikujemo: tvrdi, 
mekani i polumekani materijal. Navodim najglav- 
nije: 

a) kamen (Pod tim razumijevamo stijene spilja, 
zidove zgrada, kamene ploče, kamene spomenike, 
pločice od škriljevea i t. d.). Kao pisaći materijal 
upotrebljavao se kamen od najstarijih vremena do 
danas. 

.b) kost (rogovi, oklopi kornjača, rebra, plećke, 
školjke, slonova kost i sl.) Ovaj se materijal prete- 
žno upotrebljavao u primitivnim društvima, a slono- 

“va kost u većoj mjeri u Starom vijeku (Rim), manje 
u Srednjem vijeku, vrlo rijetko danas. 

c) glina (ovdje razunmfijevamo pločice i valjke od 
pečene gline, crijepove, opeke, rbine posuda, t. zv. 
ostrakone i sl.) Glina je bila glavni pisaći materijal 
u Mesopotamiji, ali se upotrebljavala mnogo i u dru- 
gim zemljama (Kreta, Grčka, Rim i dr.). 

d) drvo i to: 

1) lišće (osobito palmino i maslinovo. Upotrebljavali 
su ga Rimljani, Indijci, Grci, Sijamci i dr. Isp. naš 

naziv »list«, koji znači dio knjige i organ biljke), 2) 
kora i liko (t. j. unutrašnji dio kore drveta, osobito 
od lipe, breze, bukve i bambusa. Upotrebljavali su ih 
razni narodi. Isp. riječi: grč. #46405 _i lat. liber = liko 
i knjiga, slav. bukva = slovo i stablo, bukvar = po- 
četnica). Knjiga od lipina lika prilično je nalikovala 
na svitak papirusa. 3) Daske ili ploče od drveta. Če- 
sto obijeljene. Upotrebljavaju se za pisanje zakona 
(Egipćani, Židovi, Kinezi, Rimljani), javnih nareda- 
ba, . kao školske ploče, dječje školske tabli- 
ceit. d. 

e) vosak. Naročito se upotrebljavao nalijepljen 
na t. zv. voštanim pločicama. To su bile manje pra- 
vokutne ploče od drva rjeđe kakvog drugog materi- 
jala (bjelokosti) neznatno izdubljene i premazane 
voskom. Dolazile su u upotrebi u starom Rimu, a ne- 
što manje u Srednjem vijeku. Više takvih tablica 
spojenih zajedno tako, da su se mogle otvarati, na- 
zivalo se »kodeks«, (valjda od riječi caudex = drvo, 
panj ili možda od cauda = rep, kožna vrpca, kojom 
je bio vezan kodeks). To je prvi prauzor današnje 


knjige. Kodeks sastavljen od dvije tablice zvao se. 


diptih od tritriptih, od više ih poliptih. Kodeksi oso- 
bito malog oblika nazivali su se u lat. jeziku codicilli 
ili pugillares. 

f) metali plemeniti i neplemeniti. Od svih su se 
najviše upotrebljavali olovo, bronca, željezo pa zlato 
i srebro. Na metalnim pločama pišu se zakoni, nat- 
pisi, vojničke diplome, ražličiti zapisi pa i čitava knji- 
ževna djela (isp. Leges XII tabularum, tabellae de- 
fixionum, različite spomen-ploče i t. d.). 

g) staklo. U upotrebi kod starih Rimljana, ali i 
danas (isp. na pr. natpise nad dućanima, uredima i 
slično). 

h) tkanine. Od njih najviše dolaze u upotrebi: 

1) svila (kod Kineza, Japanaca, starih Perzijanaca, 
ali i drugdje). 2) platno, najčešće laneno (isp. rimske 
»libri lintei«, etruščanske povoje u Arheološkom 
muzeju u Zagrebu), ali i sve druge vrste platna. 

i) papirus. To je posebna vrst pisaćeg materijala, 
koja se pravila iz srčike biljke Cyperus papyrus, 
jedne vrste ševara ili šilja, koji se gajio u močvarnim: 
krajevima Donjeg Egipta a u Srednjem vijeku i na 
Siciliji. Papirus se upotrebljavao u Egiptu već od 
najstarijih vremena. Prvi sačuvani spomenik potječe 
iz 2000. god. prije n. e. U Grčku je prenesen tek u 7. 
st. prije n. e. a otud kasnije u Rim i ostale dijelove 
Evrope. Kao pisaći materijal dolazi u Evropi u upo- 
trebi čak do kraja 10. st. (posljednja ga upotreblja- 
vala papinska kancelarija). ša: 

Papirus se izrađivao tako, da su se unutrašnji di- 
jelovi biljke razrezali po duljini u tanke opute (2—3 
cm široke), koje bi se na to složile jedna do druge i 
natopile vodom (prvi sloj), iza toga bi se poprijeko 
položio drugi takav sloj. Daljim natapanjem i tiješta- 


.njem slijepili bi se ovi slojevi, te bi nastao list t. zv. 


mrežica (plagula). Ovakav list, kad bi se osušio, gla- 

čao bi se slonovom kosti ili školjkom, da postane što 

prikladniji za pisanje. Gotovi listovi rezali su se na 

ito prema potrebi u komade (otprilike 22X19 em) i 

lijepili jedan za drugi u dugačke trake (scapus), koje 

su se zbog krhkosti materijala morale savijati u tubu 

ili svitak (rotulus, volumen, grč. xu4uvdeoc). Duljina 

svicima varira između 5—20 m, rijetki su, koji imaju 

veću duljinu (do 40 m). Svitak se ovijao oko tankog 

štapa, koji se zvao umbilicus. Oko svitka omotala bi 

se kožna vrpca ili se navlačio posebni ovoj (toga), iz 

koje je virio listić s oznakom sadržaja svitka. Osobi- 

to važni svici stavljali su se u posebne kovčežiće ili . 
okrugle kutije i mazali cedrovim uljem. Na svicima. 
se pisalo redovito samo s jedne strane (anopistograf) 

i to u stupcima (columna, pagina), koji su stajali oko- 

mito na duljinu trake. 

Proučavanjem spomenika, pisanih na papirusu, 
bavi se posebna nauka — papirologija. Papirusi se 
obično grupiraju u tri skupine: 1) Papirusi nađeni u 
Egiptu 2) Papirusi nađeni u Herkulanumu i Pom- 
pejima i 3) Sredovječni papirusi. Iz Srednjega vijeka 

sačuvao se vrlo mali broj kodeksa, pisanih na papi- 
rusu, ali podosta isprava (francuski kraljevi, papin- 
ska kurija). 

j) koža (lat. membrana). Životinjske kože kao 
materijal za pisanje upotrebljavale su se od naj- 
davnijih vremena kod većine poznatih naroda. Tako 
.na njima pišu Egipćani, Asirci, Židovi (spominje se 
u Bibliji), Grci (svjedočanstvo Herodota) i dr. Od 
3. st. prije n. e. upotreba kože posebno preparirane 
za pisanje osobito je porasla. Po maloazijskom gradu 
Pergamu, u kom se izrada kože naročito usavršila, 
prozvana je preparirana koža pergamena. Ma da je 
koža bila relativno skup materijal, imala je velike 
prednosti pred papirusom (ne lomi se, dulje traje, 
mogla se iskorištavati s obje strane, dobava joj je bila 
lakša od papirusa, jer je stoke bilo svuda, a papirus 
se izrađivao samo u Egiptu). Zbog svega toga perga- 
mena je počela vrlo rano potiskivati papirus i to kod 
knjiga već u 4. st. n. e., a kod isprava otprilike u 8. 
st. n. e. (Izuzetak čini papinska kancelarija, koja pa- 
pirus upotrebljava za isprave sve do 10. st. n. €.). 
Nakon toga sve do sredine 14. st. n. e. cstaje koža sva- 
kidašnji osnovni materijal za pisanje. U 14. st. isti- 
skuje kožu novi materijal za pisanje — papir. 

Pergamena se izrađivala uglavnom od kože sitne 
stoke (koze, ovaca, janjaca), zatim od kože teladi i 
nekih drugih životinja (srna, antilopa i dr.) Prepari- 
ranje se vršilo na ovaj način: koža ubijene životinje 
močila bi se neko vrijeme u rastopini vapna i vode, 
na to bi se obrijale dlake i koža bi se razapela na 
okvir, da se rastegne i osuši, nakon toga se glačala. 
Koji put bi se pergamena bojadisala, obično crvenom, 
rjeđe crnom i šafranovom, bojom. Budući da je koža 
bila vrlo skupa, upotrebljavali su se za pisanje i njeni 
oštećeni komadi, a nerijetko su se s već ispisanih 
pergamena različitim postupcima brisali pređašnji 
tekstovi, pa ispisivali ponovo novim sadržajem. To su 
t. zv. palimpsesti ili codices rescripti. 

U početku se i pergamena svijala u svitak kao 
i papirus i to će ostati običaj kod isprava kroz cijeli 
Srednji vijek. Kod knjiga je međutim dosta rano 
pretegnuo običaj da se sastavljaju od četvrtastih li- 
stova pergamene savijenih po polovici i prošivenih 
na pregibu jedan povrh drugoga poput naših mo- 
dernih knjiga. Budući da je ovako sastavljena knji- 
ga mnogo nalikovala na spomenute knjige od vo- 
štanih pločica, nazvala se i ona imenom kodeks. Je- 
dan list pergamene nazivao se folium, a kad bi se 
savio po sredini, arcus. Prilikom sastavljanja ko- 
deksa obično se više arcusa metnulo jedan u drugi 
(svežanj) i tek onda pristupilo šivanju kodeksa. U 
svežanj su se obično sastavljala 2, 3, 4, 5, 6 pa i više 
arcusa (otud latinski nazivi binio, ternio, quaternio, 
quinternio, sextemnio i t. d.). Svežnji, od kojih se 
sastoji kodeks, najčešće su imali svi jednak broj ar- 
cusa (izuzetak čini posljednji svežanj). Ovi podaci 
znatno nam pomažu kad istražujemo, je li kodeks 
potpun. Format kodeksa najčešće je bio folio (29), 
rjeđe dolaze manji formati. 

U srednjem vijeku nisu se označivali listovi ni 
stranice, već su se brojili samo svežnjevi, od kojih 
se sastojao kodeks. Da bi pisar mogao pisati ravno, 
povlačio je po pergameni tanke crte ili pritiskom 
nekog zašiljenog predmeta (stil, komadić olova) ili 
crnilom. Po pergameni se pisalo tintom ili tušem, rje- 
đe kakvom bojom (crvenom, zlatnom ili sl.). Kao pri-' 
bor za pisanje upotrebljavao se kalamus od trstike 
ili pero od ptice. : 


Kodeksi su se redovito uvezivali. Sredovječni uve- 
zi bili su svi iz čvrstih predmeta i vrlo masivni (ko- 
Tice drvene ploče presvučene pergamenom, kožom 
ili kakvom tkaninom). Same korice obično su među- 
sobno spojene vrpcama, kožnim remenima, metalnim 
kopčama pa čak i bravama. Uvezi knjiga, koje su bile 
namijenjene odličnim ljudima ili za kakve osobite 
svrhe, bili su često vrlo raskošni. . 

KNJIGA KROZ STOLJEĆA 








1) Glineni valjak (Babilonija oko 2.200 pr. n. e), 2) Svitak 

papirusa (Egipat), 3) Knjiga od palmina lišća (Indija), 4) Rim- 

ske voštane pločice (diptih) sa stilusom, 5) Pergamentski 

svitak, 6) Kodeks (uvez s okovima iz 15 st), 7) Današnja 
knjiga (moderni uvez). 

I unutrašnjost se kodeksa redovito ukrašavala 
raznim ornamentima kao: iskićenim inicijalima, 
ukrasnim okvirima oko teksta, sitnim slikarijama i 
sl. Ukrašivanje rukopisa t. zv. minijatura tipična je 
osebina knjiga Srednjega vijeka, iako se javlja još u 
Starome vijeku. U većoj se mjeri počinje ona primje- 


njivati otprilike tek od 6. st. (Irska). Do 12. st. mini- 


jatura je isključivo samostanska umjetnost, a karakte- 
Tizira je savršenstvo u izradi ornamenata i boje, rje- 
đe u crtanju životinjskih i ljudskih likova. Od 13. do ' 
16. stoljeća postaje svjetovnom umjetnošću. Sada 
ima mnogo više stvaralačkog zamaha, raznolikija 
je i mnogo više obrađuje portret. Svoj vrhunac do- 
stigla je minijatura potkraj 15. i u prvim deceni- 
jima 16. st. U to doba razlikuju se tri škole: francu- 
ska, flamanska i talijanska. Među minijaturistima 
talijanske škole osobito se istakao Hrvat Julije Klo- 
vić, rodom iz Grižana u Hrvatskom Primorju, na- 
zvan Mikelanđelom i Rafaelom minijature (1498 — 
1578). U 16. st. iluminiranje knjiga naglo propada, 
jer već preuzima mah tiskana knjiga. 

k) papir. Koliko se danas može utvrditi, papir je 
izumljen 105. god. n. e. u Kini (ministar Ts ai Lun). 
Kao sirovine za izradu papira upotrebljavale su se 
u početku niti od kore raznih biljaka: bambusa, duda, 
rižine slame. Ali ubrzo se prešlo i na izradu papira iz 
krpa. Proizvodnja papira bila je kineska državna taj- 
na. God. 751. zarobili su Arapi neke Kineze i od njih 
doznali tajnu izrade papira, pa već iduće godine po- 
čeli sami praviti' papir (prve tvornice podignute u 
Samarkandu, pa u Bagdadu; a u 12. st. u Yativi ne- 
daleko Valencije u Španjolskoj). Arapi su usavršili 
proizvodnju papira time, što su pronašli mlinski ka- 
men za mrvljenje krpa, sito od metalnih žica te bolje 
ljepilo za papirnu masu (škrob). 


Prve tvornice izvan arapskih država podignute su 
u 13. st. u Italiji (u mjestu Fabriano sjeveroistočno 
od Peruggie), zatim u 14. st. u Francuskoj (Troyes) 
3 Pregled povijesti knjižnica £ 33 

pa u Flandriji i Njemačkoj (Nuirnberg), u 15. st. u 
Engleskoj pa redom u drugim zemljama. U Sloveniji 
je podignuta prva tvornica papira u 16. st. (Fužine 
kod Ljubljane), u Hrvatskoj, čini se, 1772 (pavlinska 
tvornica kod Lepoglave) zatim 1827 u Sušaku i ko- 
načno 1895 u Zagrebu, u Srbiji 1924 (Beograd). 

Novi pisaći materijal, budući da je sličio neka- 
dašnjem papirusu, dobio je u Evropi ime charta pa- 
. pyri i otud su potekli današnji naši nazivi hartija i 
papir. Odmah nakon pojave prvih tvornica papira u 
Evropi počinje papir istiskivati pergamenu iz javno- 
. ga života. Da označe svoj proizvod pojedine tvornice 
papira uvode već od 14. st. posebne zaštitne znakove 
na papiru t. zv. vodene znakove ili filigrane. Ovi 
nam znakovi danas često mogu biti od velike pomoći 
kod utvrđivanja datuma nedatiranih rukopisa pisa- 
nih na papiru. 

Važan datum u razvoju produkcije papira pred- 
stavlja godina 1799., kad je pronađena mašinska iz- 
rada kao zamjena za dotadašnju ručnu izradu pa- 
pira (Francuz Louis Robert, namještenik u tiskari 


Didota u Parizu). Drugu prekretnicu čini revolu- - 


cionarna godina 1848. kad je Nijemac Friedrich Got- 
tlob Keller započeo proizvodnju čistoga drvnog pa- 
pira. Danas se preko 80% sve proizvodnje papira iz- 


rađuje od drva (jasika, lipa, breza, bukva, smreka, > 


jela, bor). Drvo mora biti svježe. Osim toga papir se 
danas pravi i od slame žitarica. Stariji papir bio je 
bolji od današnjega, jer su sirovine, od kojih se je 
izrađivao, bile bolje (krpe). 


Pribor za pisanje 


Što se tiče pribora za pisanje (instrumenti, koji- 
ma se pisalo), on je uvijek ovisio o materijalu, po 
kome se pisalo t. j. morao se njemu prilagođivati. 
Kao što je poznato, dvije su osnovne tehnike pisanja: 
a) znakovi se urezuju u površinu, po kojoj se piše, 

e 

b) znakovi se nanose obojenim tekućinama na po- 
vršinu, po kojoj se piše. : 

Za urezivanje u tvrde materije (kamen, kost i sl.) 
prvo oruđe bila su različita dlijeta i šiljci. Za pisanje 
po glinenim pločicama, voštanim pločicama, olovu, 
pločicama od škriljevca i sl. upotrebljavale su se ra- 
zličite vrste pisaljki t. zv. stilusi (duguljasti štapići 
otprilike veličine naše olovke od metala, bjelokosti 
isl. na vrhu zašiljeni). 

Za pisanje i crtanje bojama (po papirusu, perga- 
meni, tkaninama, papiru i t. d.) upotrebljavale su se 
tokom stoljeća različite sprave i to: 

a) Kistovi ili četkice. Upotrebljavaju ih Kinezi, 
Japanci i dr. 

b) Kalamusi ili cjevčice od šuplje trstike na vrhu 


“koso odrezane, a kasnije i malo rasječene (isp. pozna- 


tu latinsku frazu: lapsus calami = pogreška u pi- 


sanju). Bile su u upotrebi kod Egipćana, Grka, Rim-/ 


ljana i u Srednjem vijeku. 

3) Ptičja pera. Upotrebljavala su se osobito pera 
od guske, labuda i gavrana. Pero bi se najprije oči- 
stilo od masnoće (vrući pepeo), a onda se malo ure- 
zalo po duljini i odrezalo na vrhu ukoso kao i kala- 
mus. U Evropi su se upotrebljavala od početka Sred- 
njeg vijeka pa sve do 19. st. 

Za rezanje trstike i ptičjih pera upotrebljavao se 
poseban nožić t. zv. scalprum librarium. 

4) Metalna pera. Poznavao ih je i Srednji i Stari 
vijek, ali su u to doba bila vrlo rijetka. (Spominju se 
srebrena i zlatna pera rimskih careva i grčkih patri- 
jarha.) Prvo moderno čelično pero načinio je god. 
1790. Nijemac Aloys Senefelder, pronalazač litogra- 
fije. Samo 36 godina poslije toga podignuta je prva 
tvornica metalnih pera u Engleskoj. Naliv-pero je 
mnogo mlađeg datuma. Konstruirano je u Americi 
1884., a proširilo se osobito poslije 1900. god. Isto 
tako novijeg je datuma i stakleno pero. 

Kao sredstvo za pisanje kistovima, kalamusima i 
perima upotrebljavale su se, i još i danas se upotre- 
bljavaju, posebne obojene tekućine t zv. tinte i tuševi. 
Razni azijski narodi (Kinezi, Japanci i dr.) pravili su 
svoje tinte od drvenog ugljena, čađe, laka i neke ve- 
zivne materije. Ovakvu je tintu pisar obično nosio u 
suhom stanju u obliku štapića i, kad je htio pisati, 
nastrugao bi u vodu malo toga praha. Slično su po- 
stupali i stari Egipćani. Grci i Rimljani dodavali su 
svojoj tinti još i neke metalne spojeve. Ali njihove 
vrste tinta lako su se prale. Poznata je anegdota o 
rimskom caru Kaliguli, koji je jednome svom lošem 
dvorskom pjesniku naredio, da jezikom izbriše svoje 
stihove s papirusa. Za pisanje po koži pronađena je 
nova trajnija tinta, načinjena od šišaka t. j. bolesnih 
izraslina na kori, pupovima i lišću hrasta (sadrže ta- 
nina i galne kiseline), zelene galice i nekog ljepila 
(smole ili gumiarabike). Sredovječni pisari pravili su 
tintu često prema vlastitim receptima. Danas se naj- 
češće upotrebljavaju ferogalatne tinte, kampešove 
tinte (od extrakta kampešova drveta i kalijevih kro- 
mata) i anilinske tinte (anilinske boje rastopljene u 
vodi). 

Osim tinta i tuševa upotrebljavale su se tokom 
stoljeća za pisanje i iluminiranje knjiga još i razne 
boje i to najčešće: crvena (minij, olovnog sastava, ru- 
žičastog tona, po njemu je načinjena riječ minijatura; 
cinober, živinog sastava, živo crven; zmajeva krv, , 
biljnog sastava — rod Dracaena — malinskog tona) 


—_ 


PISAČI PRIBOR KROZ STOLJEĆA 


l) Egipatski pisar (relijef iz Sakare oko 2450 pr. n, e) 
2) Pisaći pribor iz St Egipta 3) Grčka olovna pločica s 
pisaljkom 4) Kineski kistovi 5) Arapski kalamus s kutijom 
i tintarnicom 6) Indijski kalamusi 7) Kalamusi za grčko, 
ranoindijsko i ranoarapsko pismo 8) Sredovječni kalamus 
9) Nož za urezivanje slova u palmino lišće (Sumatra) 10) 
Kineska tintarnica, posuda za vodu i kist za pisanje 11) 
Ptičja pera pripremljena za pisanje. 

pa plava, žuta i zelena. U upotrebi je bilo i zlato i to 
ili u formi listića, koji su se lijepili, ili rastopljeno 
(od 16. st. dalje). 

5) Kreda i druge obojene mekane materije (drve- 
ne boje, pasteli). Služe za različite svrhe od najsta- 
rijih vremena do danas. (Isp. školsku kredu.) 

6) Olovka. Ovo danas najraširenije sredstvo za 
pisanje uvedeno je vrlo kasno. God. 1790. francuski 
slikar Nicolas Jacques Conte prvi je načinio olovku 
upotrebivši za njezinu jezgru pečenu smjesu grafito- 
va praha i gline. Na tom se principu izrađuju i naše 
današnje olovke. Preteče olovke bili su tanki štapići 
od olova (otud olovci ime!), kojima su se u Srednjem 
vijeku povlačile crte po pergameni. 

7) Pisaći stroj. To je posljednji opće prošireni 
instrument za pisanje, koji se pojavio u naše doba. 
Do izuma ovoga sredstva dovela je potreba za brzim 
pisanjem i neprilika, koje je zadavala nečitljivost 
raznih rukopisa. Naročito je praktična strana pisaćeg 
stroja, što omogućava istodobnu izradu većeg broja 
kopija. Prvu pisaću mašinu, koja se primijenila u 
praksi, načinili su Amerikanci: Glidden, Soulć i Sho- 
les 1867. u gradu Milwaukee. Prva tvornica, koja je 
počela izrađivati pisaće strojeve, a još je i danas 
aktivna, bila je Remington (1876). 

Guma za brisanje. U upotrebi je otprilike 180 go- 
dina. Prvi ju je počeo upotrebljavati Portugalac Ma- 
gallanes, unuk glasovitog moreplovca, uzevši kauču- 


kov sok u čvrstom stanju za brisanje pismenih zna-' 


kova. (Po drugima otkrio ju je engleski kemičar G. 
Pristley 1770.) Dok nije pronađena gumica, brisalo se 
obično gvalicama mekači od bijelog kruha. 

PREGLED POVIJESTI TISKA 


"Tiskanje s pomičnim slovima pronađeno je u 
Evropi otprilike prije nekih 500 godina. U Kini je 
međutim ova vještina. bila pronađena mnogo ranije. 
(Koreja 1324.). Ima štoviše podataka, da se već 1050. 
god. neki Kinez Pi-Sheng služio slovima od pečene 
gline, koja je slagao u željezni okvir. 

Ali već davno prije pronalaska štampe s pomič- * 


“nim slovima bilo je Starom i Srednjem vijeku raznih 


postupaka, koji su mogli navesti na ideju tiskarske 
tehnike. Nabrajamo ih nekoliko: otiskivanje slova u 
glini i drugom materijalu (opekama, novcu i sl); pri- 
mjena pečatnjaka, kojima su se služili vladajući sta- 
leži; upotreba slova od bjelokosti, koja su rimska 
djeca slagala i tako učila čitanje (slična slova, ali od 


. stakla, proizvodila su se u Srednjem vijeku u Vene- 


ciji i Muranu); upotreba slova-uzoraka, pomoću kojih 
su u Srednjem vijeku pisari olakšavali sebi izradu 
inicijala i kapitalnih slova i dr. Međutim više od sve- 
ga mogla je utjecati na pronalazak štampe t. zv. ksi- 
lografija, kod koje bi se slika izrezala u drvu pa oti- 
snula na papir, pergamenu ili tkaninu. (Zna se po- 
uzdano, da su se na ovaj način ukrašavale tkanine ra- 
zličitim motivima već od kraja 14. st.) Drvorezi su 
često imali uz sliku i kakav kraći tekst. U 15. st. izra- 
đen je cijeli niz ksilografskih ili drvoreznih knjiga 
(Biblia pauperum, Ars moriendi i dr.). One su nastale 
nešto prije, a izrađivale su se i istodobno, s prvim 
tiskanim knjigama. 

Pronalazak štampe sastojao se u tome, da su se 
izradila slova odvojena jedno od drugog, koja su se 
mogla smještati u retke i otisnuti redom, kojim se 
hoće. 

Više se ljudi spominju kao izumitelji tiska.s po- 
mičnim slovima. Najčešće se ipak navode ove tri 
osobe: z 

1) Nizozemac Lorenc Janszoon Coster. Živio je u 
Harlemu oko 1440. god. Za nj se priča, da je bio prvi, 
koji je načinio pomična slova (najprije od bukovine, 
a poslije od olova) i da je njima tiskao neke knjige. 
Slova mu je navodno ukrao Johann Gutenberg i s 
njima pobjegao u Mainz. . 

2) Talijan Pamfilo Castaldi, liječnik i tipograf. O 
njemu znamo da je oko 1460. god. živio kao gradski 
liječnik u Kopru u Istri, a čini se, da je bio i u Dal- 
maciji. Poslije ga nalazimo kao tiskara u Milanu. I 
za nj se priča, da je prvi došao na ideju pomičnog 
tiska, a tajnu mu je navodno ukrao podstanar Johann 
Fust i odnio sa sobom u Mainz, gdje je u zajednici s 
Gutenbergom proveo ovu ideju u djelo. 

3) Nijemac Johann Gutenberg. Rodio se u Mainzu 


oko 1400, a umro u istom gradu 1468. Danas se goto- 


vo općenito drži, da je on pravi pronalazač tiska. 
Poznato je, da je Gutenberg, živeći u mladosti kao 
emigrant u Strasburgu u Francuskoj, već 1438. god. 
sklopio društvo s nekim građanima, da bi mogao pri- 
baviti materijal za svoju novu vještinu »das Trucken«. 
Brzo se s njima posvađao, parničio se i oko 1444. vra- 
tio u Mainz. Već iduće godine, dakle 1445., padaju 
Prvi pokušaji tiska s pomičnim slovima (poznati ulo- 
mak pjesme o »Posljednjem sudu« i dr.). God. 1449. 
sklapa Gutenberg društvo s mjesnim bankarom Jo- 
hannom Fustom, tiska različite letke i priprema svo- 
je prvo veliko djelo — tisak cjelokupne Biblije. Zbog 
novčanih poteškoća posvađa se i raziđe s Fustom, 
koji mu dade zaplijeniti tiskaru. Započeta Biblija 
t. zv. »Biblija s 42 retka« izlazi 1455. bez naznake 
tiskara. Nakon raskida s Fustom Gutenberg ponovno 
sklapa novo društvo s gradonačelnikom Mainza i 
otvara drugu tiskaru. U toj tiskari izrađuje nekoliko 
značajnih djela, među kojima je osobito poznata 


40 





aco poe 
za ki iranski 
p7-n 


dani De sgvertustkos gt re S 
u u dns. 
om 





JES Pisak Dbplino šare rina 
RA poda rakom at 
U Prpić 1 dru 

spe gotike sloge au 


mo de segrta ra. Kr auafkia pre 
sai 
žaetor, prani game nudi 
maa saa 


kutno gabiše suu Bi bir 

sčptme bor očna rogriš Mrir 

Mon čučni node rije 

DP va naći makaa kpa zas priča i co 


GUTENBERGOVA »BIBLIJA S 42 RETKA« 


»Biblija s 36 redaka«. U zaplijenjenoj Gutenbergo- 
voj tiskari radio je zajedno s Fustom tiskarski maj- 
stor Peter Schčffer, koji je do 1503. izdao 15 knjiga. 

Gutenbergov se izum čuvao kao tajna punih 17 
godina t. j. sve do god. 1462., kad je grad Mainz bio 
osvojen, pa se majstori tipografi razišli otuda po Nje- 
mačkoj i raznim evropskim zemljama i tamo preni- 
jeli svoju vještinu. Poslije Njemačke prva je upozna- 
la štampu Italija (1464), za njom Švicarska i Fran- 
cuska (1470), zatim Madžarska (1473), pa dalje redom 
ostale zemlje: Španjolska, Češka, Poljska i dr. Engle- 
ska upoznaje štampu tek 1477. (prvi tiskar glasoviti 
majstor William Caxton). 

Na teritoriju FNRJ najstarija tiskara, čini se, bila 
je osnovana u Crnoj Gori. Nije sigurno, je li to bilo 
na Obodu ilina Cetinju. Prva crnogorska knjiga, koja 
je slagana 1493., a izišla početkom 1494., poznati 
Oktoih ili Osmoglasnik, ne nosi još oznaku mjesta, 
kasnije dolazi oznaka Cetinje. U ovoj tiskari radio je 
kao tiskar majstor jeromonah Makarije. Iz ove tiska- 
re izišlo je ukupno 6 ćirilskih knjiga. 

God. 1494. otvorena je i prva tiskara na hrvat- 
skom teritoriju — glagoljska tiskara u Senju. Ona je 
djelovala do 1508. ili 1509. god. U tom razdoblju ti- 
skano je u njoj, koliko se danas zna, 7 glagoljskih 
knjiga. Uz Blaža Baromića, koji je upravljao tiska- 
rom, radio je tu i poznati tipograf Grgur Senjanin. 
Druga tiskara u Hrvatskoj radila je na Rijeci od 
. 1530. do 1531. i tiskala je 4 glagoljske knjige. Njom 
upravlja veliki rodoljub Zadranin biskup Šimun Ko- 


PEZ 


Oko godine 1570. do 1574. djeluje u Nedelišću 


tiskara Jurja Zrinskoga, a od 1586. do 1587. tiskara > 


u Varaždinu, u kojoj je radio poznati slovenski tipo- 
graf Janez Mandele (Johann Manlius). U ovim dvje- 
ma tiskara tiskano je samo nekoliko djela na hrvat- 
skom i latinskom jeziku. Poslije varaždinske tiskare 
prošlo je preko 100 godina, a da u Hrvatskoj nije 
bilo tiskare. 

Prva štamparija u Zagrebu proradila je stalno 
tek 1694. godine, a upravljao je njome istaknuti 
hrvatski književnik i historik Pavao Ritter-Vitezović. 

Iako od tog vremena djeluje u Zagrebu neprekinuto 
barem jedna tiskara, pravi razvoj tiskarstva u Hrvat- 
skoj počinje tek od druge polovice 18. st. U to naime 
doba počinju se osnivati tiskare i u pojedinim grado- 
vima u pokrajini, tako u: Varaždinu (1773., Tratiner), 
Osijeku (1775., Divald), Dubrovniku (1783., Oechi), 


Rijeci (1790., Karletzky), Zadru (1797), Splitu (poč. 
.19. st.), Karlovcu (1809) i dr. 


Zbog pomanjkanja tiskara u Hrvatskoj, a i zato 
što je znatan broj naših ljudi od pera živio i djelovao 
u tuđini, djela su se hrvatskih pisaca počevši od 1474. 
pa sve do potkraj 18. st. najvećim dijelom tiskala u 
inozemstvu. Prije svega i najviše u Italiji (na prvom 
mjestu u Veneciji, u više od 80 tiskara!, pa u Rimu, 
Ankoni, Padovi i drugim gradovima), zatim u Austri- 
ji (Beč, Graz), Njemačkoj (važna protestantska tiska- 
ra za hrvatske i slovenske knjige u Urachu kod Tu- 
bingena, aktivna od 1561.—1564.), u Francuskoj (Pa- 
ris, Lyon), u Ugarskoj (Budimpešta, Đur, Pečuh, Ka- 
loča), u Češkoj (Prag, Požun, Trnava), ali također i 
u drugim zemljama (tako na pr. nalazimo djela naših ' 
pisaca tiskana u Krakovu, Londonu, Amsterdamu, 
Madridu, Trstu i dr.). ' 

Od starijih hrvatskih tipografa, koji su djelovali 
u inozemstvu, najpoznatiji su: Andrija Paltašić iz 
Kotora, Dobruško Dobrić s Lastova, Grgur Senjanin 
pa Martin Dubrovčanin. Svi su ovi tiskari radili u 
Italiji u 15. i prvoj polovici 16. st. 

Uz spomenutu crnogorsku tiskaru, osnovanu 1493. 
(ili 1494.), bilo je u 16. st. aktivno još nekoliko srp- 
sko-ernogorskih ćirilskih tiskara u zemlji ili u ino- 
zemstvu. Te su tiskare radile isključivo za potrebe 
pravoslavne crkve izdajući razne nabožne-liturgijske 
knjige. Spominjemo tiskaru Božidara Vukovića, a 
kasnije sina mu Vincenca, osnovanu 1512. u Mleci- 
ma, zatim tiskare u Goraždu (osn. 1529.), u Gračani- 
ci na Kosovu (osn. 1539.), u Mileševi kod Prijepolja 
(osn. 1544.), tiskaru Trojana Gundulića u Beogradu 

(osn. 1552.), tiskaru u Mrkšinoj Crkvi kod Užica 
(osn. 1562., tipograf Mardarije), u Skadru (osn. 1563.), 
pa još tiskare Jakova od Kamene Rijeke (osn. 1566.) 
i Jeronima Zagurovića (osn: 1570.), obje u Mlecima. 
Od tog vremena pa sve do druge polovice 18. st. nema 
tiskara, koje bi se posebno bavile tiskanjem srpskih 
ćirilskih knjiga. Svoje potrebe crkva pokriva prepi- 
sivanjem starijih knjiga, ili se snabdijeva knjigama 


uglavnom tiskanim u Vlaškoj i Rusiji. Od druge po-- 


lovice 18. st. pa sve do uvođenja novih tiskara u 
Srbiji (Beograd, Novi Sad 1831.) tiskaju se srpske 
knjige najviše u Veneciji, Budimpešti i Beču (tiska-: 
ra Josefa Kurtzbecka). 

U Sloveniji je tiskarstvo uvedeno god. 1575. 
(Ljubljana). Kao i hrvatski pisci i slovenski su pisci 
sve do kraja 18. st. najveći broj svojih knjiga tiskali 
u inozemstvu (Njemačka, Austrija, Italija). Od sta- 
rijih slovenskih tiskara najpoznatiji je Janez Man- 
dele (Johann Manlius, Hans Mannel), koji je djelo- 
vao od 1575.—1581. u Ljubljani, bio otud protjeran 
kao pristaša protestantizma pa radio dalje kao putu- 
jući tiskar u Varaždinu te raznim mjestima u Ma- 
 odžarskoj. Mandele je tiskao više od 79 knjiga na slo- 
venskom, hrvatskom, njemačkom, latinskom i ma- 
džarskom jeziku. . 

Dok su srpske knjige sve do 19. st. bile tiskane: 
isključivo Ćirilskim slovima, a slovenske latinicom i 
goticom, djela hrvatskih pisaca osim latinicom (rje- 
đe goticom) tiskala su se još na dvije specifično 
hrvatske azbuke: glagoljicom i bosančicom. Od 15. 
st. do polovice 19. st. tiskano je hrvatskom glagolji- 
com oko 60 knjiga. Bosančicom su tiskali svoje knjige- 
bosanski franjevci. Od 16. do 18. st. tiskano je ovim 
pismom ukupno oko 40 knjiga. 

Osim važnijih domaćih tiskara ili tipografa, po- 
trebno je, da knjižničar, bar po imenu, upozna i neke: 
od važnijih svjetskih tipografa, tim više, što su po- 
jedini od njih tiskali i djela naših pisaca. Navodim 

imena najglasovitijih svjetskih tipografa, koji su se 


istakli kao odlični majstori tiskarskog zanata i kojih 
se izdanja mnogo cijene: 

a) kod Nijemaca:-Johann Gutenberg, pronalazač 
tiska i njegov učenik Peter Schčffer, oba u 15. st. 

b) kod Talijana: tiskarska obitelj Manucija ili 
Alda (Aldo Stariji, Pavao Manucij i Aldo Mlađi) u 
Veneciji (15. i 16. st.), zatim tiskarske obitelji Giunta 
(15. i 16. st.) Giolito (16. st.), a iz kasnijeg vremena 
parmski tiskar Giambattista Bodoni (18. st.). Od ta- 
lijanskih tiskara za nas su osobito važni još tiskari: 
Andrea Torresano (15. i poč. 16. st.) Marco Bortolo 
Ginami (17. st.), Nicolo Pezzaha (17. i 18. st.) pa ti- 
skarska obitelj Occhi (17. i 18. st.), svi u Veneciji, jer 
su tiskali knjige i na hrvatskom jeziku. 

c) kod Francuza: Sebastien Gryphius (16. st.) 
tiskarska obitelj Estiennes ili Stephani (16. i prva 
polovica 17. st.), a iz kasnijeg vremena tiskarska obi- 
telj Didot u Parizu (od 1712. do danas). 

d) kod Engleza: William Caxton, prvi engleski ti- 
pograf (15. st.), a iz kasnijeg vremena John Basker- 
ville (18. st.). 

e) kod Nizozemaca: Christoph Plantin, najslavniji 
tiskar u drugoj polovici 16. st.; pa tiskarske obitelji 
Elzevier (17. st.) i Blaeu (Blaeuw) (17. st.). 

Nakon Gutenbergova otkrića tiska s pomičnim 
slovima bilo je omogućeno ono, što su uzalud željeli 
ljudi Starog i Srednjeg vijeka, a to je: izrađivati 


knjige brzo, jeftino i u velikim količinama. Prona- 


laskom štampe knjiga je postala kudikamo pristu- 
pačnija širim slojevima, a time je i mogućnost pro- 
svjećivanja postala daleko veća. Zbog toga se s pu- 
nim pravom pronalazak štampe smatra prvim kora- 
kom u Novi vijek. Pojava štampane knjige odrazila 
se znatno i u životu knjižnica (veliki porast biblio- 
tečnih fondova, a s tim u vezi problem njihova smje- 
štaja, njihove obrade i t. d.) I 

Što se tiče samog principa tiskanja, ostao je on od 
Gutenbergova vremena do danas u svojoj biti isti. 
Usavršavanje je provedeno samo u preciznosti i 
brzini rada pa u moderniziranju tehničke aparature 
(tiskarski strojevi, novi alat). 


Danas se razlikuju tri vrste tiska: 


1) visoki tisak — sve, što je namijenjeno da bude 
otisnuto, povišenije je od ostalih dijelova. Isp. na 
pr. slova na strojopisu. Takav je bio i Gutenber- 
gov tisak. 

2) duboki tisak — ono, što je određeno da se otisne 
(slova, slike) udubljeno je u ploči. 

3) plošni tisak — Osfiva se na kemijsko-fizikalnoj 
osnovi, naime: prilikom premazivanja klišeja ti- 
skarskom bojom, ono, što je određeno da se otisne 
(slova, crteži), prima boju, a ostali je prostori ne 
primaju. U ovu vrst tiska ubrajaju se: litografija, 
offset, svjetlotisak i dr. 

Samo tiskanje, t. j. izvođenje tiska, vrši se danas 
na tri načina: 

a) pritiskom jedne ploče na drugu. Takav je bio i 
stari Gutenbergov postupak. 

b) pritiskom valjka o ploču. 

c) pritiskom dvaju valjaka (rotacioni strojevi). 

Da bi zadovoljila estetskim potrebama čitača kao 

i zato, da bi privukla njegovu pažnju, i tiskana se 

knjiga počela vrlo rano ukrašavati. Po ugledu na ru- 

kopisne kodekse unose se u prvim počecima tiskane 
knjige ukrasni elementi (iskićeni inicijali, bordure 

ili ukrasni okviri, različite vinjete i slike u tekstu) 

rukom u svaki primjerak posebno. Ali već prilično ra- 

no počinje se ornament izrađivati u formi klišeja i 

otiskivati kao i ostali tekst. Ukrašavanje tiskane knji- 

ge ovisi uvijek o ukusu svoga vremena, a razlikuje 
se i prema različitim zemljama. Glavno sredstvo 
ukrašavanja i ilustriranja kroz stoljeća bila je upo- 
treba gravire u svim njenim oblicima: drvorez, ba- 
krorez, i t. d. Potkraj 18. st. javlja se litografija, a 

otprilike od polovine 19. st. i fotografija. Fotomeha- 


nički postupci predstavljaju najbrže i najjeftinije 


sredstvo reprodukcije bilo u crnom ili u bojama. 
Vjernošću, koja se njima postiže, oni su veoma pri- 
kladni za dokumentarnu ilustraciju. Zbog svega toga 
u naše.su doba gotovo potpuno istisnuli upotrebu svih 
ostalih vrsta ilustracije tiskanih knjiga. Najpoznatiji 
su fotomehanički postupci: heliogravira ili fotoinci- 
zija, fotokalkografija (= klišeji s udubljenjem), cin- 
kografija, cinkotipija ili fototipografija (= klišeji s 
reljefom). u 

Osim upotrebe ilustracija tiskana knjiga često na- 
stoji postići estetski učinak i samim tipografskim 
elementima bez' posebnih ukrasa (slikom sloga t. j. 
pravilnim odnosom između crnog pravokutnika tek- 


sta i bijelog okvira stranice, ukusnim oblikom slova, 


kombinacijom različitih vrsta slova i t. d.). 

Što se tiče uveza tiskane knjige, ovaj se prilično 
razlikuje od uveza nekadašnje rukopisne knjige. On 
prije svega nije onako bogat ni masivan kao uvez 
sredovječnog kodeksa. Raskošni i bogati uvezi u kožu 
s umjetničkom ornamentikom kod tiskanih knjiga 
ograničuju se uglavnom samo na krugove velikih bi- 
bliofila. Mjesto nekadašnjih drvenih korica već od 
15. st. javljaju se korice od kartona ili debelog papi- 
ra. Do 18. st. korice se redovito presvlače bijelom 
svinjskom kožom ili grubljom pergamenom rjeđe 
raznim tkaninama (molekin, svila), u koje su često 
bili utisnuti ukrasi. Glavne tehnike ukrašavanje 
ovakvih umjetničkih uveza jesu: kožna plastika (obri- 
si ukrasa urežu se nožićem, a onda se ornament od 
stražnje strane potisne prema vani), slijepi tisak 
utiskivanje vrućih žigova i metalnih valjaka pri čemu 
motiv ostaje ili izbočen ili utisnut i ručna pozlata 
(upotreba spomenutih alata samo s primjesom zlata). 

Od 18. st. uvode se nove, jeftinije vrste uveza (u 
polukožu, platno, papir), a javlja se i sve veći broj 
knjiga bez ikakvih tvrdih korica (broširane knjige). 
Na taj način moderna knjiga gubi mnogo na čvrstoći 

i postaje znatno manje otporna proti oštećivanja. U 
zamjenu za to postala je ona elegantnija i praktični- 
ja za nošenje. Uvezi modernih knjiga, bili oni tvrdi, 
polumekani ili mekani, raznolikiji su nego nekadašnji 
uvezi. Sada na koricama i ovicima knjiga često dola- 
ze originalni i ukusni motivi, koji su u većoj ili ma- 
njoj mjeri povezani sa sadržajem knjige. Nacrte za 
ukras korica često izrađuju poznati umjetnici. 

I s obzirom na svoj format moderna se tiskana 


+ sg: 


16%; ostali formati (folio 2%, tridesetdrugina 320 i dr.), 
rjeđe dolaze. 





POVIJEST KNJIŽNICA 
Stari vijek 


Po aet Počeci najstarijih knjižnica gube se 

ja ghekatva u prvim stoljećima povijesti Staroga 
vijeka. Ljudi su naime vrlo rano počeli sakupljati i 
čuvati pisane spomenike, samo su pojedine takve 
zbirke propale, a o pojedinima vjerojatno nisu ni vi- 
jesti doprle do nas. Najstarije knjižnice niknule su 


u zemljama, gdje su nastale najstarije civilizacije 


t. j. u zemljama Bliskog Istoka (Mesopotamiji, Egiptu, 
Maloj Aziji). Potvrdu o tom pružaju nam različiti 
natpisi, pa ostaci samih biblioteka. Tako na pr. na 
nekim egipatskim grobovima iz vrlo velike davnine 
nađeni su natpisi, da je pokojnik bio »upravitelj kuće 
spisa« ili »upravitelj knjiga«, očito je dakle, da je 
ovdje riječ o nekome, tko je vodio neku knjižnicu ili 
arhiv. Kao jednoga od najstarijih takvih imenovanih 
bibliotekara možemo spomenuti Egipćanina Šepse- 
skafa (oko 2900. godina prije n. €.). 

Još pouzdaniji dokaz o postojanju knjižnica u 
ranim tisućljećima prije n. e. svakako su ostaci samih 


= knjižnica iz toga vremena. Iskapanja, koja su vršena 


kroz posljednjih stotinjak godina u pojedinim ze- 
mljama Starog Orijenta, otkrila su ostatke važnih ' 
knjižnica, koje su postojale uz glasovita svetišta ra- 
znih mesopotamijskih gradova kao na pr. knjižnice 
grada Sipara, Nippura, Uruka, Lagaša, Babilona i dr: 
Neke od ovih knjižnica potječu iz vrlo velike davni- 
ne (ona iz Nippura na pr. djelomično iz trećeg tisuć- 
ljeća, a djelomično iz vremena poznatog babilonskog 

kralja i zakonodavca Hamurabija 1955.—1912. prije 
n. €.). Značajna su bila i otkrića velike biblioteke- 
arhiva egipatskog kralja Amenofisa IV. u selu Tel- 
el-Amarni iz 14. st. prije n. e., koja među ostalim 
sadrži korespondenciju između egipatskih kraljeva i 


prednjeazijskih vladara, kao i golemog arhiva države | 


Hatti ili Hetita u selu Boghaz-kčju u Maloj Aziji iz 
14. i 13. st., koji se ubraja među najveća dosad po- 
znata nalazišta staro-orijentalnih dokumenata. 


Međutim kao jednu od najpoznatijih otkopanih 
istočnjačkih knjižnica spominjemo knjižnicu  asir- 


skog vladara Asurbanipala (668—626), koja je pro- - 


nađena prije stotinjak godina u ruševinama asirske 
prijestolnice Ninive. Tom je prigodom otkopano oko 
22.090 glinenih pločica i valjaka, što znači otprilike 
2000 knjiga najrazličitijeg sadržaja (literarnih spisa, 
raznih pisama, povelja, izvještaja, računa i sl.). Plo- 
čice imaju signature, a one, koje spadaju skupa, nu- 
merirane su i redovito imaju na dnu riječ, kojom po- 
činje tekst slijedeće pločice. Postojali su i posebni 
katalozi ove knjižnice, koji su djelomično sačuvani. 
Za stvaranje svoje knjižnice Asurbanipal je bio upo- 
slio vrlo velik broj specijalnih pisara, koji su prepisi- 
vali knjige iz drugih starijh knjižnica. Postojalo je i 
posebno stručno bibliotečno osoblje. 

Kao zajedničku crtu svih ovih knjižnica, koje smo 
dosada spomenuli, možemo istaći, da su one redovito 
nastajale uz poznatija antička svetišta ili uz kra- 
ljevske palače te da su uz knjige čuvale istodobno i 
državne arhivalije. To zaključujemo po materijalu, 
koji je u njima pronađen. Orijentalne biblioteke spa- 
jaju dakle u sebi knjižnicu i arhiv. Što se tiče isko- 
rišćavanja sabranog materijala, on je bio rezerviran 
samo za najuži krug svećenika i visokih činovnika, 
dakle staleže, koji su uz kraljeve bili najugledniji u 
državi, a redovito i jedini, pismeni. Ostala javnost 
nije imala pristupa u ove knjižnice. 

a Mnogo bliže današnjim našim knji- 
pam žnicama, od spomenutih orijentalnih 
biblioteka, bile su stare grčke knjižnice. One se me- 
đutim kod Grka zavljaju relativno dosta kasno, tek 
poslije velikih ratova s Perzijancima (500—448). Do 
toga doba u Grčkoj nije još bilo uvjeta za nastanak 
većih knjižnica. (Izuzme li se epika i lirika, grčka 
književnost je bila nerazvijena, osim toga nije bilo | 
pisarskog staleža, pa ni trgovine s knjigama.) Tek od 
4.'st. stvoreni su ovi uvjeti, pa u to doba nastaju i 
prve veće knjižnice (privatne knjižnice pojedinih 
književnika, filozofa i prosvijećenih tirana). 

Prva veća zbirka knjiga u Grčkoj, za koju sigur- 
no znamo, da je postojala, bila je knjižnica najvećeg 
učenjaka Staroga vijeka filozofa Aristotela (384— 
322). Znamo otprilike, što je ona sadržavala, kao i to, 
kakva joj je sudbina bila poslije Aristotelove smrti. 
(Iz Atene, gdje se dulje vremena nalazila, odnesena 
je 84. god. prije n. e. u Rim). Pretpostavlja se, da je 
i učitelj Aristotelov, veliki filozof Platon (427—348/7), 
morao imati veću knjižnicu, samo o njoj nije ništa 
poznato. 

Stvaranje države Aleksandra Velikog (336—323) 
i formiranje niza većih i manjih helenističkih drža- 
va (Makedonije, Sirije, Egipta, Pergama, Ponta, Bi- 
tinije, Armenije, Roda i dr.) koje su nastale iz ruše- 
vina Aleksandrove države, predstavlja najveću poli- 
tičku i kulturnu revoluciju u Starome vijeku prije 
nastupa Rimskoga carstva. Grčki vojnici, umjetnici, 
učenjaci, trgovci, kolonisti i dr. postali su u spome- 
nutim zemljama nosioci i rasadnici grčke kulture. 


Posljedica toga bio je snažan prodor grčke kulture na 


Istok i njezina simbioza sa starim orijentalnim civi- 
lizacijama. Iz ovoga miješanja razvila se nova, ko- 
zmopolitska-t. zv. helenistička kultura. Ova je kultu- 
ra donijela nove plodove na svim poljima pa i u bi- 


'bliotekarstvu. Direktan utjecaj na razvoj helenističke 


kulture izvršio je preko svojih učenika već spomenu- 
ti filozof Aristotel. Njegove ideje o znanstvenim in- 

stitutima s bogato opremljenim knjižnicama bile su 
izravan povod, da su. osnivane velike helenističke 
knjižnice, od kojih ssu najglasovitije one u Aleksan- 
driji i Pergamu. 
Aleksandrijsku knjižnicu osnovao je ili Aleksan- 
drov vojskovođa, utemeljitelj egipatske dinastije, 
Ptolomej 1. Soter (323—285) ili njegov sin Ptolomej 


II. Filadelf (285—246). Ova je knjižnica bila zami- 


šljena kao znanstveno pomagalo drugoj velikoj .kul- 
turnoj instituciji Muzeju, visokom naučnom zavodu, 
neke vrsti sveučilištu i akademiji znanosti u jednom. 
Imala je dva odjela: stariji, t. zv. biblioteku maticu, 
koja se nalazila u kraljevskoj palači u t. zv. Bru- 
heionu i biblioteku filijalu izvan palače, u svetištu 
Serapeumu, u kojoj su bili smješteni, čini se, dupli- 
kati. Aleksandrijskom knjižnicom upravljali su naj- 


istaknutiji tadašnji grčki književnici i učenjaci (na 


pr. Kalimah, Eratosten, Aristarh i dr.). Svaki je bio 
imenovan doživotno. Ova je knjižnica postala najve- 
će sabiralište knjiga iz čitavog tada poznatog svijeta. 
U njoj je bila zastupana sva grčka književnost pa 
prijevodi djela iz egipatske, perzijske, kaldejske, ži- 
dovske i drugih književnosti (isp. na pr. prijevod 
Septuaginte!). U knjižnici su se i prepisivali rukopi- 
si, vršilo njihovo kritičko ispoređivanje i obradba. 
Po nekim vijestima knjižnica je u doba svoga najve- 
ćeg razvitka imala 500.000—700.000 svitaka. Jedan 
od upravitelja ove knjižnice, pjesnik Kalimah (oko 
310—240), sastavio je katalog knjižnice u 120 knjiga 
t. zv. Kalimahove »Pinakes« ili »Tablice«. Materijal 
u tom katalogu bio je raspoređen u skupine po lite- 
rarnim vrstama (pjesništvo, zakoni, povjesnici, go- 
vorništvo, ostalo), a unutar skupina pisci su bili raz- 
vrstani uglavnom abecednim redom. Vjerojatno je i 
sama knjižnica bila tako uređena. Neki misle, da Ka- 
limahove »Pinakes« nisu bile katalog knjižnice, nego 
bibliografija grčke književnosti. Svakako je velika 
šteta, što je ovo važno djelo danas izgubljeno. Alek- 
sandrijska biblioteka+ matica uništena je 47. g. prije 

n. e., kad je Cezar, opsjednut u Aleksandriji, zapalio 
brodovlje, pa je tom prilikom izgorjela aleksandrij- 
ska kraljevska palača. Da donekle popravi ovu štetu 
Cezarov oficir i nasljednik Antonije (82—30), dao je 
na zahtjev Kleopatrin prenijeti u Aleksandriju veli- 
ku Pergamsku knjižnicu i spojio je s bibliotekom 
filijalom u Serapeumu. Ali i ova je knjižnica također 
bila uništena 391. god. u doba cara Teodozija, kad je 
u sukobu aleksandrijskih pogana s kršćanima Sera- 
peum bio spaljen. Prema tome ne bi bila točna vi- 
jest, da ju je u 7. st. (t. j. 641. god.) uništio arapski 
osvajač Omar. ' 

Kao suparnicu Aleksandrijskoj knjižnici osnovali 
su nasljednici Aleksandrovi u Maloj Aziji Atalovići 
(Atal. I. 248.—197. ili njegov sin Eumen II. 197.—156.) 
u gradu Pergamu drugu po veličini knjižnicu hele- 
nističkog doba Pergamsku knjižnicu (oko 200.000 svi- 
taka). U vezi s osnutkom ove knjižnice, čini se, da je 
došlo do veće upotrebe kože kao pisaćeg materijala 
(pergamena!), jer je egipatski vladar bio zabranio iz- 
Voz papirusa u Pergam. Sačuvani temelji pergamske 
knjižnice najbolje kazuju, kako su bile građene veli- 
ke biblioteke helenističkog doba. (Imale su tri vrste 
prostorija: 1. dvoranu za reprezentaciju, 2, dvoranu 
za čitanje i.3. posebne prostorije za magazine. U ma- 
gazinima su se nalazili otvoreni ormari ili stelaže (po- 
lice) za svitke, koji su se slagali u više redova jedni 


. na druge. U manjim knjižnicama svici su se stavljali 


u slijepe udubine u zidu t. zv. niše.). ' 

Osim spomenutih dviju knjižnica u helenističko 
doba bile su još na glasu knjižnice u Antiohiji u Si- 
Tiji (prijestolnici države Seleukida), zatim na otoku 
Rodosu. Vrlo je vjerojatno da je iu gradu Sirakuzi, 
na otoku Siciliji postojala takva veća knjižnica, prem- 
da o njoj nemamo nikakvih vijesti. 

U ovo je doba postojao i cio niz manjih privatnih 
knjižnica (Dokaz: česti nalazi u Egiptu čak i u dru- 
gorazrednim mjestima). Znamo, da su postojale i 

školske knjižnice, kojima su đaci na završetku studi- 
ja morali davati stanoviti broj (100) svitaka. 

Kako su helenističke države gotovo odreda bile 
ustavne ili apsolutističke kraljevine, to su velike 
knjižnice helenističkog doba ustanove podignute i 
pomagane od ovih moćnih dinasta. Knjižnice imaju 
da pokažu sjaj i moć pojedini država ida budu isto- 
dobno pomagalo svakom znanstvenom, vjerskom i 
državnom radu. Na čelu ovih knjižnica stoje najzna- 
menitiji učenjaci tog vremena. Karakteristično je za 
helenističke knjižnice, da su sve bile dobro uređene 
(imale su kataloge i stručno osoblje) i da su neke od 
njih odigrale neobično važnu ulogu u razvoju antič- 
ke znanosti i književnosti (na pr. Aleksandrijska 
knjižnica). Što se tiče same pristupačnosti knjižnice, 
ne znamo danas, da li su ove knjižnice bile rezervira- 
ne samo za učenjake, ili je u njih imala pristupa, bar 
u ograničenom broju, i druga publika. Svakako je 
broj korisnika ovih knjižnica bio veći, nego što je to 
bio slučaj kod starijih orijentalnih knjižnica. 


Od rimskog historika Plinija Stari- 
jeg doznajemo, da je i u punskom 
kulturnom krugu, u gradu Kartagi, bilo knjižnica, 
koje su Rimljani nakon zauzeća Kartage (146. prije 
n. €.) razdijelili kao dar raznim afričkim mogućnici- 
ma i vladarima, svojim saveznicima. ? 


Kartažani 


U Rimu se javljaju prve knjižnice 
tek u 2. st. prije n. e. i to kao poslje- 
dica vojničke pljačke. Dok su helenistički yladari 
stvarali svoje zbirke kupnjom i sistematskim prepi- 
sivanjem, Rimljani plijene osvojene zemlje i preno- 
se njihove kulturne spomenike u Italiju. Među prvi- 
ma vojskovođa Lucije Emilije Paul prenosi u Rim 
knjižnicu makedonskog vladara Perzeja (168. prije n. 
€.), Sula ratujući protiv Mitridata plijeni atenske 
biblioteke (86. god.), među kojima se nalaze i ostaci 
Aristotelove knjižnice, poznati, bogataš i vojskovođa 


Rim 

Lukul donosi (67. god.) iz Male Azije grčke knjige. 
To je bio povod da se odsada otmjeno rimsko dru- 
štvo mnogo više interesira za knjige i počinje stvara- 
ti privatne knjižnice. Kao primjer spominjemo pri- 
vatnu knjižnicu Ciceronovu, Atikovu te zbirke pro- 
nađene u Herkulanumu i Pompejima. Općenito se 
može reći, da su privatne knjižnice u grčkom i rim- 
skom svijetu bile mnogo češća pojava, nego bi se to 
očekivalo. Bilo je u Rimu privatnih knjižnica, koje 
su brojile 30.000—60.000 svitaka. Mnoge od njih na- 
lazile su se na poljskim imanjima rimskih bogataša. 
Prvu javnu knjižnicu u Rimu otvorio je 39. god. 
prije n. e. Azinije Polion, iz sredstava, koja je dobio 
od plijena nad pobijeđenim Partima. Poslije njega 
car August (30. prije do 14. god. poslije n. e.) osno- 
vao je dvije nove javne knjižnice, a to rade i kasnije 
pojedini rimski carevi. Najveća javna knjižnica u 
Rimu bila je Bibliotheca Ulpia, koju je osnovao car 
Trajan (98—117). Ona je imala dva odjela: grčki i 
rimski, a služila je istodobno i kao arhiv za državne 
dokumente. Pod konac rimske države bilo je u gra- 
du Rimu, kako se priča, 28 javnih knjižnica. Takvih 
je knjižnica bilo i po provinciji (na pr. Efez u Maloj 
Aziji, početak 2. st. n. e., Timgad u Africi, 3. st. n. €. 
i dr.). Pretpostavlja se, da su sve ove javne knjižni- 
ce imale kataloge. Znamo, da su neke javne rimske 
knjižnice posuđivale knjige i kućama. 
Razdoblje od 3.—5. st. n. e. veoma je važno u po- 
vijesti bibliotekarstva na Zapadu, jer je u to doba 
došlo do temeljite promjene u upotrebi pisaćeg ma- 
terijala za knjige: pergamena je zamijenila papirus. 
Ova pojava zajedno sa širenjem nove vjere (kršćan- 
stva) i općom kulturnom krizom i dekadencijom, ko- 
ja se javlja u ovo doba u Rimskom carstvu, uzroci su 
propadanju nekad cvatućih antičkih knjižnica. Pre- 
ma rimskom historiku Amijanu Marcelinu sve su. 
spomenute javne knjižnice u gradu Rimu bile u 4. st. 
zatvorene. Međutim ovo je doba, kad se već javljaju 
prve kršćanske knjižnice pri crkvama, malene po 

RUŠEVINE BIBLIOTEKE U EFEZU 





BIBLIOTEKA U EFEZU — REKON STRUKCIJA 
(Primjer starorimske knjižnice) 


broju knjiga i jednolične po svom sadržaju (vjerska 
literatura). Kao jedna od najstarijih takvih knjižni- 


ca spominje se ona u Jeruzalemu iz polovine 3. st. 


Najvažnija pak bila je knjižnica kršćanskog filozofa 
Origena (185—552) u Cezareji u Palestini. U 4. st. 
utemeljene su još dvije važne knjižnice: 1) carska 
knjižnica u Carigradu, koju je osnovao Konstantin 
Veliki (806—337), a koja se, usprkos opetovanim 

stradanjima u Srednjem vijeku, održala sve do pada 
Carigrada pod Turke (1453) te 2) papinska knjižnica 
i arhiv t. zv. »Scrinium. sanctum« u Rimu, osnovana 
oko 350. god., koja je uništena u 13. st. za vrijeme 
građanskih nemira u Rimu. 


Srednji vijek 


Rani Srednji Seobom naroda (od 375. god. dalje) 
vijek nastaje opće propadanje kulture u 
Evropi. Od 410. god., kad su Zapadni Goti (Alarik) 
opljačkali Rim, pa sve do vlade Karla Velikoga (768 
—814) zapadnom su Evropom vitlale gotovo nepre- 
kidno velike bure, koje su uništile mnoge kulturne 
tekovine antike. U ratnim nemirima propale su i sta- 
re knjižnice. Glavni dio onoga, što je preživjelo od 
stare književnosti i nauke, sačuvao se jedino u ra- 
znim samostanima, koji su u ovo doba utemeljeni u 
pojedinim dijelovima Evrope. (Prvi počeci monaštva 
ili kaluđerstva javljaju se u Egiptu u 4. st. — Sv. 
.Pahomije, — a veći razvoj počinje u 6. st.). Najvažni- 
ji samostani u ranom Srednjem vijeku, koji su se is- 
takli kao kulturna središta jesu: Samostan Viva- 
rium u Kalabriji. Osnovao ga je početkom 6. st. mi- 
nistar kralja Teodorika Kasiodor. On je prvi. propi- 
sao, da samostanska braća imaju prepisivati i prouča- 
vati stare knjige, što su poslije prihvatili i ostali re- 
dovi. 

Samostan Monte Cassino. Utemeljio ga 529. god. 
sv. Benedikt. Ovaj je samostan postao matica cijelog 
niza drugih benediktinskih samostana po južnoj i za- 
padnoj Evropi (Italiji, Galiji, Španjolskoj i Hrvatskoj, 
naročito u Dalmaciji i Hrv. Primorju). 

Od svih zapadnih zemalja najviše je ostala pošte- 


đena od udara novih naroda Irska, pa se tu u prilič-. 


nom miru nastavilo s njegovanjem stare kulture. (Sv. 
Patrick je unio kršćanstvo u 5. st.). Od kraja 6. st. 
polaze irski misionari na evropsko kopno, da šire 

vjeru među novopridošle narode, gdje stižu, tamo 
otvaraju svoje samostane. Historijski je utvrđena 
djelatnost Iraca na više od 60 mjesta na kontinentu. 
Najglasovitiji njihovi samostani jesu: Luxeuil (pot- 
kraj 6. st.) i Corbie (7. st.) u Francuskoj, Sankt Gal- 
len (7. st.) u Švicarskoj i Bobbio (7. st. u Italiji. U 8. 
st. Englez sv. Bonifacije krsti Nijemce i osniva zna- 
meniti samostan Fuldu (8. st,), kojim je kasnije (u pr- 
voj polovici 9. st.) upravljao glasoviti Hraban Maur. 
Od ostalih važnijih samostana iz ovih vremena, koji 
su bili utemeljeni u pojedinim zemljama, spominje- 
mo: Lorseh (8. st.), Reichenau (8. st.) i Corvey (9. st.) 
(10.. st.) u Transhičtci, naš Sv. Krševan u Zadru (10. 
st.) i cijeli niz drugih. Istaknuta su kulturna središta 
bila također drevna opatija St. Martin de Tours (4. 
st.) u Francuskoj, pa Canterbury (6. st) u Engleskoj. 


U Bizantu su prilike za razvoj kulturnog života 
bile mnogo bolje. Bila je sačuvana sloboda i kontinu- 
itet grčko-latinske kulture. Ipak i ovdje su glavna ra- 
sadišta kulturnoprosvjetnog života bili uglavnom ma- 
nastiri. Osobito su se isticali: Studion u Carigradu, 
znati centar za prepisivanje knjiga, pa razni mana- 
stiri na Sv. Gori (Atosu) te Katarinski manastir na 
gori Sinaju (6. st.). U samom Carigradu važna je bila 
velika carska knjižnica, koju je, kao što smo rekli, 
osnovao Konstantin Veliki. Tokom Srednjeg vijeka 
ova je knjižnica nekoliko puta teško stradala (požar 


— 476., Leon Izaurijski — 8. st., Križari — 1204.), ali 


se opet obnavljala. Konačno je postradala 1453., kad 
su Turci zauzeli Carigrad. 

U svima spomenutim samostanima i manastirima 
postojale su veće ili manje samostanske knjižnice. 
Važniji samostani imali su obično posebni odjel za , 
prepisivanje t. zv. scriptorium, u kom su monasi bri- 
žno radili na prepisivanju starih rukopisa. Na taj na- 
čin, umnažajući sačuvane primjerke djela klasič- 
nih književnosti i crkvenih pisaca oni su mnoga od 
njih spasili od propasti. Time su stekli velikih zaslu- 

ga za antičku kulturu i prosvjetu čovječanstva uopće. 
Ako se inije dalje razvijala klasična kultura, a ono 
se bar na taj način čuvala za buduće generacije. 


Samostanske knjižnice ranog Srednjeg vijeka ra- 
zlikovale su se veoma mnogo od knjižnica Starog vi- 
jeka. Prije svega broj svezaka u ovim knjižnicama 
manji je nego u antičkim knjižnicama: samostanske 
zbirke imaju tek po koju stotinu svezaka. Što se tiče 
sadržaja knjiga, one posjeduju uglavnom crkvene i 
teološke tekstove, u manjoj mjeri djela starih pisa- 
ca. Što se tiče namjene knjižnice, ona nastaje iz vjer- 
skih potreba i namijenjena je isključivo monasima. 
Rijetko su kada laici posudili koju knjigu, a i to uz 
veliki zalog, ' 

= Knjige su se čuvale ponajviše u ormarima u sa- 
kristijama i kapelama, a često nisu ni stajale na oku- 
pu. Kako je bio malen broj knjiga, one nisu imale sig- 
nature. Knjižnica najčešće nema nikakva kataloga, 
već se knjige inventariziraju zajedno s ostalim cr- 
kvenim dragocjenostima. Opis knjiga u tim inventa- 
rima vrlo je manjkav tako, da je danas često puta ne- 
moguće ustanoviti po takvim inventarima, o kom se 
djelu radi (na pr. spominje se samo naslov djela, ili 
samo ime pisca ili neki drugi opći naziv, po kom_ je 
“djelo bilo u to doba poznato). U inventarima knjige su 
obično bile poređane po nekakvim stručnim skupi- 
nama. Osim samostanskih knjižnica bilo je u Sred- 
njem vijeku u sjedištima istaknutijih biskupija slič- 
nih biskupskih i kaptolskih knjižnica, ali su vijesti o 
“njima vrlo manjkave. 


Karolinska Obnova kulturnog života u Srednjem 
renesansa vijeku , započinje u vrijeme Karla 
Velikog (742—814). Uz pomoć svojih ministara i sa- 
vjetnika: Anglosasa Alkuina, Langobarda Pavla Đa- 
kona, Franka Eginharda ili Einharda i dr., Karlo se 
trudio, da u prvom redu organizira školstvo i na taj 

način podigne stupanj obrazovanosti, koji je bio vrlo 
nizak. Po uzoru dvorske škole naredio je, da se osnu- 
ju učilišta oko stolnih crkava i samostana. Vrlo je 
vjerojatno, da su se ove škole bar donekle koristile 
knjižnicama, koje su postojale uz taj samostan ili cr- 
kvu. Sam Karlo osnovao je na svom dvoru u Aache- 
na prvu dvorsku knjižnicu, u kojoj je nastojao sabra- 
ti najbolje tekstove teoloških i drugih djela. Poma- 
gao je i druge knjižnice darivajući im knjige i omo- 
gućujući im da uvežu svoje kodekse. Smrću Karlo- 
vom počinje propadati: franačka država, pa skrb za 
prosvjetu opet popušta, ona opet potpuno prelazi u 
ruke crkve. (Razdoblje od 9.—12 st. naziva se »veliko 
doba samostanskih knjižnica«.) Među nasljednicima 
Karla Velikog ističe se jedino Karlo Ćelavi (840— 
877), koji je prozvan »prvim bibliofilom Srednjega 
vijeka«. 

U razdoblju od smrti Karla Velikoga do 13. st. 
zbio se cio niz važnih društvenih, političkih i kultur- 
nih pojava, koje će biti od velikog značenja za kasni- 
ji razvoj naroda i zemalja Staroga svijeta. To su: 1) 
potpuni razvoj novog društvenog poretka-feudali- 
zma, 2) osam velikih križarskih ratova (1096—1270), 
koji su doveli do međusobnog upoznavanja Zapada i 
Istoka 3) razvitak evropskih gradova, 4) snažan raz- 
voj obrta i trgovine, 5) postepeno oslobođenje svje- 
tovnih staleža od tutorstva crkve, 6) razvoj narodnih 
književnosti na Zapadu (viteška i građanska književ- 
nost), 7) povratak grčke znanosti u Evropu posredo- 
vanjem Arapa, i 8) nastanak prvih sveučilišta. 

Spomenute nove ekonomsko-društvene prilike su 
omogućile jače širenje pismenosti. Pismenost je po- 
trebna za pravne i trgovačke poslove (notari, gradske 
kancelarije od '12. dotično 13. st.) Važnu ulogu u ši- 
renju duševnog horizonta evropskog čovjeka u ovo 
doba odigrali su križarski ratovi i pobliže upoznava- 
nje s Arapima (Španjolska). 

Arapi su tokom 7. i 8. st. u roku ma- 
nje od jednog i po stoljeća osnovali 
državu, koja je obuhvatala cijelu Prednju Aziju, oba- 
le Sjeverne Afrike, a u Evropi Španjolsku i Siciliju. 
Kulturni uspon arapskog svijeta počinje naglo polo- 
vicom 8. st. (papir!). Svoju kulturu izgradili su Arapi 
na kulturama naroda, s kojima su došli u dodir, u 
prvom redu na kulturi Grka, Perzijanaca i Indijaca. 
Zapadna Evropa upoznala je grčku i indijsku znanost 
na arapskim školama u Španjolskoj (Cordoba, Tole- 
do i dr.). Na glasu su još bile arapske škole u grado- 
vima Kairu, Bagdadu, Samarkandu i Buhari. Sve su 
arapske škole bile vrlo dobro opskrbljene knjižnica- 
ma. Jedna od najvećih bila je knjižnica u Cordobi, 
imala je oko: 60.000 sveski. Spominje se, da je u sa- 
moj Španjolskoj bilo preko 70 javnih knjižnica. Ara- 
pi su za knjižnice gradili posebne zgrade, a u njima 
je bilo zaposleno posebno stručno bibliotečno činov- 
ništvo. Po svojoj namjeni i radu arapske javne bi- 
blioteke mnogo podsjećaju na javne biblioteke u sta- 
rome Rimu. U prepisivanju knjiga Arapi su postigli 
savršenstvo. Njihove se knjige ističu dobrim kvalite- 
tom papira, bogatim ukrasima u bojama i zlatu, te 
posebnom vrsti uveza (uvez s preklopom). 


Arapi 


Kasni srednji S razvojem gradova javljaju se u Ev- 
vijek ropi gradske škole, slične onima uz 
samostane i stolne crkve. U nekim prometnijim gra- 
dovima nastaju posebne stručne škole, tako na pr. u 
Salernu škola za medicinu (1050) u Bologni škola za 
pravo (1088) i t. d. Glasoviti učenjaci ovog vreme- 
na počinju držati javna predavanja i otvarati na svo- 
ju ruku škole u raznim gradovima. Iz tih škola razvi- 
jaju se prvi kolegiji t. j. zajednice đaka i profesora. 
Kolegiji su imali svoje knjižnice, kojima su se mogli 
koristiti njihovi članovi. Iz kolegija razvijaju se poje- 
dini fakulteti, a njihovim spajanjem i prva sveučili- 
šta. Među prva sveučilišta u Evropi ubrajaju se sve- 
učilište u Bologni (oko 1100 god.) i sveučilište u Pari- 

zu (oko 1150). Po uzoru na Pariško sveučilište osni- 
vaju se sada sveučilišta i u nekim drugim evropskim 
centrima tako u: Oxfordu (12.st.), Cambridgeu (1230), 
Salamanci: (1239), Montpelieru (1289), Pragu (1348), 
Krakovu (1364), Beču (1365), Heidelbergu (1386) i dr. 
Potkraj 14. st. bilo je u Evropi već preko 40 sveučili- 
šta. Ova sveučilišta. redovito imaju svoje knjižnice, 
koje najčešće nastaju spajanjem zbirki pojedinih ko- | 
legija i fakulteta. Prva i najvažnija od svih sveučili- 
šnih knjižnica jest knjižnica Pariškog sveučilišta. 
Osnovao ju je kapelan Ljudevita IX Robert de Sor- 
bon (1253). Za njom po redu nastaju knjižnice engle- 
skih te raznih kontinentalnih sveučilišta. Među nje- 
mačkim sveučilišnim knjižnicama posebice se istica- 
la ona u Heidelbergu, nazvana kasnije Bibliotheca 
Palatina. 


Sveučilišne knjižnice razlikuju se od samostan- 
skih time, što su njihovi fondovi sadržajno raznoliki- 
ji (literatura za potrebe nastave), a i brojem knjiga 
redovito bogatiji. Knjige, koje se izrađuju za sveuči- 
lišta, većinom su jednostavne izrade, na jeftinijem 
materijalu «papir), bez ukrasa pa su po tom bile jefti- 
nije i mogle su se sabirati u većem broju. Pojedine 
od sveučilišnih knjižnica imaju potkraj Srednjega vi- 
jeka i preko 1.000 rukopisa (Sorbona na pr. već 1330. 
god. ima 1.722 rukopisa!). Uslijed porasta knjiga osje- 
ća se sada potreba, da se knjige popišu t. j. katalogi- 
ziraju. Starim inventarnim popisima počinju se sada 
dodavati posebni abecedni indeksi, iz kojih će se s 
vremenom razviti abecedni katalog. Veći broj knjiga 
traži i veći prostor. Knjige se onda više ne spremaju 
u ormar, nego polažu u posebnoj dvorani na pultove 
(klupe), što je za rad bilo mnogo praktičnije. Zbog 
pultova knjižnica dobiva karakterističan izgled: duga 
pravokutna prostorija s dva poprečna niza klupa-pul- 
tova, a po sredini hodnik. Sistem pultova preuzele su 
kasnije i samostanske knjižnice. U sveučilišnim knji- 
žnicama knjige se vrlo često dijele u dvije skupine: 

SVEUČILIŠNA KNJIŽNICA U LEYDENU 
(Primjer knjižnice s pultovima) 





1) važnija priručna djela (ne posuđuju se, već se re- 
dovito pričvršćuju lancima za pult, gdje se čitaju; to 
su t. zv. libri incatenati). Tako su na pr: bile pričvr- 
šćene knjige kod nas u knjižnici Dominikanaca u 
Dubrovniku sve do 1691.) i 2) ostala djela (koja se 
posuđuju). Knjižnicom sveučilišta mogli su se koristi- 


n.v 


Velika potražnja knjiga utjecala je na to, da se od 
13. st. stvara poseban obrtnički stalež »prepisivači 
knjiga« i poseban stalež »trgovci (zapravo posuđiva- 
či) rukopisa« (stationarii). To je utjecalo na kvalitet 
izradbe knjiga. 


Od 12. st. iščezavaju i propadaju mnogi stari sre-: 


dovječni samostani i njihove knjižnice (ratovi, ele- 
mentarne nesreće, nemar i t. d.). Međutim doskora 


64 








se javljaju novi redovi (franjevci, dominikanci, kar- ' 
melićani i dr.), koji će razviti svoj kulturni rad. U 
ovo doba padaju prvi pokušaji skupnih ili, kako bi- 
smo ih danas nazvali, centralnih kataloga za više 
knjižnica (na pr. Registrum librorum Angliae — 14. 
stoljeće). ' 

“ Iz razdoblja kasnog Srednjeg vijeka znamo još 
za veći broj privatnih knjižnica, koje posjeduju po- 
jedini prosvijetljeni vladari ovoga vremena, kao: 
Fridrih II. Hohenstaufovac, (13. st.), najumniji vla- 
dar Srednjega vijeka, Ljudevit IX. Sveti (13. st.), 
osnivač biblioteke u Sainte Chapelle, Karlo V. Mudri 
(14. st), osnivač knjižnice u Louvreu, pa razni ple- 
mići, biskupi i obični građani (Njemačka). Najistak- 
nutija knjižnica ovoga vremena jest velika papinska 
biblioteka u Avignonu (»avinjonsko sužanjstvo« 1308 
—1378), koja je imala preko 1.600 svezaka. 

U 14. st. imamo i pojavu prvih gradskih knjižni- 
ca, ali se njima moglo služiti samo osoblje magi- 
strata, 

Ma kolikogod kolegijske sveučilišne i druge knji- 
žnice ovog vremena znače napredak prema ranosre- 
dovječnim samostanskim knjižnicama, ipak se one ne 
mogu uspoređivati s knjižnicama Staroga vijeka, koje 
su bile javne i za koje se brinula državna vlast. Ta- 
kvih knjižnica ne poznaje Srednji vijek, njih će po- 
novo uvesti u život tek novo doba. 


Novi vijek: 


Doba huma- Humanizam je duhovni pokret, koji 
nizma i rene- — se javio na prijelazu između Sred- 
sansse (otprilike njega u novi vijek. Karakteristični 
1400—1550) su za nj povratak čovjeka k prirodi, 
odbacivanje srednjovjekovnog duha i autoriteta cr- 
kve u korist ovozemnog života i slobode čovječije lič- 
nosti, a povrh svega težnja za obnovom života i kul- 
ture klasičnih naroda. Humanizam počinje u Italiji, 
koja je u ovo doba bila najrazvijenija zemlja u Evro- 


5 Pregled povijesti knjižnica j : 65 


pi (obrt, trgovina). U 15. st. proširio se već i po Nje- 
mačkoj i Francuskoj. Naročito jak odjek imao jeu 


Njemačkoj, gdje je snažan razvoj građanstva pripre- , 


mio.za nj teren. I kod nas cvate otprilike do polovice 
16. st. U zemljama udaljenijim od Italije javlja se 
kasnije i traje dulje, negdje čak do kraja 17. st. 

Humanistički pokret živo se odrazio u svemu kul- 
turnom životu, a na posebni način u oblasti pisane 
kulture. U povijesti knjige i knjižnica ovo je doba 
značajno, jer je donijelo: 

1) neobično veliku potražnju rukopisa djela kla- 
sičnih književnosti, 

2) živo prepisivanje i trgovinu s takvim rukopisi- 
ma (centri: Mleci, Bazel, Firenca, Rim, Napulj i dr), 

3) uvođenje novoga pisma, koje je mnogo čitljivi- 
je (humanistica), , 

4) pronalazak tiska s pomičnim slovima (najrevo- 
lucionarnije otkriće u povijesti moderne kulture!),. 

5) stvaranje novog tipa privatne knjižnice, koja 
će biti mnogo liberalnija od dosadašnjih knjižnica 
(geslo: Sibi et amicis t. j. za se i za prijatelje), 

6) pojavu prvih javnih knjižnica. 

Kao glavni ljubitelji i sabirači knjiga među hu- 
nistima mogu se spomenuti: Francesco Petrarca 
(1804—1374), poznati talijanski pjesnik i začetnik 
humanizma. On je sabrao veliku zbirku knjiga, koju 
je kasnije poklonio Veneciji s time, da grad otvori 
javnu knjižnicu, što međutim nije bilo provedeno u 
djelo; Petrarkin suvremenik i prijatelj Giovanni Boc- 
caccio (1313—1375), poznati pisac Decamerona; Co- 
luccio Salutato (1331—1406), književnik i diplomat; 
Cosimo de Medici (1389—1464), gospodar Firence; 
Enea Silvio Piccolomini (1405—1464), kasniji papa 
Pijo II; Poggio Bracciolini (1380—1459), pisar u pa- 
pinskoj kancelariji, koji je obišao veliki dio Evrope 
tražeći stare rukopise; kardinal Grk Bazilije Bessa- 
rion (1395—1472); glasoviti govornik na saboru u 
Konstancu Hrvat Ivan Stojković (oko 1390—1443), 
poznatiji pod imenom Iohannes a Ragusio; njemački 

književnik Nicolaus Cusanus (+ 1464); književnik Io- 
hannes Reuchlin (+1522) u Heidelbergu; Hermann 
i Hartmann Schedel u Niirbergu; Konrad Peutinger 
(+1547) u Augsburgu, pa tri“člana glasovite obitelji 
Fugger u Augsburgu, koji su se istakli kao najveći 
njemački privatni sabirači knjiga. U Francuskoj se 
posebice isticao kralj Ljudevit XII (1462—1514), čija 
je knjižnica u dvorcu Blois imala, kažu preko 2000 
knjiga. 

Ljubav za knjigom zahvaća sve obrazovane stale- 
že. Humanisti stvaraju svoje škole i t. zv. akademije, 
a tirani u pojedinim gradovima postaju njihovi po- 
krovitelji, da bi na taj način povećali sjaj svoga 
dvora. 

Mnogi privatnici sabiru sada veće zbirke knjiga; 
takve su na pr. zbirke knezova Visconti i Sforza u 
Paviji, knezova d'Este u Ferrari i dr. Iz takvih pri- 
vatnih zbirka pojedinih bogatih plemića i knezova 
razvijaju se konačno i prve javne knjižnice Novoga 
vijeka. Jedna od najstarijih takvih humanističkih 
knjižnica jest Biblioteca Marciana u Firenci, koju je 
otvorio vojvoda Cosimo de Medici (1441). Ona je do- 
bila ime po mjestu, gdje se nalazila (samostan San 
Marco u Firenci). Ovo je prva javna knjižnica novo- 
ga doba. Za razliku od kućne knjižnice obitelji Medi- 
ci, koja se nazivala »Medicea privata«, ova se knji- 
žnica zvala imenom »Medicea publica«. Nasljednik 
Cosimov Lorenzo de Medici povećao je kućnu knji- 
žnicu, koja se po njemu prozvala Biblioteca Lauren- 
ziana. ! 

Druge su javne biblioteke ovog vremena: Marcia- 
na u Veneciji (1468). Nastala je iz zbirke rukopisa 
spomenutog kardinala Bessariona, koju je darovao 
mletačkoj republici s time, da otvori javnu knjižnicu, 
i novoobnovljena papinska. knjižnica u Rimu t. zv. 
Vaticana, koja postaje javnom 1480. Za obnovu ove 
knjižnice zaslužan je osobito papa Nikola V. i njegov 
pomagač bibliotekar Vespasiano da Bisticci. Kasnije 
se u njoj osobito istakao Bibliotekar Bartolomeo Pla- 

tina. U ovo doba Vaticana je jedna od najvećih knji- 
žnica svijeta. Iz ovoga vremena potječe i biblioteka 
Malatestiana u Ceseni (1452) s krasnom dvoranom u 
ranorenesansnom stilu, koja se sačuvala do danas u 
svom prvom obliku (primjer pult-biblioteke). 

U srednjoj Evropi najvažnija je biblioteka hrvat- 
sko-ugarskog kralja Matijaša Korvina (1458—1490), 
u Budimu t. zv. Corvina. Ova je knjižnica brojila 
oko 3.000 svezaka. Uz knjižnicu postojao je posebni 
skriptorij, u kom su radili razni talijanski i hrvatski 


humanisti i sitnoslikari (Feliks Pan Za Korvi-| 


la. 


(Firenca, Rim, Negkuk). Biblioteka Corvina. stradala 
je, kad su Turci osvojili grad Budim (1526). 

Među bibliofilima velikog stila u doba humani- 
zma i renesanse osobito se ističu Tommaso Maioli oko 
1550. i Jean Grolier (1479—1565) naročito zbog kra- 
snih uveza svojih knjiga. 

O humanističkoj knjižnici općenito se može reći, 
da se po vanjskom izgledu ne razlikuje mnogo od 
knjižnice kasnog Srednjeg vijeka. I u njoj naime do- 
lazi sistem pultova, samo su dvorane obično nešto 
veće. Knjižnice, utemeljene od bogatih knezova i vla- 
dara, redovito su bogato i umjetnički građene. Pri 
gradnji renesansnih knjižnica sudjeluju istaknuti 
umjetnici ovoga vremena, tako na pr. Michelangelo 
i gradi Laurenzianu, Sansovino Marcianu u Veneci- 

jii dr. 

Jedan od najvažnijih događaja, koji se zbio u do- 
.ba humanizma i renesanse, jest pronalazak štampe, 
koji pada polovicom 15. st. Ovaj pronalazak uz upo- 
trebu novog pisaćeg materijala-papira, koji je mno- 
go jeftiniji od pergamene, a koji se od 14 st. sve više 
upotrebljava za knjige, bit će od bitnog utjecaja na 
dalji razvitak knjižnica u Evropi. Kroz relativno vrlo 
kratko vrijeme proširile su se štamparije po cijeloj 

Evropi, a doskora i izvan nje. Knjige postaju masov- 
na i jeftina roba (kaže se, da je tiskana knjiga bila 
otprilike pet puta jeftinija. od rukom pisane knjige 

istog opsega), a to će se ubrzo odraziti na količini fon- 
dova novih knjižnica. Moramo doduše istaknuti, da je, 
bio priličan broj knjižnica,. koje dulje vremena nisu 
htjele nabavljati tiskane knjige, već su se radije ogra- 
ničile samo na rukopise, Međutim tiskane knjige ula- 
ze najprije u knjižnice humanista, zatim u pojedine 
javne knjižnice, da konačno prodru i u kneževske, 
samostanske i univerzitetske knjižnice. Pojava tiska- 
ne knjige učinila je suvišnom rukopisnu radionicu 
(skriptorij) uz knjižnicu. 

Zanimljivo je spomenuti, da je vrlo kratko vrije- 
me nakon pronalaska tiska došlo do uvođenja državne 
i crkvene cenzure knjiga (t.j. zabrane, da se tiska bilo ' 
koja knjiga prije nego vlasti dopuste). Pojedini pri- 
mjeri cenzuriranih knjiga dolaze već od 1475., prva 
papinska bula o »prethodnoj cenzuri« izlazi 1487., 
prvi popisi zabranjenih knjiga, koje izdaju pojedini 
vladari ili rimska crkva, javljaju se već od 1520. (Naj- 
poznatiji je od njih tridentinski »Index librorum pro- 
hibitorum« iz 1564. god.). 


Počeci Novoga vijeka obilježeni su 

Doba kasne Te- znamenitim otkrićima novih morskih 

dj sa putova i novih zemalja (Amerika, In- 
16.—11. st) . dija), početkom kolonijalnih osvaja- 
nja te vjerskim reformacijama i su- 

kobima u većini evropskih zemalja. Za jugoistočnu 
Evropu ovo doba znači vrhunac turske opasnosti i sva- 
kodnevnog ratovanja, što će gotovo u potpunosti pa- 
ralizirati kulturna nastojanja naroda ovih zemalja. 
Spomenute. političke prilike imale su snažan odraz 

i u povijesti knjižnica. Pokret reformacije, koji je za-. 
počeo Martin Luther u Njemačkoj (1517); a koji je 
direktno ili indirektno zahvatio gotovo sve evropske 
zemlje, bio je redovito popraćen krvavim obračuna- 
vanjem protivničkih stranaka. Osim toga on je uvijek 
donosio sa sobom sekularizaciju crkvenih dobara t. j. 

pretvaranje crkvenih dobara u svjetovna, koju pro- 
vode pristaše protestantizma (pojedini vladari, kne- 
zovi, gradovi i dr.). Među ostalim provodi se sekula- 
rizacija i samostanskih knjižnica. U svim ovim pre- 
viranjima stradale su mnoge stare knjižnice. Tako u 
Njemačkoj, naročito u razdoblju od 1524.—1529., za 
vrijeme t. zv. seljačkog rata, u Engleskoj za vlade 
Henrika VIII. i njegova nasljednika Eduarda VI., u 
Francuskoj za sukoba katolika s hugenotima (1562.), 
a osobito u Češkoj i Njemačkoj u toku t. zv. trideset- 
* godišnjeg rata (1618—1648). Od zaplijenjenih samo- 
stanskih zbiraka povećavaju se mnoge stare, a stva- 
.raju se i brojne nove knjižnice. Među sveučilišnim 
knjižnicama, koje su nastale u ovo doba, osobito se 
ističu knjižnice sveučilišta u: Jeni, Leipzigu, Tibin- 
genu, Leidenu, Amsterdamu i Coimbri (sve iz 16. st.) 
pa Bologni, Uppsali, Padovi, Louvainu, Rimu i dr. sve 
iz 17. st.). U ovo doba osnovana je i prva sveučilišna 


knjižnica u Americi — knjižnica Harvardskog sve- 
učilišta u Cambridgeu. Sada se napokon javlja i novi 
tip gradske knjižnice — knjižnica pristupačna gra- 
đanstvu. 


Ali još više od spomenutih knjižnica u ovom raz- 


doblju ističu se knjižnice pojedinih vladara, knezova _ 


i visokog plemstva. Osnivanje takvih knjižnica u 
mnogo slučajeva nije bilo posljedica jačih kulturnih 
potreba njihova vlasnika, nego su knjižnice u prvom 
redu imale da istaknu sjaj pojedinih dvorova i ple- 
mićkih kuća. 

Kako je priliv knjiga u usporedbi sa sredovječnom 
i humanističkom knjižnicom znatno veći, pultovi više 
nisu mogli da prime sve knjige. Zato se knjige sada 
počinju smještati na police i ormare, koji stoje uz zi- 
dove bibliotečne dvorane (po potrebi sve do stropa), 
a pultovi se odstranjuju iz dvorane. Dobiveni prazni 
prostor u sredini dvorane počinje se sada ispunjati 
raznim zanimljivim predmetima, na pr. velikim glo- 
busima, atlasima, numizmatičkim i drugim muzej- 
skim zbirkama. Kažemo: humanistička se knjižnica 

pretvorila u baroknu. Ovaj spoj knjižnice i muzeja, 
prenatrpanost bibliotečne dvorane s neobičnim i ri- 
jetkim predmetima karakteristična je oznaka svake 
barokne knjižnice. 

Prvu izrazito baroknu knjižnicu osnovao je špa- 
njolski vladar Filip II. u svojoj palači Escorialu (47 
km. od Madrida) 1567. god. U ovoj je knjižnici Filip 
skupio najvažnija djela iz svih struka. Biblioteka je 
brojila oko 18.000 svezaka. Među ostalim vrijednim 
materijalom tu se nalazila i znamenita zbirka grčkih 
kodeksa našeg zemljaka Franje Patriciusa (1529— 
1597). Biblioteka nije bila pristupačna javnosti. 


Još prije Filipa II. osnovao je francuski kralj Fra- 
njo I. najprije u svom dvorcu, a kasnije u Parizu, 
knjižnicu francuskih kraljeva nazvanu Biblioth&que 
royale ili bibliothčque du roi 1518. god. S tom su bi- 
bliotekom bile kasnije združene neke starije zbirke 
francuskih kraljeva, koje smo već spomenuli, da su 
postojale u pređašnjim stoljećima (zbirke Ljudevita 
IX., Karla V., Ljudevita XII.) Godine 1537. izdana je 
kraljevska odredba da ova biblioteka ima dobivati 
besplatno po jedan primjerak svake knjige, koja se 
tiska u Francuskoj. To je prvi slučaj obaveznog pri- 
mjerka u povijesti knjižnica. Ova će se praksa ka- 
snije postepeno zavesti i u ostalim zemljama. Biblio- 
thčque royale nije bila u ovo doba javna knjižnica. 

Druga velika knjižnica u Francuskoj iz ovoga ra- 
zdoblja jest knjižnica kardinala Mazarina nazvana 
Mazarina (osn. 1643.). Ova je biblioteka brojila pre- 
ko 40.000 svezaka. Upravljao je njome Gabriel Na-. 
ude (1600—1653), jedan od najvećih bibliotekara svih 
vremena. On je napisao prve upute u nauku o biblio- 
tekarstvu (»Advis pour dresser une bibliotheque«), u 
kojima je iznio vrlo napredne ideje o zadaći bibliote- 
ka. Knjižnica Mazarina prva je francuska javna 
knjižnica (bila je otvorena općinstvu jedan dan na 


.tjedan): Iz ovoga vremena (1624) potječe i biblioteka 


Sainte Genevičve u Parizu. 

U Austriji je oko 1526. nastala Dvorska knjižnica 
u Beču, koja se kasnije naročito obogatila kupnjom 
dragocjene zbirke knjiga bibliofilske obitelji Fugger 
iz Augsburga. 

U Italiji je Vaticana dobila u ovo doba posebnu 
baroknu dvoranu. Ta se knjižnica znatno obogatila za 
vrijeme tridesetgodišnjeg rata, jer je 1622. dobila na 
dar cijelu zaplijenjenu heidelberšku sveučilišnu knji- 
žnicu (Bibliotheca Palatina) i otkupila znamenitu 
knjižnicu švedske kraljice Kristine, kćerke Gustava 
Adolfa. God. 1602. osnovana je u Milanu znamenita 
biblioteka Ambrosiana, koja je 1609. otvorena javno- 
sti. Isto tako bila je javna knjižnica Biblioteca Ange- 
lica u Rimu, koju je osnovao Angelo Rocca 1605. 
godine. > ' 

U 16 st., kao što je rečeno, engleskim su knjižni- 
cama (samostanskim i sveučilišnim) nanesene nepro- 
cjenjive štete nekulturnim ispadima kraljeva Henri- 
ka VIII. i Eduarda VI. Da bi donekle popravio ovu 
štetu, engleski diplomat Thomas Bodley obnavlja 
1602. sveučilišnu knjižnicu u Oxfordu, koja će se sada 
po njemu prozvati Bodleiana (Bodleian library). Ta 
će knjižnica postati prva engleska javna knjižnica 
(pravo pristupa imali su samo viši staleži). Zanimljivo 
je, da je ova knjižnica i dalje zadržala sistem pultova. 
Danas je ona jedna od najvećih sveučilišnih knjižnica 
na svijetu (oko 2,000.000 svezaka). 

Arnbrosiana, Bodleiana, Angelica i Mazarina naj- 
poznatije su velike biblioteke ovoga razdoblja, pri- 
stupačne javnosti. Upotreba knjiga u drugim knjižni- 
cama redovito ovisi o širokogrudnosti njihovih upra- 
vitelja (za prijatelje plemića, priznate učenjake s 
preporukom i sl.). Prostorije baroknih knjižnica ve- 
like su i hladne dvorane, zimi neložene, pa nisu baš 
Privlačile na rad. Kako te knjižnice obično nemaju 
redovite dotacije, nisu mogle sistematski nabavljati 
važniju noviju literaturu, porast ovih knjižnica ovi- 
san je uvijek bio o uviđavnosti i smislu momentanog 
vlasnika. Nedostatke i slabe strane postojećih knji- 

žnica prvi je jasno uvidio i formulirao njemački filo- 
zof Gottfried Wilhelm Leibniz (1646—1716). On je bio 
menite kneževske knjižnice u Wolfenbiittelu (osn. 
oko 1560.). Leibnizovi pogledi na, bibliotekarstvo i 
zadaću knjižnica te prijedlozi za poboljšanje uvjeta 
rada u njima, iako nisu bili objelodanjeni, znače ve- 
liki novum u povijesti novovjekog bibliotekarstva. 
Leibniz prije svega inzistira na javnosti i općoj pri- 
stupačnosti knjižnica. Knjižnice, kaže on, moraju re- 
dovito nabavljati dobra nova djela i popunjavati sta- 
re praznine. Vrijednost knjižnice nije u broju, nego 
u kvalitetu knjiga. Abecedni katalog za nj je najva- 
žniji. Sam Leibniz izradio je i neku vrst predmetnog 
kataloga. Leibnizovi nazori i teoretske postavke na- 
šli su opću primjenu tek u 19. st. 


Za 18. st., kao što je poznato, karak- 

18. st. teristična je pojava racionalizma i 

do Francuske osvijetljenog apsolutizma. Prosvi- 
ne jetljeni apsolutizam javlja se kao 
rezultanta dviju oprečnih tendencija u državi: a) te- 


ožnje vladara za neograničenom vlasti u upravi ze- 


mlje (izbija manje ili više kroz čitav Novi vijek, a 
dostiže svoj vrhunac u 18. st.) b) snažne opozicije 
građanstva i naprednih pojedinaca protiv vlasti pri- 
vilegiranih staleža. Napredni mislioci 17. i 18. st. 
(Montesquieu, Voltaire, Rousseau, Diderot, D'Alem- 
bert, Quesnay i dr.) odbacuju svaki autoritet, kako 
državni tako i crkveni. O svemu, kažu oni, treba da 
odlučuje zdrav razum (ratio — otud racionalizam) 
slobodan od bilo kakvih predrasuda: vjerskih, soci- 
jalnih i dr. Da bi se suzbile predrasude, treba naro- 
du prosvjete. Ideja o prosvjećivanju naroda postaje 
imperativ vremena. Ona zahvaća sve društvo pa i 


«same vladare i vladajuće staleže. U duhu ovih ideja 


stali su pojedini vladari uvoditi razne reforme: olak- 
šavati feudalne terete, pomagati nauku i umjetnost, 
ograničavati utjecaj crkve (ukidanje reda isusovaca 

i dr.), širiti vjersku snošljivost. Zbog svega toga nji- 
hova se vladavina nazvala prosvijetljeni apsoluti- 
zam. Sistem prosvijetljenog apsolutizma započeo je 


u Francuskoj i zahvatio većinu evropskih država. | 


. Najznatniji su mu predstavnici: u Austriji Marija 
Terezija (1740—1780) i Josip II. (1780—1790), u Pru- 
skoj Fridrich II. Veliki (1740—1786), u Rusiji Kata- 
rina II. (1763—1796). 

“ Među važnijim tekovinama, koje je donijelo ovo 
doba na kulturnom polju, ističe se posebice pojava 
prvih znanstvenih akademija: u Engleskoj 1662. Ro- 


yal society of London, u Francuskoj 1666., u Pruskoj. 


1700., u Rusiji 1725., u Danskoj 1743. i t. d. Osnutak 
akademija znači početak razdoblja sistematske orga- 
.nizacije znanstvenog rada u svijetu. U 18. st. počinje 
i veći polet periodske štampe u modernom smislu 
riječi, iako prvi počeci novina i časopisa padaju znat- 
no ranije. Prvi znanstveni i literarni časopisi javili 
su se već polovinom 17. st. (Journal des savants 1669., 
Philosophical transactions 1665. i Mercure galant 


1672. it. d.), a počeci prvih novina idu čak u 16. st. 


Što se tiče organizacije samih knjižnica, tu u ovo 


doba ne vidimo još nikakvih znatnijih promjena. Po - 


uzoru na već postojeće knjižnice pojedinih vladara, 
knezova, sveučilišta i samostana osnivaju se nepre- 
stano nove knjižnice, naročito nakon sekularizacije 
bogatih crkvenih dobara isusovačkog reda, koja je 
bila izvršena u različitim zemljama (Francuskoj, Por- 
tugalu, Španjolskoj i Austriji) u drugoj polovici 18. 
st., a osobito nakon ukinuća ovoga reda 1773. god. U 
povijesti osnivanja knjižnica ovo je doba važno, jer 


je donijelo osnutak niza novih knjižnica, koje će se 


kasnije razviti u najveće biblioteke svijeta. 

U Francuskoj u ovo vrijeme sistematski se izgra- 
"đuje spomenuta već Bibliothčque royale u Parizu 
(ministar Colbert). God. 1735. postaje ona pristupač- 
na svakome, tko se bavi znanošću. Po broju knjiga i 
po vrijednosti njihovoj ova je biblioteka u 18. st. 
najbogatija knjižnica svijeta. 

U Engleskoj pada u ovo doba osnutak glasovitog 
British museuma, koji je uz Knjižnicu, (osnovanu 
1753.), obuhvatao još galeriju slika i razne druge 
muzejske zbirke. Knjižnica Britanskog muzeja po- 
stala je za relativno kratko vrijeme glavna knjižni- 
ca Engleske i jednom od najvećih knjižnica svijeta. 
(Danas broji oko 6,000.000 sv.). 

U Rusiji osniva Petar Veliki 1714. god. Knjižnicu 
akademije znanosti u Petrogradu (u najnovije doba 
prenesena u Moskvu, posjeduje oko 7,500.000 sveza- 
ka). Potkraj 18. st. osniva se u Rusiji druga «velika 
knjižnica. Imperatorskaja knjižnica u Petrogradu 
(danas Gosudarstvennaja publičnaja biblioteka imeni 
Saltykova-Ščedrina u Lenjingradu). Ova je knjižni- 
ca nastala uglavnom iz fondova zaplijenjene knji- 
žnice poljskih grofova Zaluskih, koja je u cjelini (pre- 
ko 250.000 svezaka) bila prenesena iz Varšave u Le- 
njingrad '(1795.).. Biblioteka Saltykova-Ščedrina ima 
danas oko 7,000.090 svezaka, među kojima oko 40.000; 
slavenskih rukopisa, pa se ubraja među najveće bi- 
blioteke svijeta. 

Od njemačkih knjižnica naročito se u ovo doba 
ističu: Kraljevska biblioteka u Berlinu, Dvorska bi- 
blioteka u Dresdenu te spomenuta Vojvodska biblio- 
teka u Wolfenbiittelu. (Za nas je posebice intere- 
santno znati, da se u ovoj posljednjoj knjižnici čuva 
najveći dio dragocjene zbirke knjiga, koju je sabrao 
Hrvat Matija Flacius Illyricus). Ali više od sviju 
knjižnica isticala se u Njemačkoj u ovo doba novo- 
osnovana Sveučilišna knjižnica u Gčttingenu (1735.). 
Ova je knjižnica svojom organizacijom i svojim ka- 
talogom bila uzorom svim njemačkim znanstvenim 
knjižnicama ovog vremeena i uživala je najveći 


* ugled. 


U Poljskoj se ističu knjižnice: Knjižnica grofova 
Zatuskih u Varšavi, koju su, kao što smo rekli, pot- 
kraj 18. st. Rusi zaplijenili i prenijeli u Petrograd. 
Ona je bila prva javna poljska knjižnica (otvorena 
1748.), Sveučilišna knjižnica u Krakovu (Bibljoteka 

Jagiellohska), kojoj prvi počeci idu u 14., st., pa 
knjižnica grofa Zamojskog, grofova Czartoryskih 
idr. i 

U Italiji pada u ovo doba osnutak dviju važnih 
talijanskih znanstvenih knjižnica: Biblioteca nazio- 
nale u Napulju, koja je osnovana 1734. i koja je po 
veličini danas druga talijanska knjižnica te Brere u 
Milanu (danas Biblioteca nazionale Braidense), koju 
je osnovala Marija Terezija. Ta se knjižnica naročito 
obogatila 1773. zaplijenjenim knjigama tamošnjeg 
isusovačkog učilišta. 

U Austriji Dvorska biblioteka u Beču dobiva po- 


Pravni 


četkom 18. st. posebnu kasnobaroknu knjižničku dvo- 


U ovo doba pada i osnutak nekih velikih knjižni- 
ca u Sjevernoj Americi. Tako se 1701. osniva knji- 
žnica Yale University u New Havenu kod New 
Yorka, a 1754. knjižnica Columbia University u 
New Yorku. ' 

Osim spomenutih velikih knjižnica razvija se i 
nastaje u 18. st. i veliko mnoštvo manjih privatnih 
knjižnica. 

Duh racionalizma, koji prožima cijelo ovo doba, 
odrazio se i u životu knjižnica u tome, što mnoge 
knjižnice, koje imaju stručni katalog, nastoje sistem 
struka svoga kataloga izgraditi što više prema ideal- 


noj (logičkoj) klasifikaciji znanosti. Unutar pojedi- - 


nih struka redanje je bilo različito: po kronološkom 
redu, po abecednom redu, po piscima, po mjestima 

BAROKNA DVORANA AUSTRIJSKE NACIONALNE 
KNJIŽNICE 
(biv. Dvorska knjižnica) u Beču 


i sl. Stručni katalog bio je istodobno i mjesni kata- 
log: knjige su se naime na policama slagale po istom 
sistemu i redoslijedu, kako je to stajalo u katalogu. 
Zanimljivo je, da u ovo doba knjige vrlo često ne- 
maju signatura, čak ni u knjižnicama, koje su imale 
po više desetaka tisuća knjiga. Ukoliko dolaze signa- 
ture, to su redovito bile lokalne signature t. j. ozna- 

čavale su točno smještaj i položaj knjige, u kom je 
ormaru, na kojoj polici i koja po redu. Svaka i naj- 
manja promjena u rasporedu struka povlačila je za 
sobom neminovno i premiještanje knjiga i promjenu 
signatura, a to je sve stvaralo velike neprilike bi- 
bliotekarima. Posebnu poteškoću predstavljalo je 
unošenje prinova u kataloge, koji su se tada vodili u 
obliku knjiga. (Nakon stanovitog vremena redovi- 
to bi nestalo praznog mjesta za upisivanje novih 
knjiga.) 

U vanjskom izgledu knjižnica u 18. st. nema još 
većih promjena. Knjige se još uvijek smještaju u 
ormarima ili stelažama uzduž zidova dvorane. Da bi 
se olakšao pristup do onih knjiga, koje su se nalazile 
u gornjim dijelovima visokih ormara i stelaža uza 

- zidove, sada se obično grade otprilike po sredini zi- 
dova posebne galerije (jedna ili dvije), s kojih je bilo 
mnogo lakše doći do knjiga u gornjim dijelovima 
Mira (primjer: dvorana Dvorske knjižnice u 

eču). 


Knjižnice u Izvanredne prilike, koje smo vidjeli, 

19.120. st. da su nastale za knjižnice u drugoj 

VE polovini 18. stoljeća u mnogim ze- 
mljama u Evropi sekularizacijom knjižnica pojedinih 
crkvenih redova, produžuju se s Francuskom revolu- 
cijom i političkim zbivanjima, koje je ona izazvala 
(Napoleonovi ratovi, daljnje sekularizacije u pojedi- 
nim zemljama kao Njemačkoj i dr.) i u prvim dece- 
nijima 19. st. I ove pojave izazivaju opet velike pro- 
mjene u vlasništvu knjiga. Za vrijeme Francuske re- 
volucije provodi se'u najvećem stilu nacionalizacija 
posjeda crkve i plemstva. Na taj način došle su u 
vlast države i veoma velike količine knjiga. One se 
prikupljaju u posebnim knjižnim sabiralištima (de- 
pots litteraires). Podržavljenim knjigama osobito su 
se obogatile velike pariške knjižnice, tako: Bibliothe-. 
que royale, koja se sada prozvala Narodnom knii- 
žnicom — amo hen nationale, zatim Biblioteka 

Sainte Genevičve te novoosnovana (1797.) Biblioth&- 
que de Arsenal. Od knjiga iz pojedinih sabirališta 
u provinciji nastale su različite mjesne javne knji- 
žnice. 

U Njemačkoj su u Dvorsku biblioteku u Miinche- 
nu (danas Bayerische Staatsbibliothek) prispjele knji- 
ge iz 150 njemačkih samostanskih knjižnica, pa je 
tako ova knjižnica došla u posjed najveće zbirke ru- 
kopisa u Njemačkoj i najveće zbirke inkunabula na 
svijetu (oko 16.000). 

Pod utjecajem Francuske revolucije (načela jed- 
nakosti i ravnopravnosti svih ljudi te političke i na- 
cionalne suverenosti naroda) pospješuje se proces pri- 
jelaza feudalnih država u nacionalno-demokratske 
države; politički i gospodarski liberalizam dovodi do 
snažnog razvoja buržujskog kapitalizma kao i do sve 
većeg širenja njegove negacije — socijalizma. Ubr- 
zanim tempom razvija se moderna industrija. Na- 
ročiti procvat doživljuju u ovom stoljeću prirodne 
i primijenjene znanosti. Književna produktivnost 
općenito je znatno porasla, posebice broj djela na- 
mijenjenih širim narodnim slojevima. Sve će to zna- 
čiti iz dana u dan sve veći priliv knjiga u knjžnice i 
bit će uzrokom da će u ovom stoljeću konačno doći 
do potpunog preokreta u pitanju određivanja zada- 
taka knjižnica i njihove organizacije. 

Glavni su problemi bibliotekarstva, koje je rje- 
šavalo 19. st., a još je i danas rješavaju. 

1) problem smještaja sve većeg broja knjiga, na- 
ročito golemih količina, koje su se sabrale u velikim 
knjižnicama, i njihova spajanja u organske cjeline; 

2) problem tehničke obrade knjiga u knjižnicama 
(katalogiziranja, signiranja i t. d.) : 

3) problem približavanja knjižnog blaga što širim 
slojevima naroda i tehnike upotrebe i korištenja 
knjiga (odnosa prema čitačima i t. d.). 

Od bibliotekarskih stručnjaka, koji su se istakli 
u ovom razdoblju bilo kao teoretičari bilo kao prak- 
tičari, najvažniji su u Njemačkoj: Martin Schrettin- 

ger (1772—1851), Friedrich Adolf Ebert (1791—1834), 
Otto Hartwig (1830—1903), Karl Dziatzko (1842. do 
1903.); u Engleskoj: Antonio Panizzi (1797—1879); u 
Francuskoj: Leopolde Delisle (1826—1910) u Ame- 
rici: Melvil Dewey (1851—1931) i Charles Ammi 
Cutter (1837—1903). 

Kao jedan od najvažnijih reformatora modernog 
Bibliotekarstva i jedan od najvećih bibliotekara svih 
vremena istakao se Antonio Panizzi, ravnatelj Knji- 
žnice Britanskog muzeja, po rodu Talijan. On je vrlo 
dobro uočio glavne probleme i poteškoće modernih 
knjižnica, naročito velikih znanstvenih knjižnica, i 
s uspjehom pokušao da ih u praksi riješi. Prije svega 
Panizzi je: a) stekao osobite zasluge svojim reforma- 
ma na polju izgradnje bibliotečnih zgrada. Mora se 
graditi, traži on, odvojena prostorija za čitaonicu (u 
Britanskom muzeju dao je izgraditi veliku okruglu 
čitaonicu s kupolom, koja će kasnije biti uzorom 
mnogim drugim velikim bibliotekama u svijetu), 
odvojene upravne prostorije i odvojena praktična ni- 
ska spremišta s metalnim policama uza zid i popri- 
jeko spremišta (Panizzijeve metalne stelaže usavršio 
je kasnije — 1885. Nijemac Robert Lipmann prona- 
laskom pomičnih polica), b) stekao velike zasluge za 
razvoj same Knjižnice Britanskog muzeja (znalački 
popunio njezine fondove, osigurao joj stalna sredstva, 
uredio pitanje obaveznog primjerka i odredio joj za- 
datke kao nacionalnoj knjižnici), c) postigao je velike 
uspjehe na području katalogiziranja knjiga (njegova 
kratka pravila za abecedni katalog postala su temelj 
modernoj egzaktnoj katalogizaciji knjiga). 

U Francuskoj se osobito istakao ravnatelj pariške 
Bibliothčque nationale Lćopold Delisle u pitanju 
smještanja knjiga u spremištu. On je naime prvi uveo 
numerus currens t. j. počeo unutar velikih stručnih 
skupina smještati knjige po veličini i signirao ih te- 
kućim brojevima prema tome, kako su dolazile. De- 
lisleove reforme u pogledu smještanja knjiga pretvo- 
rile su se kasnije u potpuno mehanički sistem slaga- 

KNJIŽNICA BRITANSKOG MUZEJA U LONDONU 
(Čitaonica s kupolom) 


nja knjiga t. j. bez obzira na bilo kakve skupine. Ovaj 
su način spremanja knjiga usvojile francuske sveuči- 
lišne knjižnice (1878.), usvojila ga je Austrija, a po- 
čeo se nakon toga uvoditi i u druge evropske zemlje, 
pa je došao i k nama (poprimila ga je većina naših 
velikih knjižnica na pr. Sveuč. knjižnica u Zagrebu). 
Osim toga Delisle je izradio jedinstveni abecedni ka- 
talog za svoju knjižnicu i počeo ga tiskati 1897. (do- 
sad izišla 182 sv.). Stekao je osim toga velike zasluge 
ina polju sređivanja rukopisa. 


6 Pregled povijesti knjižnica 81 


Američke knjižnice usvojile su međutim većinom 
sistematski raspored knjiga. Da bi olakšao rad bi- 
bibliotekara na tom području i unificirao različite 
postupke pojedinih knjižnica, stvorio je američki 
bibliotekar Melvil Dewey svoju decimalnu klasifi- 
kaciju (1876). Nju će kasnije (1895) preuzeti Bruxel- 
les (Institut international de bibliographie), a u ra- 
zrađenom obliku i mnoge druge zemlje (na pr. SSSR 
i dr.). Pokušale su je uvesti i neke naše manje knji- 
žnice. 

Njemački bibliotekar Karl Dziatzko stekao je ve- 
like zasluge izradom opširnog pravilnika za abecedni 
katalog (poznate »Pruske instrukcije« — 1899). Ovaj 
će pravilnik kasnije usvojiti gotovo sve važnije nje- 
mačke knjižnice, a on će također utjecati na kata- 
ložna pravila i pojedinih zemalja srednje Evrope, 
među ostalim i na hrvatsku bibliotekarsku praksu. 

God. 1876. izdao je Amerikanac Charles A. Cut- 
ter pravila za posebnu vrst kataloga, t. zv. ukršteni 
katalog, koji je tip postao glavnim katalogom ame- 
ričkih knjižnica. 

Općenito se može reći, da je veliki razvoj bibliote- 
karske teorije i prakse glavna značajka bibliotekar- 
.stva. 19. i 20. st. Gotovo sve velike knjižnice u ovo 
doba nastoje utvrditi pisanim pravilnicima propise 
za katalogiziranje knjiga. Negdje se javljaju i opći 
tiskani pravilnici za veći broj ili sve knjižnice neke 
zemlje. Takve su na pr. spomenute Pruske instruk- 
cije za Njemačku pa Angloamerički pravilnik, koji su 
međusobnim sporazumom od 1908. usvojila američka 
i engleska bibliotekarska društva. To je uopće danas 
jedan od najrašireniji pravilnika za katalogizaciju u 
svijetu. 

Od kraja 19. st. počinju izlaziti golemi tiskani ka- 
talozi knjiga nekih najvećih svjetskih knjižnica: 
Knjižnice Britanskog muzeja u Londonu (1881), Bi- 
bliotheque nationale u Parizu (1897), zajednički ka- 
talog najvažnijih njemačkih i austrijskih znanstvenih 
knjižnica (Deutscher Gesamtkatalog 1931), pa kata- 

log: Kongresne biblioteke u Washingtonu (1942). Sa- 
da izlaze tiskane brojne stručne i nacionalne biblio- 
grafije. ; 

Samo katalogiziranje knjiga nastoji se u poje- 
dinim državama što više olakšati centralizacijom 
ovoga posla (listići novoizašlih knjiga izrađuju se i 
tiskaju u jednoj velikoj knjižnici u većem broju tako, 
da ih manje knjižnice mogu kupovati. Prva je to pro- 
vela u djelo američka Library of Congress u Washing- 
tonu.) Da bi se znanstveni rad u knjižnicama što više 


.olakšao i da bi se čitačima mogle što brže pružiti 


tražene obavijesti, stvaraju se u novije vrijeme cen- 
tralni katalozi, koji sadrže popis knjižne imovine ve- 
ćeg broja knjižnica na pr. knjižnica jednog grada, 
pokrajine ili čak cijele države. (Isp. Union catalog 
Kongresne biblioteke u Washingtonu i dr.). 

Ovo je razdoblje donijelo potpuno nove poglede 
na bibliotekarstvo kao specijalnu struku. Od polovi- 
ce 19. st. počinje da se stvara poseban bibliotekarski 
stalež. Bibliotekari nisu više različiti nastavnici, knji- 
ževnici i slični javni radnici, koji se usput brinu za 
knjižnicu, nego osobe sa stručnom spremom, koje se 
isključivo posvećuju tomu zvanju. Otvaraju se po- 
sebni tečajevi i bibliotekarske škole, koje imaju kan- 
didatima dati potrebnu stručnu naobrazbu. Položaj 
bibliotekara u pojedinim zemljama nastoji se i zako- 
nom urediti. Od sedamdesetih godina prošlog stolje- 
ća javljaju se i prva bibliotekarska društva (u Sje- 
vernoj Americi 1876., u Engleskoj 1877. it. d.), a po- 


- javljuju se i prva stručna glasila. Sve je to bilo uzro- 


kom, da je bibliotekarstvo u ovom razdoblju korak- 
nulo divovskim korakom naprijed. 

Što se tiče osnivanja knjižnica, u ovom je razdo- 
blju osnovan veoma velik broj novih knjižnica u svim 
zemljama svijeta. Iz ovog vremena (1828) potječe i 
znamenita Rumjancovljeva biblioteka u Moskvi, da- 
nas Gosud. Biblioteka imeni V. I. Lenina, koja pre- 
ma najnovijim podacima broji oko 14,000.000 sv., pa 
bi prema tome bila najveća knjižnica na svijetu. 

Zbog sve raznovrsnijih zahtjeva, koji se sada po- 
stavljaju na ovu vrst ustanova, dolazi među knjižni- 
cama do sve veće diferencijacije: uz postojeće vrste 
knjižnica stvaraju se novi tipovi, koje pređašnja sto- 
ljeća nisu poznavala. Prije svega u ovo doba iskri- 
stalizirao se pojam o nacionalnoj biblioteci i njezi- 
nim zadacima. Zasluga za to, kao što je već reče- 
no, pripada upravitelju knjižnice Britanskog muzeja 
Antoniu Panizzi. Po uzoru na ovu knjižnicu progla- 
.šuju se sada nacionalnim bibliotekama ili se osnivaju 


nove takve knjižnice u mnogim evropskim i van-. 


evropskim zemljama. Tako su na pr. u ovom razdo- 
blju osnovane nacionalne knjižnice u Budimpešti, 
Oslu, Pragu, Lavovu, Bruxellesu, Ateni, Rimu, Sofiji, 
Bernu, Washingtonu (Library of Congress — 1800. 
Danas broji oko 9,700.000 sv.) i dr. Nacionalne knji- 
žnice dobivaju u svakoj zemlji povlašteni položaj 
(obavezni primjerak), a jedna od glavnih zadaća im 
je da sabiru svu nacionalnu knjižnu produkciju. Do- 
lazi,i do osnivanja velikog broja specijalnih znan- 
stvenih knjižnica iz raznih Prirodnih, tehničkih, dru- 
štvenih i t. d. znanosti. Ove knjižnice obično nastaju 
uz pojedina društva ili u sklopu odgovarajućih znan- 
stvenih ustanova. 


Ali više od svega značajni su za 19. 


Narodne i 20. st. pojava i golemi razvitak 


knjižnice 


pučkih ili narodnih knjižnica. Ova | 


vrst knjižnica, namijenjena najširim narodnim slo- 
jevima, u potpunosti je produkt 19. st., komu je te- 
inelje položila velika Francuska revolucija. Ovo je 
naime doba više nego ijedno dosada skrenulo pozor- 
nost javnosti k socijalnim pitanjima i problemu opće 
obrazovanosti naroda. Jačanje radničke klase u 19. 
st. pa snažni duh demokratizma i vjera u svemoć od- 
goja, kod čega se knjizi kao sredstvu samoodgoja pri- 
pisivala najvažnija uloga bili su glavni motivi, da je 
došlo. do osnivanja spomenutih »knjižnica za narod«. 

Kao godina rođenja javnog pučkog bibliotekar- 
stva obično se uzima polovica 19. st. — 1850. Te je 
naime godine izašao u Engleskoj glasoviti zakon o 
pučkim bibliotekama »The public library act«. Ali, 
početke prvih knjižnica za narod moramo tražiti 
mnogo prije izlaska ovog zakona. Govoreći o povije- 


sti knjižnica mi smo imali prilike vidjeti i u prošlim 


stoljećima pojedinačnih pojava knjižnica, koje teže 
da budu pristupačne i širim slojevima naroda. 

Među takve mogle bi se ubrojiti gradske knjižni- 
ce iz vremena baroka, knjižnice pučkih škola u po- 
jedinim zemljama u 18. st. i dr.). Ipak kao posebni 
tip knjižnice javit će se pučka knjižnica tek od vre- 
mena Francuske revolucije. Među direktne prethod- 
nice javnih pučkih knjižnica ubrajamo različite knji- 
žnice i čitaonice za građanstvo, radnike i seljake, 
koje su se osnivale u prvoj polovici 19. st., a kile su 
vlasništvo škola, raznih društava za širenje narodne 
prosvjete, različitih drugih udruženja, saveza, poli- 
tičkih stranaka i pokreta; nerijetko su to bile private 
ne knjižnice imućnijih liberalnih pojedinaca, nami- 
jenjene za ovu svrhu. Za razliku od kasnijih javnih 
pučkih knjižnica ove su knjižnice bile privatne usta- 
nove, osnovane bez pomoći vlasti i njene ingerencije 
nad njima. Kao što je rečeno, pojava ovih knjižnica 
direktna je posljedica novih gospodarskih, političkih 
i kulturnih tendencija vremena. Radni ljudi u indu- 
strijski razvijenim zemljama (Engleskoj, Americi), 
pokušavaju sami organizirati društva; koja bi nasto- 
jala oko podizanja njihove obrazovanosti. Tako se već 
1800. god. u Glasgowu (u Škotskoj) otvaraju večer- 
nja predavanja za radnike-mehaničare. Iz takvih pre- 
davanja razvijaju se kasnije posebne radničke kultur- 
ne ustanove t. zv. Mechanics institutes, koji redovito 
imaju svoju knjižnicu. Do 1849. bilo je u Velikoj Bri- 
taniji već preko 400 takvih instituta. Ovi su instituti 
vrlo zaslužni za odgoj i prosvjetu radnog naroda u 
toj zemlji. Mnoge njihove knjižnice postat će kasnije 
jezgrom javnih pučkih knjižnica u Engleskoj. Sličnu 

pojavu mechanics institutes imamo i u Sjevernoj 
Americi, naročito od 1830. god. dalje. God 1841. uvo- 
de se i u Berlinu javna predavanja za narod. Osim 
knjižnica spomenutih instituta nalazimo u prvoj po- 
lovici 19. st. u ovim zemljama još velik broj knjižni- 
ca raznih čitalačkih kružoka, zatim školskih knjižni- 
ca, koje su bile pristupačne i općinstvu, tvorničkih 
knjižnica, pa različitih političkih i društvenih čitao- 
nica, a spominju se već i putujuće knjižnice za selo. 

I u Francuskoj i u Rusiji imamo prije 1840. nekih 
pokušaja za otvaranje pučkih knjižnica u pojedinim 
departements-ima i gubernijama, a takvih pojava ima 
i drugdje, pa i u našim zemljama. Sve je to bilo pri- 
je god. 1850. 

Potreba za pučkim knjižnicama, koje će biti pri- 
stupačne svim narodnim slojevima, nije se mogla vi- 
še negirati. Radilo se samo o tome, da se i državna 
vlast angažira u ovom važnom kulturno-prosvjetnom 
poslu. Za razvoj ideje o otvaranju pučkih knjižnica, 
koje će pomagati i uzdržavati država, veliku ulogu 
su odigrali pojedini napredni političari, kulturni rad- 
nici i istaknuti filantropi, koji su djelovali oko polo- 
vine 19. st. Njihovim zalaganjem konačno je došlo 
do stvaranja zakonodavstva o pučkim knjižnicama u 
nekim razvijenim zemljama u svijetu. Kao glavni 
zagovaratelji pučkih knjižnica istakli su se u ovo do- 
ba: u Njemačkoj Karl Preusker (1786—1871). On je 
knjižnice i čitaonice za narod smatrao važnim pro- 
svjetnim zavodima i iznio mnoge interesantne misli 
o njihovu uređenju i financiranju. Zatim sveučilišni 
profesor Friedrich Raumer .(1781—1873); u Engle- 
skoj: državnik William Ewart (1798—1869), Joseph 
Brotherton i bibliotekar Edward Edwards (1812— 
1886) nazvan »pionir engleskog pučkog bibliotekar- 
stva«; u Americi Josiah Quincy (1772—1864). Geor- 
ge Ticknor (1791—1871) te bostonski bogataš i bi- 
bliofil Joshua Bates. (1788—1864). 

God. 1850., kao što je već rečeno, izlazi prvi en-, 
gleski zakon o pučkim knjižnicama. Ovaj je zakon 

ovlastio gradove i općine, koje imaju preko 10.000 
stanovnika, da mogu uvesti porez od pola pennyja u 
svrhu otvaranja javnih pučkih knjižnica. Odmah na- 
kon toga izlaze takvi zakoni i za Škotsku i za Irsku. 
Prva knjižnica, otvorea na osnovu ovog zakona, bila 
je pučka knjižnica uManchesteru 1852. Od toga vre- 
mena ova knjižnica postaje središte pučkog biblio- 
tekarskog pokreta u Engleskoj. Na temelju spome- 
nutog zakona naglo se šire pučke knjižnice u Engle- 
skoj: u toku od 20 god. već su 34 grada bila uvela 
bibliotečni porez i otvorile svoje javne pučke knji- 
žnice. God. 1877. osniva se bibliotekarsko društvo, 
koje je kao glavni svoj zadatak postavilo brigu za 
pomaganjem pučkih knjižnica. Godine 1916. osniva 
se Narodna centralna biblioteka u Londonu, koja po- 
vezuje sve knjižnice zemlje pomoću regionalnih 
centara i nalazi način da i pučanstvo najudaljenijih 
krajeva dođe do željene knjige. Najveće su engleske 
pučke knjižnice danas: Manchester (750.000 sv.), Li- 
verpool (1,450.000 sv.) Birmingham (1,400.000 sv.) 
Glasgow (1,300.000 sv.). Ng a 
Počeci američkog zakonodavstva o pučkim knji- 
žnicama padaju već u 1848. god. Te je naime godine 
dopušteno gradu Bostonu, da votira svotu: od 5.009 
dolara za otvaranje javne pučke knjižnice. Ali ovo 
je bio osamljen slučaj. Prvi zakon za osnivanje knji- 
žnica putem posebnih poreza izišao je u Sjevernoj 
Americi slijedeće godine (17. VII. 1849.) u državi 
New Hampshire. God. 1852. izlazi prvi izvještaj Bo- 
stonske pučke knjižnice, u komu se prvi put iznose 
osnovne postavke i principi politike pučkog bibliote- 
karstva u Americi. Ovaj je izvještaj nazvan »cre- 
dom« američkog pučkog bibliotekarstva. Sama knji- 
žnica otvorena je javnosti u ožujku 1854. i to je 
bio prvi primjer javne gradske knjižnice, otvorene u 
Americi iz javnih sredstava na temelju zakonske 
podloge. (Primjećujemo, da je u mjestu Peterborou- 
ghu — New Hampshire — bila otvorena još 1833. 
jedna knjižnica, koja se odmah. izdržavala iz javnih 

PODRUŽNICA JEDNE GRADSKE KNJ IŽNICE 
U VEL. BRITANIJI 
(Primjer moderne narodne knjižnice sa slobodnim pristupom) 


sredstava, bila pristupačna svakome i prema tome je 
imala sve oznake javne pučke knjižnice; zato se u 
američkoj povijesti biblioteka ova knjižnica naziva 
imenom »pioneer library«.) 

: Poslije otvaranja bostonske knjižnice osnivanje 
javnih pučkih knjižnica u Americi širi se neviđenom 
brzinom: do 1859. već je preko 150 gradova i općina 
uvelo porez i otvorilo svoje javne pučke knjižnice. 
Public libraries postaju veoma važnim čimbenikom 
u radu oko narodnog prosvjećivanja. Uz njih je bilo 

u ovo doba u Americi još preko 800 raznih društve- 
nih i korporativnih knjižnica. Posebnu ulogu u dalj- 
njem razvoju pučkih knjižnica i pučkog bibliotekar- 
stva općenito u Sjevernoj Americi odigralo je biblio-' 
tekarsko društvo osnovano god. 1876. (Melvil Dewey). 
Za obrazovanje bibliotekara osnivaju se sada poseb- 
ne bibliotekarske škole, pokreću stručni časopisi 
(Library journal). Na čelo cijelog pokreta pučkog 
bibliotekarstva staje New York Public Library, koja 
je nastala 1895. spajanjem triju velikih knjižnica. Ona 
nije samo pučka nego i znanstvena knjižnica, a to je 
karakteristična crta većine velikih anglosaskih pu- 
blic libraries. Njujorška Public Library ima danas 
preko 5,000.000 svezaka: i: oko 50 podružnica. 

U 20. st. osnivaju se u Sjevernoj Americi u ve- 
ćem broju javne pučke knjižnice za seoske kotareve. 
Najveći mecena američkog pučkog bibliotekarstva u 
naše doba bio je milijunaš Andrew Carnegie. Uz 
Njujoršku i Bostonsku pučku knjižnicu (koja danas 
broji preko 1,000.000 svezaka) ističu se još veličinom 
svojih fondova ove knjižnice: Public Library u Cle- 
velandu, (2,600.000 sv.), u kojoj je prvi put isproban 
slobodan pristup publike u spremište, Chicagu (2 mil. 
200 tisuća sv.), Los Angelosu (2,000.000 sv. Cincinna- 
ju (1,600.000 sv.) Detroitu (1,500.000 sv.), pa u Mil- 
waukee, Philadelphiji i Saint Louisu, od kojih svaka 
ima preko jedan milijun svezaka. 

Tipična anglosaska veća public library obično se 
dijeli u: 1) odio priručne literature (t. zv. reference 
departement ili reference library). To su čitaonice s 
bogatim zbirkama priručne i stručne literature, koje 
omogućuju znanstveni rad. ' 

2) odio za posuđivanje (lending departement ili 
lending library). U oba ova odjela čitači imaju slobo- 
dan pristup do knjiga, koje su poređane redovito po 
Deweyovoj decimalnoj klasifikaciji. 

3) odio za informacije (obavijesti). Dolazi i kao sa- 
stavni dio Odjela za posuđivanje. 

Svaka knjižnica ima osim toga i poseban odio za 
djecu (s čitaonicom i odjelom za posuđivanje), koji 
usko surađuje sa školama. Mnoge imaju i knjige za 
slijepe, pisane sljepačkim pismom, a postoje i po- 
sebne knjižnice samo za slijepce (na pr. u Londonu). 


Veće pučke knjižnice redovito imaju svoju kino-dvo-. 
ranu, dvoranu za predavanja, izložbene dvorane pa | 


manji ili veći broj podružnica u udaljenijim dijelo- 
vima grada. Knjige se, posuđuju čitačima potpuno 


besplatno. Knjižnice vrše veliku reklamu u javnosti. 


U Njemačkoj veći razvoj pučkih knjižnica počeo 
je otprilike od 1871. radom Društva za pučku pro- 
svjetu, a osobito u razdoblju od 1892—1910. (doba t. 
ZV. Biicherhallenbewegunga t. j. pokreta čitaonica), 
ali se još uvijek uglavnom temeljilo na privatnoj ini- 
cijativi. Od 1910. god. dolazi do jačeg angažiranja i 
upliva države na njemačko pučko bibliotekarstvo. 
Država osniva u centrima pokrajina i sjedištima ko- 
tareva savjetodavna mjesta za bibliotekare, a uvode 
se i državni stručni ispiti za bibliotečne namješteni- 
ke. Pred I. svjetski rat nastaje pravi procvat njemač- 
kog pučkog bibliotekarstva zaslugom Waltera Hoff- 
manna (glavne središnje knjižnice, škola za pučke bi- 


bliotekare). Poslije I. svjetskog rata osnovan je (1921) , 


»Savez njemačkih pučkih bibliotekara«. Od 1900. po- 
čeo je izlaziti glavni njemački stručni časopis za puč- 
ko bibliotekarstvo Blatter fir Volksbibliotheken und 
Lesehallen (kasniji nazivi: Bicherei und Bildungs- 
pilege, Biicherei, Biicherei und. Bildung.) 

Sličan razvoj i organizaciju pučkog bibliotekar- 
stva kao anglosaske zemlje imale su i tri skandinav- 
ske države: Danska, Norveška, Švedska i njihova su- 
sjeda Finska, U tim je naime zemljama pučko biblio- 
tekarstvo izgrađeno pod jakim utjecajem američkih 
public libraries (zakoni o pučkim bibliotekama, po 
kojima se knjižnice otvaraju uz javnu t. j. državnu 
pomoć, pri čemu država ima pravo na kontrolu nji- 
hova rada. Stariji zakoni: Švedska 1912., Danska 

1920.; noviji zakoni: Švedska 1930., Danska 1931. i 
1950., Norveška 1935. i 1949.). Po svojoj organizaciji 
i povezanosti među knjižnicama najbolje je dansko 
pučko bibliotekarstvo (država uvela sistem nagrade 
i pomoći onim knjižnicama, koje najbolje rade kao i 
onima, koje su najpotrebnije). Općenito se smatra, 
da je u Danskoj pučanstvo opskrbljeno s knjigama 
iz javnih pučkih knjižnica bolje negoli u ijednoj dru- 
goj zemlji na svijetu. 

U Nizozemskoj se počelo organizirati pode biblio- 
tekarstvo tek početkom 20. st. i to uglavnom pod utje- 
cajem i po ugledu na Njemačku. Glavne narodne 
knjižnice su: u Haagu i Amsterdamu. 

Belgija je dobila zakon o pučkim knjižnicama 
1921. god. On je pridonio većem razvoju pučkog bi- 
bliotekarstva u zemlji. Već 1929. bilo je 2.009 pučkih 
knjižnica. Najznamenitija pučka knjižnica u Belgiji 
je Gradska knjižnica u Antwerpenu. 

I u Švicarskoj nastaje veći razvoj pučkog biblio- 
tekarstva tek nakon I. svjetskog rata, kad je društvo 
bibliotekara osnovalo zakladu Schweizerische Volks- 
bibliothek. Organizacija je originalna: glavni centar 
u Bernu i središnje knjižnice u sedam okruga ne po- 
suđuju sami knjige, već šalju pošiljke od 20—100 
knjiga pojedinim mjesnim knjižnicama i društvima, 
koji onda knjige dijele pojedincima. 


U romanskim zemljama: Francuskoj, Italiji, Špa- 
njolskoj i dr. pučko bibliotekarstvo općenito igra ma- 
nju ulogu nego u dosad spomenutim zemljama i ne 
postoji jedinstvena i smišljena državna politika u 
tom pravcu. 

. Izuzetno velik porast doživjelo je pučko bibliote- 
karstvo u zemljama SSSR-a poslije velike Oktobar- 
ske revolucije. Sve su knjižnice podijeljene gvdje u 
dvije skupine: znanstvene (ili.t. zv. državne knjižni- 
ce) i masovne (t. j. knjižnice za najšire narodne slo- 
jeve). U masovne biblioteke poimenično se ubrajaju: 
oblasne i pokrajinske knjižnice, zatim knjižnice auto- 
nomnih SSR, gradske knjižnice, kotarske knjižnice, 

PUTUJUĆA KNJIŽNICA — BIBLIOBUS (iznutra) 


seoske knjižnice, samostalne dječje knjižnice, pa sin- 
dikalne knjižnice. Ovim bibliotekama upravljaju ko- 
miieti za kulturno-prosvjetne ustanove pri ministar- 
skim savjetima saveznih republika, a sindikalnim 
pojedini sindikati. Masovne knjižnice služe stručnom 
i političkom uzdizanju narodnih masa. Nastoji se, da 
knjižnice obuhvate što veći broj čitača. Spremanje 


bibliotekara nižih kvalifikacija vrši se putem poseb- | 


nih tečajeva i seminara, dok za izobrazbu profesio- 
nalnih bibliotekara srednjih i visokih kvalifikacija 
postoje posebne škole: bibliotekarski tehnikumi (3 
godine) i instituti (4 god.) 

PREGLED POVIJESTI KNJIŽNICA U FNRJ 


Da li je već u Starome vijeku na 
NR Hrvatska području današnje NR Hrvatske u 
' istaknutim središtima rimske upra- 
ve (Salona, Scardona, Siscia, Aspalatos i dr.) bilo 
knjižnica, može se samo nagađati; ali ne možemo 
ništa sa sigurnošću reći. Najstarije poznate kknji- 
žnice u našoj domovini nalazimo kao i u većini osta- 
le Evrope uz sredovječne crkve i samostane. Među 
prvima podižu u Hrvatskoj svoje samostane bene- 
diktihci. Najstariji spomenik hrvatskog imena do- 
lazi na jednoj povelji kneza Trpimira, kojom on 
dariva benediktincima jedan samostan nedaleko So- 
lina (852. god.). Što u Dalmaciji, što u Slavoniji i 
Srijemu, bilo je kod nas Srednjem vijeku preko 120 
benediktinskih samostana. Među njima su se osobi- 
to isticali kao posjednici biblioteka i skriptorija: SV. 
Krševan u Zadru, osnovan u 19 st., pa Sv. Mihajlo na 
otočiću Susku, Rogovo kod Biograda (kasnije u Tko- 
nu na otoku Pašmanu), Sv. Petar u Selu nazvan Sv. 
Petar de Gumai (u jednom inventaru toga samostana, 
koji potječe iz 11. st. navodi se oko 50 knjiga), zatim 
ženski samostani Sv. Benedikt u Splitu i Sv. Marija 
u Zadru svi iz 11. st. U zadarskom samostanu sv. 
Marije sačuvali su se do danas dragocjeni pisani spo- 
menici iz doba hrvatskih narodnih vladara. 

Od crkvenih i kaptolskih sredovječnih knjižnica 
poznatije su: Knjižnica Stolne crkve u Zagrebu t. zv. 
Metropolitana, osnovana potkraj 11. st. (danas u Sve- 
učilišnoj knjižnici u Zagrebu), pa kaptolske knjižnice 
u gradovima Splitu, Trogiru i Hvaru. 

Počevši od 12. st, dolaze u Hrvatsku novi redovi 
(templari, ivanovci, cisterciti, dominikanci, franjev- 
ci i pavlini), koji osnivaju svoje samostane. Ovi sa- 
mostani redovito imaju svoje knjižnice. Najvažnije 
od tih samostanskih knjižnica jesu: Knjižnica Domi- 
nikanskog samostana u Dubrovniku i Knjižnica Ma- 
le Braće također u Dubrovniku, obje osnovane u 13. 

st. i sačuvane djelomično sve do danas. Knjižnica 
Male Braće stradala je za vrijeme potresa 1667., ali 
je kasnije obnovljena. Posjeduje bogatu zbirku ruko- 
pisa iz dubrovačke književnosti, dok je Dominikan- 
ska knjižnica značajnija po svojim sredovječnim ko- 
deksima i velikoj zbirci inkunabula. Iz ovog i kasni- 
jeg vremena poznate su još samostanske knjižnice 
franjevačkog samostana u Šibeniku, Zagrebu, Vara- 
ždinu, Zadru sve iz 13. st. Visovcu, Košljunu, Splitu 


(Poljud), Trsatu, sve iz 15. st., Makarskoj (16 st) i 


Sinju (17. st.), ove knjižnice postoje još danas. Od 
knjižnica pavlinskih samostana bile su najvažnije 
one u Lepoglavi (15 st.) i Remetama (13. st.). 

Iz doba humanizma i renesanse spominju se i ne- 


ke veće privatne knjižnice u Hrvatskoj. Takve su bi- . 


le na pr. knjižnica glasovitog hrvatskog humaniste 
Marka Marulića (1450—1524), trebinjskog biskupa 
Jurja Kružića (++1591) i dubrovačkog svećenika Ni- 
kole Barnea (+1529). Zavještajući svoje knjižnice 
Kružić i Barneo izrazili su želju, da njihove zbirke 
budu pristupačne javnosti. ' 

Zaštitnici i promicatelji knjige bili su i neki hr- 
vatski sredovječni knezovi i druga feudalna gospoda 
kao: ban Stjepan Protospata, knez Novak, Hrvoje 
Vukčić Hrvatinić, pojedini članovi obitelji Šubić- 
Zrinskih, Frankopana i dr. Najpoznatija naša kne- 


ževska knjižnica nastala je u doba baroka. To je knji- > 


žnica Nikole Zrinskog (1620—1664) u Čakovcu, koja 
se danas gotovo u cjelini (preko 400 djela) čuva u 
Sveuč. knjižnici u Zagrebu. (Poslije pogibije Zrin- 
skih prispjela je u Moravsku pa Austriju, otkud ju je 
1892., preko jednog bečkog antikvara kupila hrvat- 
ska vlada.) Sačuvan je originalni katalog ove knji- 
žnice, navodno pisan rukom N. Zrinskog iz 1662. god. 
sa stručnim rasporedom. 

U 17. st. isusovci osnivaju u Hrvatskoj samostane, 
te odmah otvaraju i svoje škole. Za potrebe ovih ško- 
la nastaje sada niz novih knjižnica t. zv. kolegijske 
knjižnice (Dubrovnik, Zagreb, Rijeka, Varaždin, Po- 

žega). Ukinućem isusovačkog reda, koje je uslijedilo 
1773., a nešto malo poslije za Josipa II. ukinućem 
pavlinskog i nekih drugih redova (1786) sekularizira- 
na je imovina spomenutih samostanskih knjižnica i 
najvećim dijelom odnesena iz Hrvatske (danas u Sve- 
učilišnoj knjižnici u Budimpešti). Iz ostataka knjižni- 
ce isusovačkog kolegija u Zagrebu nastala je najveća 
današnja knjižnica u NR Hrvatskoj Sveuč. knjižnica 
u Zagrebu. 

U 19. st. nastaje u Hrvatskoj veći broz znanstve- ' 
nih i stručnih knjižnica uz pojedine znanstvene za- 
kulturnih radnika i bibliofila (Ivana Aletija Natali- 
ća — 1670—1743., Adama Alojzija Baričevića — 
1756-——1806) te pojedinih vlasteoskih obitelji (Pata- 
čić, Garagnin-Fanfogna i dr.). Ali najvažnije privat- 
ne knjižnice u Hrvatskoj nastat će tek tokom 19. i 
početkom 20. st. (Knjižnica Ljudevita Gaja — 1809— 
1872., Ignjata Alojzija Brlića — 1795—1855., Ivana 
Kukuljevića-Sankcinskog — 1816—1889., Baltazara 
Bogišića — 1834—1908. i dr.). 

U 19. st. osniva se u Hrvatskoj veći broj znanstve- 
nih i stručnih knjižnica uz pojedine znanstvene za- 
vode i društva, koja se sada počinju osnivati. Spomi- 
njemo: knjižnice Arheoloških muzeja u Splitu (1821) 
i Zagrebu (1846), Knjižnicu Trgovinske komore u 
Zagrebu (18522), Knjižnicu Jugoslavenske akademije 
u Zagrebu (1868) pa kniižnice Državnih arhiva u Za- 
grebu (1892) i Zadru (1894) i dr. U isto doba osnivaju 
se u pojedinim primorskim krajevima (Dalmaciji, 
Istri) gradske knjižnice sa specijalnim zadatkom da 
sabiru literaturu, koja se tiče njihova kraja. Takve su 
na pr. knjižnice u Poreču (1810), Zadru (iz 1855., da- 
nas Naučna biblioteka u Zadru), Rovinju (1859), Ri- 
jeci (iz 1892., danas Naučna biblioteka na Rijeci), za- 
tim ona u Splitu, koja već prelazi u 20. st. (osn. 1903.). 

Od 19. st. datira i najveći broj naših pučkoškol- 
skih i srednjoškolskih knjižnica, ma da je bio prili- 
čan broj škola, koje su imale svoje knjižnice i u 18. 
st. Neke od ovih školskih knjižnica dijelile su knjige 

ne samo đacima nego i ostalim općinarima školskog 
područja, prema tome vršile su funkciju narodnih i 
školskih knjižnica. Popis najstarijih školskih knji- 
žnica može se naći u djelu J. Badalić: Javne knjižni- 
ce u Savskoj banovini. Zagreb, 1937. 

Posebno mjesto među školskim knjižnicama po 
značenju svoje knjižne imovine i svojim zadacima 
imala je Knjižnica Gimnazije u Zadru (osn. 1803.). 
Ona je vršila ulogu središnje knjižnice za pokrajinu 
Dalmaciju, uživajući pravo obaveznog primjerka s 
teritorija te pokrajine. Posjedovala je bogate zbirke 
knjiga i rukopisa najvećim dijelom t. zv. Dalmatica. 


Potpuno je uništena 1944. za vrijeme bombardiranja 


Zadra. 

Što se tiče narodnih ili pučkih knjižnica u Hrvat- 
skoj i njihovo osnivanje pada u 19. st. Kao jedan od 
najstarijih oblika promicanja knjige u široke narod- 
ne slojeve na području NRH možemo spomenuti na- 
rodne čitaonice, koje se javljaju u doba Ilirskog pre- 
poroda. Većina ovih čitaonica imala je potpuno poli- 
tički karakter (buđenje narodne svijesti kod svojih 
članova), ali su redovito imale i knjižnice, pa su isto- 
dobno vršile i funkciju narodnih knjižnica omoguću- 
jući svojim polaznicima čitanje knjiga i dnevne štam- 
pe. Najstarija čitaonica, čini se, bila je osnovana u 
Karlovcu, (1838, ali prvi pokušaji padaju već u 1832.) 
pa u Varaždinu (1838), Zagrebu (1838), Križevcima i 
t.d. Narodnih je čitaonica bilo u 19. st. toliko, da ih 
možemo smatrati karakterističnom pojavom ovog 
stoljeća. Mnoge od spomenutih narodnih čitaonica 
nisu bile duga vijeka i samo nekoliko ih se sačuvalo 
do naših dana pretopivši se u današnje narodne knji- 
žnice (na pr. ona u Varaždinu, Kraljevici, Vinkovci- 
ma, Čazmi i dr.) Re“ 

Osnivanje pučkih knjižnica tokom 19. st., kao što 
i drugdje u Evropi, bazira se kod nas isključivo na 
privatnoj inicijativi pojedinaca, društava, političkih 
stranaka, vjerskih institucija i sl. Mnoge od takvih 
osnovanih knjižnica bile su kratka vijeka, nastajale 

su i prestajale su s aktivnošću pojedinaca. Nešto 
veću brigu posvećivala je država u drugoj polovici 
19. st. knjižnicama pučkih škola. Tako je 1888. izišao 
zakon, kojim je na području Hrvatske reguliran go- 
dišnji doprinos svake općine za pučkoškolsku knji- 
žnicu na njenu teritoriju (najmanje 10 forinti). 
Ozbiljnije nastojanje oko stvaranja pučkih knji- 
žnica u Hrvatskoj započinje tek u prvom deceniju 20. 
st. Već početkom ovog stoljeća (1902—1903) jedna 
skupina studenata u zajednici s Društvom hrvatskih 
književnika te nekim drugim kulturnim ustanovama 
(»Društvo za pučku prosvjetu« — 1906.) pokreće ak- 
ciju za osnivanje većeg broja pučkih knjižnica u Hr- 
vatskoj. Ove knjižnice redovito nastaju darovima. 
Zbog: pomanjkanja financijskih sredstava, prikladnih 
prostorija i osoblja za vođenje knjižnica nije bilo 
vidnijih rezultata naročito ne po selima. U ovom de- 
ceniju osnovane su gradske knjižnice u Splitu (1903), 
Karlovcu (1905) i Zagrebu (1907). Za osnutak Grad- 
ske knjižnice u Zagrebu naročito je zaslužan Emilije 
Laszowski. Javljaju se i prve radničke knjižnice, od 
kojih su najpoznatije one u Osijeku (1905) i Zagrebu 
(1905). Prvi svjetski rat omeo je uvelike rad oko puč- 
kih knjižnica. Prilike se nisu mnogo izmijenile ni po- 
Slije rata, iako su sada osnovane knjižnice u većem 
broju gradova (Šibenik — 1922., Sušak — 1931., Du- 
brovnik — 1936.). Ni nove državne vlasti nisu poka- 
zale mnogo razumijevanja za potrebe ove važne gra- 
ne općenarodne prosvjete. Sve je uglavnom ostalo i 
dalje prepušteno privatnoj inicijativi. Dapače u po- 
gledu pučkih školskih knjižnica pošlo je u nekim kra- 
jevima čak nagore. Prilično dobru sliku o uvjetima, 
pod “kojima se razvijalo narodno bibliotekarstvo u 
Hrvatskoj, daje već spomenuta kratka rasprava Josi- 
pa Badalića Javne knjižnice u Savskoj banovini, koja 
je napisana na temelju ankete, što ju je provelo Dru- 
štvo jugoslavenskih bibliotekara — Sekcija Zagreb 
tokom 1936. i 1937. na teritoriju Savske banovine. 
Kao što je bilo u Hrvatskoj, tako je otprilike bilo-i u 

ostalim dijelovima zemlje u vrijeme bivše Jugoslavi- 
je. Nešto je više života unijelo Društvo jugoslaven- 
skih bibliotekara (1931). Ono je pokušalo nametnuti 
javnosti i tadašnjim vlastima rješavanje najvažnije 
bibliotekarske problematike, ali osim malih uspjeha, 
postignutih naporima i zalaganjem pojedinaca, nije 
ništa važnije učinjeno. 

Novo doba u povijesti našeg pučkog bibliotekar- 
stva nastaje tek s narodnom revolucijom. Smatrajući 
knjižnice najpe ođodnijim sredstvom da pomoću njih 
* postigne svoj cilj: prosvjetu i odgoj najširih narodnih 
masa, narodna vlast počinje da otvara knjižnice i u 
najmanjim miestima, selima, poduzećima, ustanova- 
mit. d. U relativno vrlo kratkom vremenu stvorena 
je široka mreža pučkih knjižnica. Da bi se rad masov- 
nih biblioteka što bolje organizirao, nastoji se od 
najnovijeg vremena oko šire izgradnje gradskih i ko- 
tarskih knjižnica, koje bi onda trebale da preuzmu 
brigu i pomažu manje knjižnice I na svom podnih U 
vi u Zagrebu i pokrajini. Oko. razvoja bibliotekar- 
stva u NR Trvatskoj nastoji i stručno udruženje Dru- 
štva bibliotekara Hrvatske (1948) i njegovo glasilo 
Vjesnik bibliotekara Hrvatske (1950). 

Najveće i najvažnije knjižnice NRH danas jesu: 

Sveučilišna knjižnica u Zagrebu. Kao što je već 
rečeno, ova je knjižnica nastala iz knjižnice Isusovač- 
kog kolegija u Zagrebu, koji je osnovan 1606. To je 
najveća današnja knjižnica u Hrvatskoj, a istodobno 
najveća i najbolje organizirana knjižnica u FNRJ. U 
povijesti ove knjižnice razlikuiu se tri razdoblja: 

A sE prvih posetakka do 1773., kad je bila knjižni- 
isusovci. 

2) od 1776—1874, kada je bila knjižnica Zagre- 
bačke kraljevske akademije (vrst visoke škole za pra- 
vo i filozofiju; od 1859—1874 ta škola ima naziv Pra- 
voslovna akademija). U ovom razdoblju upravljaju 
. njome pojedini profesori akademije, a jedan od naj- 

zaslužnijih među njima bio je profesor Matija Smo- 
dek (1841—1875). Na samom početku ovog razdoblja 
(1777) pada zahtjev poznatog hrvatskog historika 
Baltazara Krčelića, da njegova knjižnica, koju je.da- 
rovao akademijskoj knjižnici, bude stavljena na upo- 
trebu javnosti. Taj je zahtjev ostvaren tek 1818. God. 
1816. knjižnica je dobila pravo na obavezne primjer- 
ke iz Peštanske sveučilišne tiskare, a 1837. na sve ti, 
skopise iz Hrvatske i Slavonije. Već 1819. dolazi za 
nju naziv »bibliotheca nationalis« ili »bibliotheca 
publico-nationalis«. Počevši od 1850. iznesen je bio u 
nekoliko navrata prijedlog, da se akademijskoj knji- 
žnici priključe ostale važnije knjižnice u Zagrebu i. 
stvori tako jedna velika biblioteka. Ali taj je prije- 
dlog bio realiziran tek djelomično, kad je bilo odre- 
đeno spajanje akademijske knjižnice i one Narodnog 
muzeja u Sveučilišnu knjižnicu. 

3) od 1874, do danas, kad je postala Sveučilišnom 
knjižnicom, a preuzela i ulogu nacionalne hrvatske 
knjižnice. Najzaslužniji bibliotekar ovoga razdoblja 
jest Ivan Kostrenčić (racionalno umnažanje knjižne | 
imovine znanstvenom i domaćom knjigom). Godine 
1913. preselila se u zgradu, u kojoj se i danas nalazi. 
Kratko vrijeme nakon preselienja (1916) pohranjena 
je u njoj Knjižnica Zagrebačke prvostolne crkve t. 
zv. Metropolitana. God. 1919. dobiva pravo na oba- 
vezne primjerke jugoslavenske štampe. Za vrijeme 
stare Jugoslavije slabo je napredovala zbog vrlo ma- 
lih dotacija od strane države. Danas broji oko 500.000. 
svezaka. Sveučilišna knjižnica važna je za našu kul- 


.turu, što posjeduje veoma bogate zbirke hrvatskih 


knjiga i rukopisa kako novijih tako i onih starijeg da- 
tuma, bogate zbirke domaće periodske štampe, te 
veoma velik broj standardnih djela i zbirki iz svih 
grana ljudskog znanja. U sklopu Sveučilišne knjižni- 
ce nalaze se danas osim spomenutih knjižnica još: 
knjižnica Ljudevita Gaja, bana Nikole Tomašića, Ise 
Kršnjavoga, Trgovinske komore i dr. Kao središnja 

ŠNA KNJIŽNICA U ZAGREBU 


SVEUČILI 


knjižnica NRH dobila je poslije rata pravo na bes- 
platni obavezni primjerak svega, što se tiska u Jugo- 
slaviji. U Sveučilišnoj knjižnici u Zagrebu izrađuju 
se od 1940. hrvatska bibliografija knjiga, od 1945. hr-. 
vatska bibliografija članaka, koje izlaze u izdanjima 
Jugoslavenske akademije u Zagrebu, a u izradi je i 
naširoko zasnovana retrospektivna bibliografija hr- 
vatskih knjiga od prve tiskane hrvatske knjige do II. 
svjetskog rata. 


Knjižnica zagrebačke stolne crkve ili Metropolitana 
kJ 


Prvi joj počeci padaju potkraj 11. ili početkom 12. 
st. (Zagrebačka biskupija osnovana je 1094. god.) Sa- 
čuvani su stari inventari ove knjižnice; najstariji iz 
1394. spominje preko. 140 kodeksa, a drugi 60 godina 
poslije njega još 90 daljnjih kodeksa, koji nisu bili u 
starom popisu. Knjižnica je stradala za vrijeme bor- 
ba Kaptola sa zagrebačkim građanima potkraj 14. st. 
Za kasniji razvoj ove knjižnice osobito je zaslužan 
biskup Aleksandar Mikulić (17. st.) On je među osta- 
lim nabavio za knjižnicu kompletnu biblioteku slo- 
venskog bibliofila Janeza Vajkarda Valvasora (preko 
10.009 sv.) s vrlo vrijednom zbirkom bakroreza od 
kojih 136 Direrovih. Za sređivanje ove biblioteke za- - 


. služan je bibliotekar Stjepan Ledinski. Metropolita- 


na broji danas oko 50.000 svezaka, među kojima je 
oko 500 rukopisa (od toga 183 važna sredovječna ko- 
deksa). Od 1916. god., kao što je rečeno, nalazi se u 
Sveučilišnoj knjižnici u Zagrebu na čuvanju na 50 
godina. 


Knjižnica Jugoslavenske Akademije u Zagrebu 


Osnovana je 1868. Temelj joj čini dragocjena knji- 
žnica Ivana Kukuljevića Sakcinskog. Od god. 1892.. 
bogata zbirka rukopisa ove knjižnice izdvojena je u 
posebni odjel pod nazivom Arhiv Jugoslavenske aka- 
demije (preko 40.000 listina, 2.000 kodeksa). Ovo je 

strogo znanstvena knjižnica. Najviše se popunja za- 
mjenom publikacija Jugoslavenske akademije za pu- 
blikacije drugih istaknutih akademija u svijetu. Da- 
nas broji oko 120.000 svezaka. 

Uz spomenute tri velike knjižnice još su važne u 
NR Hrvatskoj ove javne knjižnice: Naučna biblioteka 
u Zadru (osn. 1949. iz gradske knjižnice Paravia osn. 


1859.), Naučna biblioteka u Rijeci (osn. 1948. iz fon-, 


dova Biblioteca civica otvorene 1892., a nastale iz 
ostataka knjižnice Isusov. kolegija 1627.), Naučna 
biblioteka: u Puli (osn. 1951. iz fondova Biblioteca 
provinciale dell? Istria u Poreču osn. 1861. i Općinske 
biblioteke u Puli) i Naučna biblioteka u Dubrovniku 
(osn. 1950. iz fondova Gradske knjižnice otvorene 
1936.), Gradska knjižnica u Splitu (osn. 1903.), Grad- 
ska knjižnica u Zagrebu (osn. 1907.), Gradska knjižni- 


ca u Varaždinu (osn. 1919.) pa Bogišićeva biblioteka ' 


u Cavtatu (osn. 1912.). Od knjižnica pojedinih fakul- 
teta i instituta spominjemo: Knjižnicu Pravnog fakul- 
teta, Tehničkog fakulteta, Medicinskog fakulteta, Po- 
ljoprivrednog fakulteta, Ekonomsko-komercijalne vi- 
soke škole i Centralnog higijenskog zavoda (sve u 
Zagrebu). Naučne biblioteke u Rijeci, Zadru i Puli 


te Gradska biblioteka u Splitu primaju obavezne pri-' 


mjerke iz NRH. 


mA Kao i drugdje u Srednjem vijeku i 

NE Srbija Pod Srba su prve srednjovjekovne 
knjižnice bile crkvene knjižnice, nastale uz pojedine 
istaknutije manastire. Najpoznatiji ođ svih srpskih 
manastira u Srednjem vijeku bio je Hilandar na Sv. 
Gori (na poluotoku Atosu u Grčkoj, osnovan u 12. st.). 
Ovaj manastir posjeduje i danas oko 800 važnih ru- 
kopisa. Drugi poznatiji manastiri su: Studenica (12. 


st.), u kojoj je boravio sv. Sava, Žiča (13. st.), sjedište > 


arhiepiskopije, koja potkraj toga stoljeća prelazi u 
Peć (danas zbirka od 112 rukopisa), Gračanica (13. 
st.), Dečani (+4. st.) i Manasija (15 st.). Ovi su mana- 
stiri bili središta kulturno-prosvjetnog rada, gdje su 

se kaluđeri bavili pisanjem, prevođenjem i prepisiva-. 
njem. Ima vijesti, da su i pojedini srpski feudalni 
vladari posjedovali veće ili manje zbirke knjiga. Ali 
najveći dio knjižnog blaga na teritoriju Srbije stra- 
dao je za dugotrajne turske vladavine. U vrijeme 
turske uprave nisu postojali uvjeti za bilo kakav kul- 
turno književni rad, pa prema tome ni za razvoj knji- 
žnica. ; 

Bolje uvjete za kulturni razvitak imale su one iz- 
bjeglice iz Srbije i graničnih joj krajeva, koji su se 
sklonili na teritorij tadašnje hrvatsko-ugarske drža- 
ve (uža Hrvatska, Dalmacija, Srijem, Vojvodina, Ba- 
nat, Ugarska). Tako vidimo, da na tom području na- 
staju u Novom vijeku prve srpske knjižnice. Najva- 
žnije od njih jesu: . 

Arhiepiskopsko-mitropolitsko-patrijaršiska  knji- 
žnica u Srijemskim Karlovcima. Ona je nastala 1706. 
iz biblioteke Arsenija III. Crnojevića injegovih na- 
sljednika. Danas se nalazi u Beogradu i broji oko 
60.000 sv. Za uređenje ove knjižnice zaslužan je hi- 
storik Ilarion Ruvarac. 

God. 1794. osnovana je Biblioteka Karlovačke bo- 
goslovije (danas u sklopu Patrijaršiske knjižnice u 
Beogradu) za potrebe ove škole. Osim ovih knjižnica 


“osnovan je još stanovit broj manastirskih i eparhij- 


skih knjižnica. Među njima poznatija je knjižnica 
manastira Krušedola u Fruškoj Gori u Srijemu. 

God. 1826. osniva se u Pešti kulturno-prosvjetna 
institucija Matica srpska, u kojoj je. 1847. otvorena 
Biblioteka Matice srpske. Ova je knjižnica god. 1864. 
prenesena iz Pešte u Novi Sad, gdje se i danas nala- 
zi. Danas broji oko 190.000 sv. i vrši funkciju cen- 
tralne biblioteke AP Vojvodine. Ima pravo na obave- 
zni primjerak s područja NR Srbije. 

U samoj Srbiji na stvaranju knjižnica moglo se 
raditi tek poslije oslobođenja od Turaka. Tako se g. 
1832. udara u Beogradu prvi temelj današnjoj Narod- 
noj biblioteci. Deset godina poslije toga osniva se 

Biblioteka Društva srpske slovesnosti (danas u Bi- 
blioteci Srpske akademije nauka), a 1844. Biblioteka 
Srpskog liceja. 

Jednako kao što se u Hrvatskoj javljaju u ovo do- 
ba čitaonice, pojavljuju se u Srbiji t. zv. čitališta. 
Među prva ide čitalište u Irigu (1842), zatim ona u 
Beogradu, Negotinu i Užicu (sva tri iz 1846.), pa ona 
u Šapcu, Kragujevcu i Požarevcu (svi tri iz 1847.) i 
dr. Pojedina od ovih čitališta održala su se sve do na- 
ših dana (Irig, Šabac, Požarevac). : 

Prve srpske gradske knjižnice počinju se osnivati 
u Srbiji u drugoj polovici 19, st. 

Najstarije su one u Somboru, Smedđerevu i Vršcu. 
God. 1866. osniva se Narodna biblioteka u Kragujev- 
cu. Istodobno nestaje nekoliko većih stručnih knji- 
žnica raznih znanstvenih i sličnih ustanova i društa- 
va, tako: Biblioteka Ministarstva vojnog (1862), Bi- 
blioteka Državnog arhiva (1899 i dr.). 

Intenzivniji rad oko stvaranja knjižnica za narod 
u NRSrbiji javlja se, kao iu Hrvatskoj, tek početkom 
20. st. Međutim i ovdje je taj rad uglavnom prepu- 
šten privatnoj inicijativi (društvo »Kulturna liga«) i 
nije imao onog uspjeha, kao što hi sa imao, da je dr- 
žavna vlast pružila potrebnu podršku. Prvi svjetski 
rat nanio je srpskim bibliotekama vrlo mnogo štete. 
Poslije rata osniva se (1921) centralna Univerzitet- 
ska biblioteka u Beogradu, a 1929. god. Biblioteka 
grada Beograda. Uvjeti za razvoj bibliotekarstva u 
vrijeme bivše Jugoslavije bili su otprilike isti kao i u 
Hrvatskoj. Na samom početku II. svjetskog rata (6. 
TV. 1941.) zadesio je srpsko bibliotekarstvo velik uda- 
rac, jer je toga dana u potpunosti bila uništena Na- 
rodna biblioteka u Beogradu. = 

Poslije oslobođenja nastalo je doba obnove knji- 
žnica u NR Srbiji. Popunjavaju se i reorganiziraju 
postojeće velike knjižnice (Biblioteka Matice srpske, 
Univerzitetska biblioteka »Svetozar Marković«), ob- 
navlja se Narodna biblioteka u Beogradu i osnivaju 

različite znanstvene i slične knjižnice. Ali'osobito ve- 
lika briga posvećena je stvaranju i širenju narodnih 
ili pučkih knjižnica. Za pomaganje ovih knjižnica 
osnovan je pri Narodnoj biblioteci u Beogradu pose- 
ban bibliotečni centar (1952). U svrhu stvaranja po- | 
trebnih kadrova osniva se u Beogradu Srednja bi- 
bliotekarska škola (1948), osnovano je i Društvo bi- 
bliotekara NR Srbije (1948), a pokrenuta su i dva ' 
stručna časopisa: Bibliotekar (1948) i Knjižničar 
1950). 

Am Biblioteke u NR Srbiji jesu: 

Narodna biblioteka u Beogradu. Ova je knjižnica 
nastala, kao što je rečeno, 1832. god. i to iz knjižnih 
zbirki prvog srpskog knjižara Grigorija Vozarevića. 
God. 1853. s tom su knjižnicom spojene zbirke knji- 
ga pojedinih ministarstava. Biblioteka je vrlo rano 

grafije. Knjižnica je inače imala vrlo burnu povijest. 
Za vrijeme I. svjetskog rata bila je prevezena iz Beo- 
grada u Niš, gdje su je zaplijenili Bugari i odnijeli u 
Sofiju. Nakon rata vraćena je gotovo u potpunosti u 
Beograd. God. 1919. dobiva pravo na obavezni pri- 
mjerak štampe iz cijele Jugoslavije. Znatnim dotaci- 
jama za bivše Jugoslavije narasla je gotovo na 300 
tisuća knjiga i postala najbogatija knjižnica u Srbiji. 
Početkom II. svjetskog rata prilikom napadaja Nje- 
mačke na Jugoslaviju kod prvog bombardiranja Beo- 
grada pala je na nju zapaljiva bomba i knjižnica je 
izgorjela zajedno sa svim knjigama. To je golema kul- 
turna šteta, jer je nepopravljivo propalo mnogo knji- 
žnoga blaga (starih rukopisa, rijetkih knjiga, bogate 
zbirke periodica). Nakon oslobođenja učinjeni su .na- 
pori da se ova knjižnica obnovi (danas posjeduje već 
oko 280.000 sv.). Kao i ostale centralne knjižnice dru- 
gih narodnih republika i ova biblioteka ima pravo na 
besplatni obavezni primjerak iz cijele Jugoslavije 
(savezni propisi iz 1945. i 1953.). 

Univerzitetska biblioteka Svetozar Marković u 
Beogradu osnovana je 1921., a otvorena 1926. god. 
Među njenim fondovima nalazi se danas i dio knji- 
žnice »Srbskog liceuma« (osn. 1844.) . Iako je ova 


knjižnica relativno mlada ustanova, danas broji oko. 


900.000 sv. Prima obavezni primjerak s područja NR 
Srbije. . 
Centralna biblioteka Srpske akademije nauka u 
Beogradu. Osnovana je 1887. god. Njoj je 1892. pri- 
družena Biblioteka Srpskog učenog društva (1842). 
Razvijala se uglavnom putem zamjene s raznim aka- 
demijama i drugim znanstvenim ustanovama. Nakon 
preuređenja, koje je izvršeno 1951—1952. god. pro- 
glašena je javnom. Danas broji oko 250.000 sv. 

Centralna biblioteka Jugoslavenske armije u Beo- 
gradu. Osnovana 1951. god., broji oko 100.000 sv. 

Od knjižnica pojedinih fakulteta u Beogradu isti- 
ču se: ' 

Biblioteka Pravnog fakulteta, Biblioteka Ekonom- 
skog fakulteta, i Biblioteka Seminara za jugoslaven- 
ske književnosti. 

Od narodnih knjižnica veće .su: Biblioteka Grada 
Beograda (1929) zatim Narodne knjižnice u Nišu 
(1903), Šapcu te Gradske knjižnice u Subotici (1896, 
danas oko 100.000 sv.), Vršcu i Pančevu, 


Prve knjižnice javljaju se u Slove- 
niji u Srednjem vijeku uz istaknute 
samostane, koji se u ovim krajevima počinju osnivati 
od 12. st. Kao najvažnije spominjemo: cistercitske 
samostane Stičnu (1136), koji je imao svoj skriptorij 
i Kostanjevicu (1234), kod koga je utvrđena veza 
s Hrvatskom, zatim kartuzijanske samostane Bistru 
(1260), koji je stajao u vezi sa Sjevernom Italijom i 
Pleterje (1404), te franjevački samostan u Ljubljani 
(13. st:), koji će doći tek kasnije do većeg značenja. 
Ostaci knjižnice pojedinih ovih samostana sačuvali 
su se djelomično sve do danas u Narodnoj in univer- 
zitetnoj knjižnici u Ljubljani. 


NR Slovenija 

U doba reformacije i protureformacije (16. st.) jav- 
ljaju se u Sloveniji prve veće izvansamostanske knji- 
žnice. Tako nastaje protestanska knjižnica Kranjskih | 
deželnih stanov od zbirke Primoža Trubara i nekih 
drugih slovenskih reformatorskih pisaca za potrebe 
protestantske škole u Ljubljani. Kad je prevladala 
protureformacija prešla je ova knjižnica u vlasništvo 
ljubljanskog biskupa. 

Pod konac 17. st. (1693) osniva se u Ljubljani lite- 
rarno društvo Academia operosorum, koja je odmah 
dobila svoju knjižnicu. Iako je namjera bila, da ova 
knjižnica bude pristupačna javnosti, nije to provede- 
Semeništne knjižnice u Ljubljani. 

Kao i drugdje u Evropi postoje u Sloveniji u 17. 
i 18. st. nekolike veće plemićke knjižnice, Najvažnije 
su: knjižnica knezova Auersperga (danas u Gornjoj 
Austriji), knjižnica Janeza Vajkarda Valvasora (1641 
do 1693), koja je prodana u Zagreb i čini danas sa- 
stavni dio Metropolitanske knjižnice u Zagrebu, pa 
knjižnica baruna Žige Zoisa (1747—1819), mecene 
slovenskog preporoda. 

God. 1596. dolaze u Ljubljanu isusovci i tu osni- 
vaju svoj kolegij zajedno s knjižnicom. Kad je 1773. 
ukinut isusovački red, podržavljena je knjižnica nji- 
hova kolegija u Ljubljani. God. 1774. prigodom po- 
žara zavoda ova je knjižnica najvećim dijelom izgor- 
jela. Dio knjiga odnesen je u Beč, a od ostataka i još . 
nekih zbirki stvorena je nova t. zv. Liceaina knji- 
žnica (koja je dobila ime otud, što je bila u vezi 
s novoosnovanim Licejem). Ta je knjižnica poče- 
tak današnje glavne knjižnice NR Slovenije — Na-.. 
rodne in univerzitetne knjižnice u Ljubljani. G. 1794. 
proglašena je ova knjižnica javnom. Darovima i ku- 
povinom raznih zbirki istaknutih slovenskih kultur- 
nih radnika (Jurija Japelja, Žige Zoisa, Jerneja Ko- 
Pitara i Matije Čopa) ona se znatno obogatila, God. 
1807. dobila je pravo na obavezni primjerak iz Kranj- 
ske, a u doba Napoleonove »Ilirije« čak iz svih »ilir-' 

skih pokrajina«. God. 1850. kad je ukinut ljubljanski 
Licej, prozvana je »študijska« knjižnica, što znači na- 
zadak u njenu razvoju. Ipak zaslugom odličnog upra- 
vitelja Gotfrieda Muysa ona se dalje razvijala. Naj- 


važniju prekretnicu u novijem životu ove knjižnice. 


predstavlja god. 1919., kad dobiva pravo na obavezni 
primjerak štampe iz cijele Jugoslavije i istodobno po- 
činje vršiti funkcije sveučilišne knjižnice. (Sam naziv 
»univerzitetna knjižnica« dobila je tek 1938. god.) 
Pred sam II. svjetski rat počela se seliti u novu zgra- 
du. Tu je 1944. doživjela nesreću, (na njenu čitaonicu 
srušio se njemački avion i tom je prilikom izgorjelo 
preko 50.000 knjiga. Nakon oslobođenja kao sredi- 
šnja knjižnica NR Slovenije dobiva naziv Narodna in 
univerzitetna knjižnica i pravo na besplatni obavezni 
primjerak iz cijele države. NiUK ima danas oko 360 
tisuća sv., preko 800 rukopisa i oko 500 inkunabula. 


Uz spomenutu Licejsku odnosno študijsku (dana- 
šnju Narodnu in univerzitetnu knjižnicu) osnivaju 
se u Sloveniji u 19. i 20. st. pojedine stručne i speci- 
jalno znanstvene knjižnice. Takve su: Muzejska knji- 
žnica u Ljubljani (1821), Knjižnica pravničkog dru- 
štva u Ljubljani (1864), Knjižnica Zgodovinskoga 
društva (danas Študijska knjižnica) u Mariboru (1903), 
pa knjižnice pri fakultetima i pojedinim zavodima. 

Počevši od polovice 19. st. javljaju se i prve knji- 
žnice za narod. To su bile razne župne knjižnice na 
selima i čitaoničke knjižnice po gradovima. Ali o osni- 
vanju većeg broja čitaonica na području današnje 
NRS može se govoriti tek od 1860. Počevši od 70-ih 
godina prošlog stoljeća osnivaju se razna radnička 
društva, pa tad nastaju i prve radničke knjižnice. Me- 
đu važnijim starijim pučkim knjiknicama spominje- 
mo: Ljudsku knjižnicu u Mariboru (1906), Mestnu 
knjižnicu u Ljubljani (1901), koja se kasnije prozvala 
Slovanska knjižnica sa zadaćom skupljanja slaven- 
skih literatura, te Delavsku knjižnicu u Ljubljani 
(1926). : 

Poslije oslobođenja pošlo je bibliotekarstvo u NR 
Sloveniji snažnim korakom naprijed. Uz veliki razvoj 
pučkih knjižnica, kojih organizaciju provodi »Ljud- 
ska prosvjeta«, karakterističan je za ovu republiku 
osnutak većeg broja t. zv. študijskih knjižnica u is- 
taknutijim gradovima pokrajine sa zadatkom, da 
omoguće znanstveni rad u manjim centrima. Tako se 
sad osnivaju študijske knjižnice u Celju, Novom Me- 
stu, Postojni, Ptuju, Kranju i dr, Važna je i Gradska 
knjižnica u Kopru, koja broji danas oko 70.000 sv. 


NR Bosna i Najstarije poznate knjižnice u Bosni 

Hercegovina javljaju se dolaskom franjevaca i 
osnutkom njihovih samostana (od 13. st. dalje). Glav- 
ne su Sutjeska, Kreševo, Fojnica, Visoko i Olovo. 
Za vrijeme turske uprave ove knjižnice često bivaju 
uništavane i nanovo podizane. Da li je i prije toga bi- 
lo kakvih zbirki knjiga kod pripadnika bogumilske 
vjere, koji se pojavljuju na području Bosne počevši 
od 12. st., možemo samo nagađati na temelju sačuva- 
nih književnih spomenika (ulomci iz sv. knjiga, apo- 
krifi) te nekoliko imena bogumilskih pisara knjiga 
(tepčija Batalo, Hval Krstijanin, Radosav Krstijanin). 
Knjige su se prepisivale i u pravoslavnim manastiri- 
ma, koji se osnivaju nakon dolaska Turaka (Žitomi- 
slić, Zavala). Prvu poznatu tursku knjižnicu u Basni 
i Hercegovini osnovao je u Sarajevu 1537, god. Gazi 
Husrevbeg, turski upravitelj Bosne, koji je učinio 
vrlo mnogo za kulturni i prosvjetni procvat ove ze- 
mlje. Husrevbegova knjižnica postoji i danas. Obo- 
gaćena u hovije doba vrijednim zbirkama orijental- 
nih knjiga i rukopisa ona je danas najveća knjižnica 
te vrste u NR BiH (15.000 sv., 4000 rukopisa i preko 
3000 isprava). ' 

Za vrijeme turske vladavine nije inače moglo biti 
govora o kakvom većem razvitku prosvjetnog ži- 
vota. Jače kulturno gibanje u BiH počinje tek u dru- 
goj polovici 19. st. U to se doba osnivaju prve narod- 
ne čitaonice (Brčko 1859, Mostar 1861, Banja Luka 

1866), a broj će njihov znatno porasti nakon okupaci- 
je Bosne i Hercegovine od strane Austrougarske 
(1878). Najveća knjižnica podignuta u ovo doba jest 
Biblioteka Zemaljskog muzeja u Sarajevu (1889). Ona 
se naročito posvetila sabiranju literature o Bosni te 
domaćih knjiga i rukopisa. (Posjeduje oko 50.000 sv.) 

Druga važna specijalna znanstvena knjižnica jest 
Biblioteka za ispitivanje Balkana u Sarajevu, koju je 
osnovao 1908. Karlo Patsch (danas u okviru Naučnog 
društva BiH.). 

Početkom 20. st. osnovane su u Sarajevu Radnič- 
ka knjižnica (1904), Knjižnica srpskog prosvjetnog 
društva »Prosvjeta« (1912) i Knjižnica hrvatskog kul- 
turnog društva »Napredak« (1926). Ova su društva 
veoma zaslužna za razvoj pučkih knjižnica u Bosni i 
Hercegovini, jer su osnovala cio niz svojih podružni- 
ca u raznim mjestima ove republike. Zanimljivo je is- 
taknuti, da je Napredak imao prije rata preko 50 pu- 
tujućih knjižnica za selo. 

God. 1927. osnovana je Biblioteka Radničke ko- 
more u Sarajevu, koja je također imala niz podružni- 
ca u radničkim centrima BiHa. 

Nakon II. svjetskog rata znatno se povećao rad na 
širenju knjižnica u NR BiH. Prije svega osnovan je 
veoma velik broj pučkih knjižnica. God. 1945. osno- 
vana je.u Sarajevu velika Narodna biblioteka Bosne 
i Hercegovine, s kojom se 1949. fuzioniraju spome- 
nuta Prosvjetina i Napretkova knjižnica te neke dru- 
ge zbirke. Kao središnja biblioteka ove republike do- 
bila je pravo na obavezni primjerak iz cijele države, 
a vrši također i funkciju sveučilišne knjižnice u Sa- 
rajevu. Danas broj oko 225.000 sv. . 


NE Crna Gera U Crnoj Gori prilike za, razvoj knji- 
NR Makedonija žnica počevši od dolaska Turaka bile 
su vrlo teške, iako stanoviti dio Crne Gore nije nika- 
da potpuno priznavao turske vlasti, Osim pojedinih 


manastira, među kojima se ističe cetinjski manastir - 


Savina pa Sv. Trojica kod Plevalja (koja i danas po- 

sjeduje preko 100 rukopisa), prvi počinju sabirati ve- 
će zbirke knjiga pojedini knezovi. Najstarije takve ' 
djelomično sačuvane privatne knjižnice jesu: knji- 
žnica Petra I. Petrovića i njegova nasljednika velikog 
pjesnika Petra II. Njegoša. Od ovih je knjižnica da- 
nas sačuvano oko 300 knjiga. 

Od druge polovice 19. st., a naročito poslije 1878., 
počinju se po Crnoj Gori osnivati u većem broju či- 
taonice. Najstarija je Cetinjska čitaonica iz 1868. g. 
To je prva čitaonica i javna knjižnica u Crnoj Gori, 
koja je s vremenom nabavila čak i svoju tiskaru. 

God. 1396. udaren je temelj Knjaževsko-crnogor- 
skoj biblioteci i muzeju na Cetinju. Ta je biblioteka 
za vrijeme I. svjetskog rata bila odnesena od okupa- 
torskih vlasti (oko 15.000 sv. i preko 100 rukopisa). Za 
vrijeme bivše Jugoslavije nastale su nešto bolje prili- 
ke, ali do većeg razvoja knjižnica u Crnoj Gori dola- 
zi tek poslije narodnooslobodilačkog rata. On se od- 


.vija otprilike u istim oblicima i istim tempom kao i u 


ostalim narodnim republikama FNRJ (osnovano pre- 
ko 800 masovnih biblioteka i čitaonica). Najveća knji- 
žnica danas u Crnoj Gori jest Centralna Narodna bi- 
blioteka NRCG na Cetinju, osnovana je 1946, broji 
danas oko 90.000 sv. i prima obavezni primjerak iz 
cijele FNRJ. 

Narodna republika Makedonija, koja je od svih 
dijelova Jugoslavije najdulje ostala pod turskom 
upravom (sve do balkanskih ratova 1912—1913), ima- 
la je manje mogućnosti i prilike nego ijedna naša re- 
publika da radi na izgrađivanju svoje narodne pro- 


svjete i kulture i stvaranju svojih knjižnica. Među- . 


tim u ranom Srednjem vijeku bila je ona glavno is- 
hodište i žarište slavenske pismenosti (rad Sv. Ćirila 
i Metoda i njihovih učenika, brojni sačuvani glagolj- 
ski i Ćirilski spomenici s toga područja), Od sredo- 
vječnih manastira naročito su se isticali u Makedo- 
niji: Sv. Kliment i Sv. Naum kod Ohrida (10 st.), Po- 
hor Pčinski (11 st.), Treskavac i niz drugih. 

Prvi počeci kulturnog gibanja u Makedoniji u no- 
vije doba, javljaju se potkraj 18. st. God. 1833, spo- 
minje se u Velesu jedna općinska knjižnica, a iz ka- 
snijeg vremena ima vijesti ioškolskim knjižnicama. 
Od šezdesetih godina 19. st. javljaju se prve čitaoni- 
ce ili čitališta (Prilep, Solun, Skopje i dr.) Iz ovoga 
vremena poznata je i jedna privatna biblioteka učite- 
lja J. H. Konstantinova-Džinota. Prva velika knjižni- 
ca na području NR Makedonije osnovana je tek 1922., 
to je biblioteka Filozofskog fakulteta u Skopju (Uni- 
“o verzitetska i narodna biblioteka). Ali pravi razvoj na 
ovome polju počinje i u ovoj republici tek iza oslobo- 
čenja, Uz veći broj pučkih knjižnica sada se osnivaju 
nove fakultetske knjižnice. Glavna biblioteka u NR 
Makedoniji danas jest Narodna biblioteka u Skopju, 
nasljednica biblioteke Filozofskog fakulteta. Osnova- 
na 1944. ona broji danas preko 250.000 sv., vrši funk- 
ciju središnje knjižnice ove republike i kao takva pri- 
ma besplatno obavezni primjerak iz cijele FNRJ. 

Općenito se može reći, da je bibliotekarstvo u Na- 
rodnoj republici Jugoslaviji poslije Oslobođenja uči- 
nilo vrlo veliki napredak kako u broju novoosnovanih 
knjižnica, tako i na polju njihove organizacije. Dosa- 
dašnji postignuti uspjesi najbolja su garancija, da će 
ono u novim uvjetima u potpunosti izvršiti svoju za- 
daću t. j. postati jedan od najvažnijih faktora u kul- 
turnom životu naših naroda. : 


VAŽNIJA PRISTUPAČNA BIBLIOTEKARSKA 
LITERATURA, U KOJOJ JE OBRAĐENA 
POVIJEST PISMA, KNJIGE I KNJIŽNICA 


a) Bibliotekarski časopisi: 
Bibliotekar, Beograd, 1948, 
Narodna knjiga. Zagreb, 1948—1950. 
Vjesnik biblitekara Hrvatske. Zagreb, 1950. 
Knjižničar. Novi Sad, 1952. 





Library journal. New York, 1876. — (najvažniji 
anglosaski časopis za pučko bibliotekarstvo). 
Zentralblatt fiir Bibliothekswesen. Leipzig-Berlin, 
1884, 
Library quarterly. Chicago, 1931. 
Bicherei und Bildung. Bremen, 1949. 
Libri. Copenhagen, 1950. 

b) Opći prikazi i priručnici: i 
Pirjevec, A. Knjižnice in knjižničarsko delo. Ce- 
lje, 1940. 





Fumagalli, G. Bibliografia. 4. ed. Milano, 1935. 
Handbuch der Bibliothekswissenschaft. Begr, von 
Fritz Milkau. Leipzig, 1931. (2. Aufl., 1950.) 
c) Povijest pisma: 

Nagy, J. Nacrt latinske paleografije. Zagreb, 1925. 
Stanojević, S, Narodna enciklopedija. Zagreb, 
1926.—1929. (Članci: Glagoljica, Paleografija). 
Tentor, M. Pismo i postanak alfabeta. Zagreb, 1931. 
Ta M. Latinsko i slavensko pismo. Zagreb, 

Hrvatska enciklopedija. Zagreb, 1941—1945. (Član- 
ci: Baščanska ploča, Bosančica, Ćirilica). 
Kulundžić, Z. Knjiga o knjizi. Zagreb, 1951. 
Novak, V. Latinska paleografija. Beograd, 1952. 
Povijest knjige (tiskarstva, knjižarstva i sl.): 
Novaković, S. Srpska knjiga, njeni prodavci i či- 

Stojanović, Lj. Stare srpske štamparije. Beograd, 
1902. 

Klaić, V, Knjižarstvo u Hrvata. Zagreb, 1922. 
Kolendić, P. Zadranin Šime Kozičić i njegova štam 
parija na Rijeci, Skoplje, 1934. 

Breyer, M. Senj — kolijevka hrvatskog tiskarstva. 
Zagreb, 1940. 

Bučar, F. O hrvatskoj protestantskoj tiskari u Nje- 
mačkoj u 16. st. Zagreb, 1943. 

Breyer, M. O starim i rijetkim jugoslavenskih 
knjigama. Zagreb, 1952. 

Muzej primenjene umetnosti. Rukopisna i štampa- 
na njiga. e god 1952. reke sea i članak: 


s 


jad štampane knjige), 


Pejanović, D. Štamparije u Bosni i Hercegovini 
1929—1951. Sarajevo, 1952. 

1941. 
Mac Murtrie, D. C. The book. The story of prin- 


* ting and bookmaking. Tth ed. New York, 1948. 

Povijest knjižnica: 
Deželić, V. O evoluciji modernih slobodnih knji- 
žnica. Zagreb, 1908. 


. Fancev, F. Kr. Sveučilišna knjižnica u Zagrebu. 


Zagreb, 1925. 

Dahl, S. Geschichte des Buches. 2. Aufl. Leipzig, 

Stanojević, S. Narodna enciklopedija. Zagreb, 1926 
—1929. (Članak Biblioteke). 

Congres international de bibliothćcaires a Prague 
1926. Prague, 1928—1929. T. 1—2. (Članak: F. Fan- 
cev, Razvitak hrvatskih biblioteka, str. 139 i d.) 
Pivec-Stel&, M. Naše knjižnice. Ljubljana, 1933. 
(+ Dodatak). 


Badalić, J. Javne knjižnice u Savskoj banovini. Za 


greb, 1937. 

Prvi kongres bibliotekara FNRJ održan u Ljublja- 
ni 1949. Beograd, 1950. 

Les bibliothčques yougoslaves. Zagreb, 1954. 
Yougoslav libraries. Zagreb, 1954. 

Enciklopedija Jugoslavije. Zagreb, 1955. (Članak: 
Biblioteke). 

Enciklopedija Leksikografskog zavoda. 
1955. (Članak: Biblioteka). 

Hessel, A. Geschichte der Bibliotheken. Gčttingen, 
1926. (Engl. prijevod: A history of libraries. Wa- 
shington, 1950.) 

Vorstius, J. Grundziige der Bibliotheksgeschichte. 
4. Aufl. Leipzig, 1948. (5. erw. Aufl. Leipzig, 1954.) 
Predeek, A. Hundert Jahre freie čffentliche Bibli- 
otheken. (U: Zentralblatt fir Bibliothekswissen- 
schaft, 1951., H. 1—2.) 

